
I 


Da  Sneen  og  Stormen  holdt  op  var  Carsons  Ryd- 
ning begravet  til  Toppen  af  Hegnstolperne.  Det 
gamle  enetages  Bindingsværkshus,  som  med  det  lange 
Forraadshus  og  den  lave  Stald  i  vinkelret  Sammenbyg- 
ning formede  et  L,  var  begravet  næsten  op  over  Vindu- 
erne. Tagene,  der  var  fejet  rene  af  Blæsten,  tegnede  sig 
sort  mod  Omgivelsernes  Hvidhed.  Tiltrods  for  at  den  to 
Dages  Storm  var  forbi  og  Solen  skinnede  paany,  var 
Himlen  bleg  og  taaget  som  om  den  havde  endnu  mere 
at  lægge  over  den  betyngede  Jord,  og  Solen  var  uden 
Glans.  Langs  den  ene  Side  af  Rydningen  var  Sneen  op- 
hobet i  store  Driver,  og  Fyrretræerne  hævede  sig  op 
over  dem  i  sorte  afblæste  Rækker.  Paa  den  anden  Side 
i  Læ  af  Skoven  var  alle  Træerne  klædt  i  hvidt,  med  de 
snefyldte  Grene  hængende  mod  Jorden. 

Men  hvor  død  og  forladt  Verden  end  var  udenfor,  var 
der  Munterhed  inden  Døre.  Storstuen,  der  baade  tjente 
som  Dagligstue,  Forstue  og  Køkken,  var  formørket  til 
en  underlig  Skumring  af  Snedriverne  som  tilhyllede  Ru- 
derne, men  det  skærmede  kun  for  Ensomheden  og  Kul- 
den, der  herskede  udenfor.  I  den  store  Køkkenovn 
brændte  en  god  Ild  af  tørt  Birke-  og  Ahorntræ.  Fråden 
aabne  Ovnsluge  straalede  et  rødt  Skær  tværs  over  Stuen, 
lynende  i  de  polerede  Køkkensager,  der  hang  langs  den 
modsatte  Væg  og  glimtede  muntert  i  de  hvide  Fade  og 

gamle,  blaa  Porcellænstallerkener,  som  stod  paa  Rad  i 
den  store  Tallerkenrække. 

Paa  den  ene  Ende  af  det  lange  Fyrretræsbord,  var 
der  rettet  an  til  to  Personer.  Klokken  var  henimodtolv; 
ved  den  Tid  spiser  man  til  Middag  i  Skovene.  Ved  den 
anden  Ende  af  Bordet  stod  Fru  Carson,  en  stor  svær- 
lemmet Kvinde  med  det  sorte  Haar  tæt  tilbagestrøget  fra 
et  venligt  men  hidsigt  rødt  Ansigt.  Hun  var  i  Færd  med 
at  ælte  Dejg  til  Ugens  Bagning.  Saa  snart  hun  kunde 
faa  Brødet  i  Ovnen,  skulde  Maden  sættes  paa  Bordet  til 
hende  selv  og  Amanda.  Stuens  varme  Luft  var  krydret 
med  Duften  af  sprængt  Kød  og  Turnips  fra  den  sorte 
Gryde,  der  stod  og  smaakogte  paa  Ovnen. 

Ved  Døren  stod  Amanda  og  stampede  kraftigt  og  bør- 
stede Sneen  af  sin  blaa,  uldne  Nederdel  med  en  Gaase- 
vinge.  Hendes  aabne,  blomstrende  Ansigt  blussede  af 
Bevægelse.  Hun  bar  en  tyk  blaa,  hjemmestrikket  Kyse, 
der  var  fastbundet  under  Hagen.  Nogle  viltre  Krøller  af 
hendes  lysegule  Haar  havde  listet  sig  ud  under  den  og 
hang  ned  over  de  spillende  blaa  Øjne  og  den  lige  og 
kraftige,  men  noget  opstopperagtige  Næse.  Med  en  mun- 
ter, overmodig  Bevægelse  kastede  hun  Hovedet  tilbage 
og  rystede  de  drilagtige  Krøller,  mens  hun  pustede  og  lo 
af  de  Anstrengelser,  hun  lige  havde  haft.  Hun  havde 
været  ude  og  skovle  Stier  gennem  de  store  Driver  fra 
Huset  til  Stalden,  fra  Stalden  til  Brønden  og  tilbage  fra 
Brønden  til  Huset.  Det  var  et  tungt  Arbejde,  men  i  hen- 
des ungdommelige  Henrykkelse  og  Glæde  over  at  være 
hjemme  igen  efter  Maaneders  Lærerindegerning  i  det 
fjerne  Settlement,  var  det  gaaet  som  en  Leg.  Den  store 
Sneskovl  af  Træ,  der  endnu  havde  Sneklumper  paa  sin 
brede  Flade,  laa  paa  Gulvet  ved  Siden  af  hende,  hvor 
hun  havde  kastet  den,  da  hun  kom  ind. 

—  Aa,  raabte  hun  muntert.  Det  er  noget  andet  end  at 
terpe  Lektier,  jeg  har  lavet  nogle  ordentlige  Stier.  Jeg 
tænker  de  skal  holde  —  ihvertfald  til  den  næste  Storm. 

Fru  Carson  smilede  uden  at  se  op,  mens  hun  behæn- 
digt fordelte  Dejgen  i  de  dybe,  sorte  Bageforme. 

—  Ja,  det  er  godt  min  Pige,  tag  Skovlen  op  og  sæt 
den  paa  dens  Plads  bag  Brændekassen.  Du  har  saa- 
mænd  ikke  forandret  dig,  mens  du  har  været  Lærerinde 
i  Brine  Settlement.  Du  kunde  have  Behov  at  have  lille 
nigger  til  at  rende  rundt  og  samle  op  efter  dig,  ligesom 
altid? 

Amanda  saa  ned  paa  Skovlen  med  et  Udtryk  af  pud- 
sig Forundring  over,  at  den  kunde  være  saa  tankeløs  at 
ligge  der  paa  Gulvet.  Hun  gav  den  et  lille  Spark,  sam- 
lede den  op  og  stillede  den  pligtskyldigt  paa  dens  Plads. 
Saa  vendte  hun  sig  om  mod  Moderen  med  et  Udtryk 
som  en,  der  fortjener  en  Belønning  og  raabte: 

—  Naa,  Mama!  Nu  maa  jeg  have  noget  at  spise.  Jeg 
er  ved  at  dø  af  Sult. 

—  Maden  har  været  færdig  i  en  halv  Time,  svarede 
Moderen,  og  satte  en  Form  med  Dejg  ind  i  Ovnen.  Sæt 
du  kun  paa  Bordet,  jeg  kommer  straks. 

Amanda  rev  sin  Kyse  af,  kastede  den  paa  en  Stol,  lod 
som  om  hun  glattede  Haaret  ved  at  stryge  det  op  fra 
Tindingerne  med  begge  Hænder,  greb  en  Gaffel  og  løf- 
tede interesseret  Laaget  af  den  dampende  Gryde. 

I  samme  Øjeblik  lød  der  en  Banken  paa  Døren.  Det 
lød  saa  mærkeligt,  at  Amanda  forskrækket  tabte  Gryde- 
laaget,  og  Fru  Carson,  som  netop  paa  sin  fyndige  Maade 
var  ved  at  slaa  Ovndøren  i,  standsede  og  mumlede 
aandeløst: 

—  For  Guds  Skyld,  hvad  er  det? 

Det  var  ganske  sikkert  en  Banken,  kraftig,  men  ube- 

stemt,  og  den  efterfulgtes  af  en  mærkelig  skrabende  og 
famlende  Lyd. 

Med  instinktsmæssig  Dristighed  gjorde  Amanda  et  Par 
Skridt  henimod  Døren,  og  standsede  saa.  Der  var  vir- 
kelig noget  „underligt"  ved  denne  Anmodning  om  Ind- 
ladelse. Den  famlende  og  skrabende  Lyd  vedblev,  for- 
stærket med  flere  lette  Slag,  der  lød,  som  om  de  kom 
ufrivilligt.  Saa  blev  den  tunge  Træklinke  halvt  løftet  op 
af  sit  dybe  Leje,  som  om  nogen,  der  ikke  rigtig  forstod 
at  manøvrere  den,  trak  i  Klinkesnoren  udenfor.  Det  be- 
gyndte at  krybe  i  de  fine  Haar  paa  den  unge  Piges 
Nakke. 

—  Mandy,  lad  være  med  at  aabne  Døren!  hviskede 
Moderen  og  gik  hurtigt  rundt  om  Ovnen  hen  ved  Siden 
af  hende  og  greb  hende  i  Armen. 

Men  bag  sin  tilsyneladende  barnlige  Egensindighed  var 
den  unge  Pige  modig  og  fattet. 

—  Snak,  Moder!  svarede  hun  med  lav  Stemme.  Det 
er  maaske  en,  som  er  ved  at  dø  af  Kulde  og  altfor  svag 
til  at  banke  ordentlig  paa.  Vi  maa  aabne.  Døren.  Det 
vilde  være  Synd  ikke  at  gøre  det. 

Men  i  det  samme  løb  hun  ind  i  Soveværelset  og  kom 
igen  med  en  Riffel  i  Haanden.  Mens  hun  gik  henimod 
Døren  aabnede  hun  koldblodigt  Bundstykket  for  at  se 
om  Patronen  var  i  Orden,  og  hun  klappede  den  til  med 
et  højt  Smeld,  der  om  nødvendigt  kunde  tjene  til  Advar- 
sel for  den  Besøgende. 

Uden  at  bryde  sig  om  Moderens  heftige  Advarsel, 
strakte  Amanda  sin  venstre  Haand  ud  efter  Klinken,  og 
holdt  sig  i  god  Afstand  fra  Døren,  parat  til  lynsnart  at 
kaste  Riflen  til  Skulderen.  Men  før  hendes  Haand  naaede 
Klinken,  blev  den  paa  en  skrækindjagende  Maade  lang- 
somt løftet  op  af  Lejet,  og  den  tunge  Dør  svingede  op. 

Amandas  første  Indskydelse  var  at  kaste  sig  imod  Døren 
og  forsøge  paa  at  slaa  den  i  for  Mysteriet.  Men  før  hun 
kom  saa  langt,  fik  hun  Øje  paa  den  Besøgende  og  stand- 
sede forfærdet.  En  uhyre  Elg,  med  Takker  der  gik  langt 
udenfor  Dørstolperne,  spærrede  Døraabningen  foran  hende 
og  stak  nølende  sin  store,  sorte  Mule  ind. 

—  Skyd  den,  skyd  den!  raabte  Fru  Carson.  Den  prø- 
ver paa  at  komme  ind!  Skyd  den,  siger  jeg. 

Men  Amanda  sænkede  Riflen  og  brød  ud  i  en  halvt 
hysterisk  Latter.  Spændingen  havde  været  kort,  men 
voldsom,  og  Lettelsen  var  uendelig.  Først  nu  forstod  hun, 
hvor  forfærdelig  angst  hun  havde  været.  Men  hun  havde 
en  instinktmæssig  Forstaaelse  af  Dyr,  baade  vilde  og 
tamme,  og  elskede  dem.  Med  udstrakt  Haand  klappede 
hun  Dyrets  store,  bønfaldende  Mule. 

—  Skyde  ham,  Moder!  Nej,  vist  vil  jeg  ej!  Sig  ikke 
saadan  noget!  Se  hvor  han  ryster.  Han  er  bleven  for- 
fulgt og  kommer  til  os  efter  Beskyttelse.  Hvad  kan  det 
være,  der  kan  skræmme  saadan  en  stor  Kammerat  som 
ham? 

Fru  Carson  var  nu  kommen  til  sig  selv,  men  hun  var 
ærgerlig  over,  at  hun  havde  ladet  sig  skræmme. 

—  Hvis  du  ikke  vil  skyde  Kreaturet,  Mandy,  saa  vis 
den  ud  og  luk  Døren,  hurtigt.  Jeg  vil  ikke  have  ham 
her  ind  og  trampe  alting  overende,  siger  jeg  dig.  Saadan 
en  Klods!  Luk  Døren  øjeblikkelig.  Du  lukker  al  Kul- 
den ind. 

Amanda  lo  muntert. 

—  Han  kan  umuligt  komme  ind,  Mama!  Se  hans  Tak- 
ker er  bredere  end  Døren.  Jeg  tænker  det  maa  være  en 
tam  Elg,  som  er  bleven  godt  forkælet,  saa  at  et  Hus  be- 
tyder Venner  og  Sikkerhed  for  ham.  Du  er  kommen  til 

det  rette  Sted,  gamle  Fyr.  Bare  jeg  vidste,  hvad  det  er 
der  har  gjort  dig  saa  forskræmt. 

Det  store  Dyrs  Flanker  arbejdede  voldsomt  og  han 
rystede  endnu,  men  Amanda  mærkede  tydeligt,  at  han  nu 
følte  sig  mellem  Venner.  Han  strakte  sin  latterlig  lange, 
udoverhængende,  følsomme  Overlæbe  ud  og  forsøgte  at 
faa  fat  i  en  Flig  af  Pigebarnets  Nederdel.  Mysteriet  med 
den  løftede  Klinke  var  opklaret.  Med  den  havde  han 
trukket  i  Snoren. 

Amanda  tav  et  Øjeblik  og  betragtede  fornøjet  sin  Pro- 
tege. Hendes  Moder,  der  endnu  var  ophidset,  skulde 
lige  til  at  forny  Angrebet,  da  Amanda  kom  hende  i  For- 
købet. 

—  Men  se  dog!  udbrød  hun.  Jeg  sagde  dig  jo  at  det 
var  en  tam  Elg.  Han  har  gaaet  i  Seletøj.  Se  hvor  det 
har  gnavet  ham  paa  Skulderen.  Hvor  han  er  yndig.  Mon 
det  stakkels  Dyr  vil  æde  noget  Mel? 

Hun  tog  en  Tallerken  fra  Bordet  og  løb  hen  til  Mel- 
tønden og  øste  to  Haandfulde  grovt,  gult  Mel  op.  Fru 
Carson,  som  var  ved  at  lade  sig  formilde,  da  det  viste 
sig,  at  Dyret  virkelig  var  tamt,  saa  tvivlende  til,  mens 
Amanda  holdt  Tallerkenen  med  Mel  hen  under  Dyrets 
Mule.  Elgen  snuste  til  det,  og  da  han  ikke  kendte  Lug- 
ten, pustede  han  ubeslutsomt  gennem  Næsen.  Melet 
sprøjtede  ud  over  hele  Gulvet  og  over  Amandas  Kjole. 
Men  Elgen  der  lod  til  at  komme  i  Tanker  om,  at  dette 
var  godt  at  æde,  sank  straks  ned  paa  Knæ  i  Forbenene 
og  begyndte  graadigt  at  slikke  de  gule  Smuler  op.  For 
bedre  at  faa  fat  i  dem  vendte  han  Hovedet  til  Siden,  og 
det  lykkedes  ham  at  klemme  en  Del  af  den  ene  Tak 
gennem  Døren. 

Men  Synet  af  det  spildte  Mel  var  for  meget  for  saa 
ordentlig  en  Sjæl  som  Fru  Carson,  der  med  sine  oprørte 

Nerver  blev  endnu  mere  fornærmet  ved  den  muntre 
Latter,  hvormed  Amanda  hilste  Dyrets  Forseelse.  Hun 
sprang  frem  med  et  Raab: 

—  Skrub  ud  herfra,  dit  modbydelige  Dyr! 

Hun  snappede  Kartoffelstøderen,  og  før  Amanda  kunde 
standse  hende,  langede  hun  et  rasende  Slag  ud  mod  Syn- 
derens Mule. 

At  tage  ordentlig  Sigte  var  imidlertid  ikke  Fru  Carsons 
stærke  Side.  Og  desuden  greb  Amanda  hendes  Arm  lige 
i  det  kritiske  Øjeblik.  Slaget  faldt,  ikke  paa  Dyrets  Mule, 
men  paa  en  Gren  af  den  ene  af  Takkerne.  Det  var  et 
kraftigt  Slag,  som  den  gode  Dame  i  sin  Ærgrelse  ogsaa 
havde  ment  det.  Men  Resultatet  var  saa  overvældende  i 
Forhold  til  Hensigten,  at  hun  tabte  Kartoffelstøderen  og 
for  tilbage  med  en  skrækslagen  Stønnen« 

—  Moder,  Moder,  hvor  kunde  du?  jamrede  Amanda 
fuld  af  Medynk. 

Forskrækket  over  Fru  Carsons  Angreb  var  Elgen  tum- 
let op  paa  Benene  og  havde  trukket  Hovedet  til  sig  med 
saadan  en  Voldsomhed,  at  Takken  blev  revet  fuldstæn- 
dig af.  Den  faldt  lige  foran  Fru  Carsons  Fødder.  Med 
forfærdede  Øjne  stirrede  hun  paa  den  efterladte  blodige 
Tap,  der  anklagede  hende  for  afskyelig  Grusomhed. 
Halvt  grædende  vred  hun  sine  Hænder  og  protesterede: 

—  Aa  Mandy,  jeg  mente  det  ikke!  Hvor  kunde  jeg 
vide,  at  den  vilde  gaa  af  saa  let? 

Men  Offeret  saa  ud  til  at  være  temmelig  uanfægtet  af 
den  forbavsende  Overlast.  Han  rystede  voldsomt  paa 
Hovedet,  som  om  han  var  blevet  stukket  af  en  Bi,  og 
lod  saa  den  Sag  fare,  hvorpaa  han  atter  stak  Mulen  hen 
imod  Amanda,  som  om  han  bad  om  at  blive  klappet.  Han 
lod  ikke  til  at  lægge  Mærke  til  Tabet  af  Takken. 

Da  erindrede  Amanda  pludselig,  at  det  omtrent  var 


13 


ELGEN,  SOM  BANKEDE  PAA 


ved  denne  Aarstid,  Elgen  fældede  sine  Takker.  Skrækken 
forsvandt  af  hendes  Ansigt.  Hun  var  paa  Nippet  til  at 
briste  ud  i  en  vild  Latter.  Men  da  hun  kom  i  Tanker 
om,  at  det  var  bedst  hendes  Moders  Anger  varede  lidt 
længere,  tøjlede  hun  tappert  sin  Munterhed. 

—  Stakkels  Dyr,  mumlede  Fru  Carson  og  samlede 
den  fældede  Tak  op  og  stillede  den  hensynsfuldt  op  mod 
Væggen  med  et  Blik,  som  om  hun  tænkte  at  forsøge 
paa  at  sætte  den  fast  igen. 

—  Han  ser  ud  til  at  være  svært  godmodig,  naar  han 
ikke  bliver  ondskabsfuld  over  en  saadan  Behandling.  Er 
det  ikke  bedst  vi  gnider  Saaret  med  lidt  Faaretælle, 
Mandy? 

—  Jeg  tror  ikke  det  er  Umagen  værd,  Moder,  svarede 
Pigen.  Paa  denne  Tid  af  Aaret  er  der  ingen  Fluer  som 
gaar  i  Saaret.  Jeg  tror  forresten  ikke  det  har  gjort  saa 
ondt  paa  ham.  Som  du  ved  skulde  han  i  hvert  Fald 
fælde  Takkerne  inden  Foraaret.  De  falder  altid  af  en 
Gang  i  Løbet  af  Vinteren,  saa  det  er  ikke  saa  slemt, 
som  hvis  de  aldrig  groede  ud  igen. 

—  Aa,  udbrød  Moderen  med  en  umaadelig  Lettelse. 
Jeg  glemte  det  med  at  de  fælder  Horn.  Men  jeg  tror  nu 
alligevel,  det  har  gjort  ondt.  Det  ser  vældigt  rødt  og  ømt 
ud.  Og  det  maa  jeg  sige,  at  jeg  vilde  have  gjort  ander- 
ledes Vrøvl,  hvis  nogen  havde  behandlet  mig  saadan. 

Amanda  brast  ud  i  en  stormende  Latter  som  fik  El- 
gen til  at  trække  sig  forbavset  tilbage. 

—  Saa,  saa  Barn,  sagde  Moderen  gnavent,  du  ved 
godt,  hvad  jeg  mener!  Du  skal  ikke  være  saa  vigtig. 
Se  nu  at  faa  det  gamle  Kreatur  sat  ind  i  Stalden, 
hvis  du  endelig  vil,  og  lad  ikke  Middagen  vente  hele 
Dagen. 

Amanda  blev  tankefuld. 

—  Men  jeg  ved  ikke  rigtig,  hvorledes  vi  skal  faa  ham 
derover,  svarede  hun. 

—  Hvad!  sagde  Fru  Carson,  hvis  han  var  en  Hest 
maatte  du  lede  ham,  og  hvis  han  var  en  Ko  maatte  du 
drive  ham.  Hvad  er  han  da  for  en?  Det  maa  du  jo 
vide,  som  er  Lærerinde,  og  det  er  din  Forretning  at  have 
Kendskab  til  denslags.  Men  nu  afsted  lidt  hurtigt  før  vi 
bliver  stivfrosne. 

Og  hun  vendte  sig  resolut  om  for  at  sætte  Maden  paa 
Bordet. 

—  Naturligvis  er  han  meget  mere  af  en  Ko  end  af  en 
Hest,  sagde  Pigebarnet  med  Autoritet.  Men  jeg  tror 
alligevel  jeg  vil  prøve  paa  at  lede  ham.  Han  ser  ikke 
ud  til  at  være  let  at  drive.  Giv  mig  den  Stump  Klæde- 
snor, lille  Moder. 

Fru  Carson  adlød  og  bragte  saa  Pigebarnets  Kyse  og 
satte  den  utaalmodigt  paa  Hovedet  af  hende.  Øvet,  som 
den  der  er  opdraget  paa  en  Gaard,  knyttede  Amanda 
først  Rebet  om  Dyrets  Hals  og  derpaa  rundt  om  Mulen, 
saa  det  dannede  en  Grime.  Elgen  fandt  sig  i  det  med 
en  taalmodig  Mine,  der  viste,  at  han  var  vant  til  det. 
Saa  skubbede  hun  kraftigt  til  hans  store  Hoved  med 
begge  Hænder  for  at  faa  ham  bort  fra  Døren.  Han  ly- 
strede straks  og  gik  forsigtigt  tilbage,  som  om  han  skulde 
ind  mellem  et  Par  Vognstænger,  og  da  hun  drejede  ham 
rundt  for  at  føre  ham  ned  ad  den  dybe,  smalle  Sti  til 
Stalden,  fulgte  han  saa  tæt  efter  hende,  at  hans  tunge 
Mule  hang  ind  over  hendes  Skulder. 

De  havde  næsten  naaet  Stalden,  da  Elgen  med  et  Ryk 
løftede  Hovedet  og  snøftede  vredt.  Amanda  fulgte  hans 
Blik,  der  stirrede  hen  over  den  hvide,  bølgede  Flade,  og 
fik  Øje  paa  tre  skyggeagtige,  graa  Skikkelser,  der  netop 
sneg  sig  ind  i  Skovene. 

—  Ulve!  henvendte  hun  til  sin  Følgesvend.  Det  var 
altsaa  dem,  der  jagede  dig.  Naa,  du  ser  just  ikke  ud  til 
at  være  meget  bange  for  dem  nu  ! 

Og  hun  kom  til  det  Resultat,  at  de  luskende  Bæster 
havde  plaget  og  forfulgt  deres  Bytte,  uden  at  turde  komme 
indenfor  Rækkevidden  af  dens  Klove  og  Takker,  før  den 
var  bleven  altfor  udmattet  til  at  forsvare  sig.  Nu  havde 
de  tydelig  nok  tabt  Lysten  til  at  give  sig  i  Kast  med  den. 

Elgen  gloede  et  Par  Sekunder  efter  sine  forsvundne 
Fjender  og  fulgte  saa  lydigt  sin  Ledsagerske  ind  i  Stal- 
den. Den  gamle  Fukshest,  Jerry,  som  Amanda  havde 
redet  paa  som  Barn,  vrinskede  spørgende  fra  sin  Baas 
ved  Synet  af  den  store  Fremmede,  og  de  to  røde  og 
hvide  Køer  snøftede  og  gik  tilbage  i  Spiltovene.  Men 
Elgen  skænkede  dem  ingen  Opmærksomhed.  Han  følte 
sig  øjensynlig  fuldstændig  hjemme  i  en  Stald  med  Køer 
og  Heste.  Amanda  bandt  ham  ved  Siden  af  Høet,  hvor 
han  kunde  hjælpe  sig  selv.  Saa  gned  hun  sine  stivfrosne 
Fingre  og  skyndte  sig  tilbage  til  Huset  for  at  komme  i 
Ly  for  den  stikkende  Kulde.  Moderen  sad  allerede  ved 
Bordet  og  ventede  paa  hende. 

—  Tror  du  ikke  den  prægtige  Fyr  vil  blive  en  godjulegave 
til  Papa?  raabte  hun  glædestraalende,  mens  hun  hurtigt 
skyllede  Hænderne  og  glattede  Krøllerne  før  hun  satte  sig. 

—  Jeg  gad  nok  vide,  hvad  han  skulde  bruge  ham  til! 
sagde  Fru  Carson  tvivlende.  Med  de  Ben  spadserer  han 
lige  over  alle  Hegnene  og  æder  op  alt,  hvad  han  faar 
Lyst  til.  Jeg  har  aldrig  kunnet  begribe,  hvad  det  er  du 
finder  saa  interessant  ved  alle  den  Slags  aparte  Dyr.  Giv 
mig  en  god  Hest  eller  en  rolig  Ko  eller  bare  en  Hund, 
det  siger  jeg! 

—  Ja  Moder,  dem  holder  jeg  jo  ogsaa  af,  indrømmede 
Amanda  lykkelig  og  undgik  Diskussionen. 

Hun  sad  lavt  i  den  stærke  Slæde 
med  en  ophedet  Mursten  ved  Fød- 
derne, godt  indhyllet  i  en  gammel- 
dags Bisonkappe.  (Pag.  s&.) 


De  vilde  Frænder.  2 

II 

Der  var  kun  to  Dage  til  Jul  og  der  var  endnu  meget 
at  gøre  med  at  lave  i  Stand  til  Juleaften.  Den  Aften 
vilde  John  Carson,  som  han  plejede,  ankomme  til  Hjem- 
met, ivrig,  rødmosset  og  sulten  efter  den  lange  Vandring 
hjem  fra  Tømmerlejren  ved  Black  River.  Fru  Carson  og 
Amanda  havde  en  travl  Eftermiddag  med  at  lave  Græs- 
kar og  Æble-Budding  og  Kødfars,  og  med  at  bage  en 
endeløs  Række  af  duftende  gyldentbrune  Æbleskiver  i 
den  store  Pande  med  spruttende  Fedt.  De  to  Kvinder 
havde  ingen  Bekymringer  i  Anledning  af  Stormen,  som 
havde  tilsneet  de  smalle  Skovveje.  De  vidste,  at  det 
maatte  være  en  slem  Storm,  der  skulde  hindre  John  Car- 
son i  at  komme  igennem  paa  sine  Snesko  til  Juleaften. 
Hvad  betød  halvfjerds  Kilometer  Vej  gennem  Vildmar- 
ken for  ham,  selv  om  Kviksølvet  skulde  kredse  omkring 
en  halv  Snes  Graders  Kulde?  Ufejlbarlig  som  Almana- 
ken  vilde  han  komme  raabende  over  de  mørknende 
Marker,  sparke  sine  Snesko  af  ved  Døren  og  utaalmo- 
digt  stryge  Rimen  af  sit  Skæg  før  han  trykkede  sin  Kone 
og  sin  Datter  til  sit  Bryst.  Ingen  af  Kvinderne  nærede 
Bekymringer  i  saa  Henseende.  Aarets  Begivenhed  vilde 
ikke  slaa  fejl. 

Amanda  var  saa  optaget,  at  hun  ikke  fik  Tid  tilovers 
til  den  store  Fremmede  i  Stalden.  Men  henimod  Sol- 
nedgang, da  hun  og  Moderen  gik  over  for  at  malke 
Køerne  og  fodre  Dyrene  til  Natten,  saa  de,  det  var  lyk- 
kedes ham  at  slaa  den  tilbageblevne  Tak  af.  Sandsynlig- 
vis havde  han  følt  sig  generet  af  den  ulige  Vægt.  Den 
Forandring,  det  bevirkede  i  hans  Udseende,  vandt  Fru 
Carsons  Bifald,  fordi,  som  hun  sagde  til  Amanda,  han 
kom  til  at  se  meget  mere  „naturlig"  ud.  Hun  gik  ned- 
ladende hen  og  klappede  ham,  og  da  han  til  Gengæld 

nappede  tillidsfuldt  i  hendes  Forklæde  med  sin  lange, 
følsomme  Mule,  var  Amanda  klar  over,  at  hans  Stilling 
i  Familien  var  sikret.  Hun  vidste,  at  naar  hendes  Moder 
engang  havde  akcepteret  ham,  vilde  hun  komme  til  at 
holde  af  ham  som  hun  holdt  af  gamle  Jerry  og  de  rød- 
brogede Køer. 

Morgenen  efter  var  Himlen  blaa  og  uden  Skyer  og 
det  var  bidende  koldt.  Amanda  havde  haft  i  Sinde  at 
lægge  Seletøj  paa  Elgen  for  at  se,  om  han  virkelig  var 
tilkørt.  Men  der  var  stadig  altfor  meget  at  gøre  i  Huset. 
Nu  skulde  Plumbuddingen  tilberedes.  Istedetfor  at  prøve 
den  nye  og  pirrende  Morskab  med  at  faa  den  store  Tyr 
i  Seletøj,  gik  hun  Pligtens  strenge  Vej  og  gav  sig  til  at 
pille  Rosiner.  Hun  gjorde  det  med  et  Suk,  og  det  lyk- 
kedes hende  at  finde  Trøst  i  selve  Rosinerne,  som  var 
søde  og  store,  de  bedste  man  kunde  faa  i  Brine  Settle- 
ment. 

Rosinfadet  var  stort,  thi  John  Carson  havde  en  god 
Appetit  og  holdt  af  en  fyldt  Budding.  Men  før  Amanda 
var  kommet  halvvejs  gennem  sit  Arbejde,  blev  hun  af- 
brudt —  og  Rosinerne  blev  glemt. 

Der  lød  en  bestemt  Banken  paa  Døren  og  det  ban- 
kede endnu  engang  før  Fru  Carson  kunde  komme  hen 
og  lukke  op.  Den  Ankommende  viste  sig  at  være  en 
køn  ung  Fyr,  som  sparkede  Sneskoene  af  sig  udenfor 
og  høfligt  tog  sin  tykke  Pelshue  af  da  han  kom  ind. 
Fru  Carson  skyndte  sig  at  bringe  ham  en  Stol  og 
Amanda,  som  øjensynlig  havde  faaet  klæbrige  Fingre  af 
Rosinerne,  strøg  Haaret  tilbage  med  de  runde,  hvide 
Arme  og  sendte  ham  et  hjerteligt  Velkomstsmil.  Den 
Fremmede  var  klædt  i  Skovhuggernes  tykke  „home-spun" 
og  Oksehudsmoccasiner,  men  da  han  knappede  sin  tunge 
Jakke  op  saas  det,  at  han  havde  Kravetøj  paa,  og  det 

var  tydeligvis  rent  og  tydeligvis  af  Lærred  med  et  smukt 
bundet  four  in  hand  Slips.  Han  havde  et  skarptskaaret 
men  ungdommeligt  Ansigt  med  stærke,  mørke  Øjne  og 
et  tæt  brunt  Overskæg,  og  da  han  hilste  forstod  Amanda 
straks,  at  selvom  han  kom  fra  Tømmerlejren,  hørte  han 
ikke  til  den  Klasse. 

—  Vil  De  ikke  sætte  Dem  lidt  tættere  hen  til  Ovnen? 
spurgte  Fru  Carson  hjerteligt.  Det  er  rigtig  en  kold  Dag 
udenfor. 

—  Nej  Tak,  ikke  lige  nu.  Mine  Fingre  er  lidt  stive! 
svarede  han  og  gav  sig  til  at  trække  sine  Uldvanter  af 
og  gnide  Hænderne.  Amanda  lagde  Mærke  til  at  de  var 
stærke  og  velholdte. 

—  Det  er  jo  Fru  Carson?  vedblev  han. 

—  Jo,  det  er  mig!  svarede  Fru  Carson,  og  Amanda, 
som  ikke  vilde  være  helt  udenfor,  nikkede  samtykkende. 

—  Mit  Navn  er  Ross,  Alec  Ross  —  og  jeg  er  paa 
Vejen  ind  fra  Donovans  Lejr  ved  Forks  Brook.  Jeg  kom 
tilfældigt  indenfor  hos  Crimmins  og  godt  var  det.  Jeg 
fandt  Fru  Crimmins  forfærdelig  syg  —  Lungebetændelse 
eller  lignende,  tænker  jeg.  Og  hun  er  ganske  alene.  Der 
er  ingen  i  Huset  uden  hendes  lille  tre  Aars  Dreng  og 
hendes  gamle,  svage  Bedstefader,  der  næsten  er  lige  saa 
hjælpeløs  som  et  Barn. 

—  Aa,  nej  da!  udbrød  Amanda  deltagende,  satte  Ter- 
rinen med  Rosinerne  fra  sig  paa  Bordet  og  gik  hen  for 
at  vaske  sine  Hænder.  Den  unge  Mand  forstod  straks 
hendes  Hensigt  og  fulgte  hende  med  beundrende  Øjne. 

—  Herregud  for  en  Elendighed,  sagde  Fru  Carson  be- 
kymret. Den  gamle  er  næsten  starblind  og  saa  døv  som 
et  Bordben. 

—  Jeg  hjalp  saa  godt  jeg  kunde,  vedblev  Ross,  og  nu 
vil  jeg  skynde  mig  ind  til  Settlementet  efter  Doktoren. 

Men  De  ved,  hvad  det  vil  sige.  I  heldigste  Fald  kan  vi 
ikke  gøre  os  Haab  om  at  faa  ham  tilbage  før  imorgen 
tidlig.  Det  er  skrækkeligt  at  tænke  paa,  hvad  der  kan 
hænde  i  Mellemtiden.  Og  nu  haabede  jeg  —  jeg  tænkte, 
der  maaske  var  en  her,  der  kunde  komme  over  og  blive 
der  til  jeg  kom  tilbage.  Men  jeg  ser,  det  er  umuligt. 
Ingen  Kvinde  er  istand  til  alene  at  faa  et  Spand  gennem 
de  femogtyve  Kilometer  Snedriver,  jeg  lige  er  kommen 
over. 

Fru  Carson  vred  sine  Hænder. 

—  Aa,  jamrede  hun  fortvivlet,  at  tænke  sig  stakkels 
Nancy  Crimmins  i  saadan  en  Elendighed,  og  vi  kan 
ikke  løfte  en  Finger  for  at  hjælpe  hende.  Skynd  dig 
Mandy  og  giv  Hr.  Ross  en  Kop  varm  Te.  Nej,  Hr.  Ross, 
sæt  Dem  nu  ned,  vedblev  hun  bestemt,  da  hun  saa  at 
den  unge  Mand  rejste  sig  for  at  gaa.  De  kan  godt  vente 
et  Par  Minutter  paa  Teen,  saa  gaar  De  saa  meget  hur- 
tigere bagefter. 

Da  der  endnu  var  godt  fyrretyve  Kilometer  ind  til 
Brine  Settlement,  indsaa  Ross  det  fornuftige  i  hendes 
Raad,  sank  tilbage  i  Stolen  og  gav  sig  til  at  gnide  sine 
stive  Lægge.  Men  han  lagde  Mærke  til,  at  Amanda  ikke 
var  ifærd  med  Teen.  Istedetfor  tog  hun  den  tunge  Pels 
af  Vaskebjørn  ud  af  det  gule  Klædeskab  ved  Sovekam- 
merdøren. 

—  Hvad  i  Alverden  bestiller  du,  Barn?  spurgte  Mo- 
deren skarpt,  men  med  en  ængstelig  Klang  i  Stemmen. 

—  Jeg  tager  over  for  at  pleje  Fru  Crimmins  til  Dok- 
toren kommer,  svarede  Pigebarnet  roligt. 

—  Nej,  du  gør  ikke  I  Du  rører  dig  ikke  udenfor  Hu- 
set, Mandy  Carson!  befalede  Moderen. 

Men  Amanda  var  omtrent  toogtyve  Aar  gammel,  og 
det  var  en  almindelig  bekendt  Sag,  at  hun  holdt  fortrin- 

lig  Orden  i  den  temmelig  urolige  Skole  i  Brine  Settle- 
ment. Det  sædvanlige  egensindige  Træk  om  hendes 
Mund  var  borte  nu,  men  den  var  fast  og  alvorlig. 

—  Du  ved  meget  godt,  at  jeg  er  nødt  til  at  gaa,  Mo- 
der, svarede  hun  mildt.  Tror  du,  jeg  kan  blive  her, 
mens  stakkels  Fru  Crimmins  maaske  ligger  og  dør? 
Blive  her  i  Sikkerhed  og  Hygge  —  og  pille  Rosiner? 
fortsatte  hun  med  skælvende  Stemme.  Giv  du  Hr.  Ross 
hans  Te  saa  hurtig  du  kan  og  kom  saa  og  hjælp  mig  at 
blive  færdig. 

Hendes  rolige  Ord  lød  saa  afgørende,  at  Fru  Carson 
straks  gav  efter.  Hun  vimsede  om  for  at  lave  Te,  men 
samtidig  tog  hun  næsten  til  at  græde  i  sin  Sindsbevæ- 
gelse. 

—  Hvorfor  vil  du  aldrig  høre  Fornuft,  Mandy?  klyn- 
kede hun.  Du  har  altid  været  saa  genstridig!  Men  du 
kommer  aldrig  frem.  Du  sidder  fast  i  Sneen.  Og  du  vil 
fryse  til  Is,  det  ved  du  godt.  Og  hvad  vil  din  stakkels 
Fader  sige,  naar  han  kommer  hjem  og  finder  dig  borte? 
Hr.  Ross!  græd  hun  og  vendte  sig  pludselig  om  til  den 
unge  Mand,  som  havde  iagttaget  Amanda  med  den  mest 
levende  Beundring,  kan  De  ikke  snakke  med  hende! 
Sig  til  hende,  at  hun  ikke  kan  gøre  det,  og  ikke  maa 
prøve  paa  det.  Maaske  vil  hun  høre  paa  en  Mandl 

Alec  Ross  rejste  sig. 

—  De  maa  ikke  tage  mig  det  ilde  op,  Frøken  Carson, 
men  jeg  er  bange  for  Deres  Moder  har  Ret.  Jeg  kan 
godt  sætte  mig  ind  i  Deres  Følelser  og  jeg  kan  maaske 
faa  Lov  at  sige,  at  jeg  synes  Deres  Mod  er  beundrings- 
værdigt. Men  alene  kan  De  ikke  faa  en  Hest  gennem 
de  Driver.  Det  er  haardt,  men  jeg  tror,  De  bliver  nødt 
til  at  opgive  det. 

Amanda  gjorde  et  udfordrende  Kast  med  Hovedet. 

—  Det  er  noget  Snak,  erklærede  hun.  Tror  De  ikke 
jeg  kan  gaa  paa  Snesko  lige  saa  godt  som  De,  hvis  jeg 
vil?  Er  femogtyve  Kilometer  noget  at  regne? 

Ross  tøvede.  Han  vilde  ikke  alarmere  de  to  Kvinder, 
som  levede  her  alene  i  den  uhyre  Ensomhed.  Men  det 
var  øjensynlig  nødvendigt  at  være  oprigtig, 

—  Jeg  tvivler  ikke  om  at  De  kan  gøre  hvad  De  siger, 
svarede  han.  Men  mærkeligt  nok  er  der  Ulve  i  Omeg- 
nen i  Vinter.  I  de  sidste  halvtreds  Aar  har  der  ikke 
været  set  nogen  i  denne  Del  af  Landet,  men  nu  er  de 
kommet  tilbage. 

Han  talte  med  en  Mine,  som  om  han  mente  at  der- 
med var  Spørgsmaalet  afgjort.  Og  Fru  Carson  straalede 
samstemmende  da  hun  satte  en  Kop  varm,  stærk  Te 
hen  foran  ham. 

Men  Amanda  svarede  roligt. 

—  Ja,  jeg  ved  at  Ulvene  er  komne  tilbage. 

Baade  Ross  og  Fru  Carson  stirrede  forbavset  paa 
hende. 

—  Det  lader  ikke  til,  at  De  bekymrer  Dem  noget  om 
dem!  vedblev  hun  henvendt  til  Ross. 

Med  en  drengeagtig  Bevægelse  slog  Ross  sin  Jakke 
tilside  og  fremviste  et  Par  „otteogtredivere"  i  sit  Bælte. 

—  Jeg  er  parat,  dersom  de  skulde  være  ude  efter  Spe- 
takler,  sagde  han. 

—  Ja,  jeg  er  heller  ikke  det  mindste  urolig,  sagde 
Amanda.  De  østlige  Ulve  er  ikke  andet  end  fejge  Kø- 
tere. Og  jeg  har  min  Winchester,  et  Repertergevær,  som 
jeg  forstaar  at  bruge.  Jeg  er  ikke  bange  for  Ulvene. 
Igaar  saa  jeg  tre  af  dem  snige  sig  omkring  langs  Kanten 
af  Rydningen,  og  de  stak  af  da  de  saa  mig.  Det  var  dem 
som  havde  jaget  Elgen,  Moder.  Nu  spænder  jeg  min  Tyr 
for  Slæden  og  ser  om  hans  lange  Ben  kan  trække  mig 

gennem  Driverne  —  for  jeg  kan  nok  regne  ud,  at  det 
ikke  gaar  for  gamle  Jerry.  Hvis  det  ikke  gaar  med  Elgen, 
slaar  jeg  ham  løs  og  gaar  videre  paa  Snesko.  Men  jeg 
tror  nu,  at  Elgen  er  bleven  sendt  til  os  netop  i  den  An- 
ledning, lille  Moder! 

Fru  Carson  var  dybt  religiøs  og  endel  overtroisk  og 
den  Tanke  gjorde  saa  stærkt  Indtryk  paa  hende,  at  hun 
opgav  sin  Modstand  til  Trods  for  den  truende  Fare  med 
Ulvene.  Det  var  hvad  hun  vilde  kalde  et  Tegn.  Men 
Alec  Ross  saa'  saa  forbavset  ud,  at  det  var  nødvendigt 
at  fortælle  ham  hele  Historien  medens  han  drak  Te. 
Han  var  fuld  af  bange  Anelser,  men  han  indsaa,  hvor 
forgæves  det  var  at  prøve  paa  at  overtale  det  resolutte 
Pigebarn.  Derfor  paatog  han  sig  en  Mine  af  Tryghed, 
som  han  var  meget  langt  fra  at  føle,  og  satte  Mod  i  sig 
selv  med  et  Løfte  om  at  møde  hende  hos  Crimmins 
næste  Morgen.  Saa  trak  han  sin  Hue  langt  ned  over 
Ørene,  stak  Fødderne  ind  i  Sneskoens  Remme  og  for- 
svandt med  en  øvet  Sneskoløbers  svingende  Skridt. 

—  Det  er  ikke  nogen  Tømmerhugger,  sagde  Fru  Car- 
son, der  kritisk  saa  efter  ham,  men  jeg  tænker,  han  ved 
hvad  han  har  paataget  sig. 

Og  Amanda,  som  var  ved  at  trække  et  Par  ekstra 
tykke,  uldne  Strømper  paa,  var  enig  med  hende. 

III 

Amanda  havde  ganske  Ret  med  Hensyn  til  Elgen.  Han 
var  fuldkommen  tilkørt.  Det  var  tydeligt  at  han  var  ble- 
ven fanget  som  ung  Kalv  og  opdraget  som  Kæledægge 
paa  en  eller  anden  Skovfarm.  Han  var  Føjeligheden  selv 
og  holdt  øjensynlig  af  at  komme  under  Hænder.  Men 
da  han  ikke   var  bleven  oplært  til  at  tage  Bidsel,  var 

Amanda  nødt  til  at  køre  med  Tømmerne  i  Grimen.  Hun 
indsaa  imidlertid  snart,  at  Tømmerne  ikke  var  til  megen 
Nytte,  for  han  lystrede  Kommandoerne  „Haw",  „Gee", 
„Whoa",  „G'long",  „Git-up"  ligesom  en  veltrænet  og 
villig  Okse,  men  langt  mere  følsom  end  en  Okse  nogen- 
sinde havde  haft  Forstand  til. 

Tiltrods  for  sin  Ængstelse  og  sit  sørgelige  Ærinde 
havde  Amanda  Fornøjelse  af  Rejsen.  Hun  sad  lavt  i 
den  stærke  Slæde  med  en  ophedet  Mursten  ved  Fød- 
derne, godt  indhyllet  i  en  gammeldags  Bisonkappe,  med 
dobbelte  Vanter  paa  Hænderne  og  med  det  blussende 
Ansigt  tittende  ud  af  et  hvidt  uldent  Tørklæde,  hun 
havde  viklet  om  Hovedet.  Hun  var  vild  af  Fryd  over 
den  Lethed,  hvormed  hun  beherskede  den  ny  og  impo- 
nerende Ganger.  Med  sine  vældige  flade  Klove,  der  dan- 
nede en  Slags  Snesko  som  delvis  bar  ham  oppe,  med 
sine  uhyre  Skulderkræfter  og  enestaaende  Benlængde, 
førte  Elgen  hende  gennem  Snedriver,  som  en  Hest  vilde 
være  gaaet  haabløst  tilbunds  i.  Han  vandt  langsomt  men 
støt  fremad  og  Slæden  med  dens  lave  og  brede  Meder 
gik  ikke  videre  dybt  i  Sneen. 

Ulvene  saa  hun  ikke  det  mindste  til,  og  uden  Uheld 
naaede  hun  saaledes  hen  paa  Eftermiddagen  Crimmins 
store  Rydning. 

Hun  fandt  den  syge  Kone  halvt  vanvittig  af  Smerter, 
Feber  og  Bekymring,  Barnet  klynkede  af  Skræk  og  den 
gamle  Mand,  der  mumlede  ved  sig  selv,  i  Færd  med 
famlende  at  lægge  paa  Ilden  af  den  rigelige  Brændefor- 
syning,  som  Alec  Ross  havde  opstablet  ved  Siden  af 
Ovnen.  Situationen  var  usigelig  ynkværdig,  og  Amanda 
prisede  Himlen  at  hun  saa  resolut  var  taget  afsted.  Og 
hendes  Komme  syntes  virkelig  straks  at  bevirke  en  mira- 
kuløs Forandring,  efter  at  Barnets  Frygt  var  bleven  mild- 

net,  den  syge  Kvindes  frygtelige  Angst  forsvundet  og  den 
gamle  Mand  atter  fik  Lov  at  døse  i  sin  brede  Stol.  Der 
var  saa  meget  at  gøre,  at  Amanda  i  Timevis  ikke  fik  Tid 
til  at  tænke.  Ikke  før  sent  om  Natten  da  Barnet  sov  i 
sin  gammeldags  Rulleseng  og  Oldingen  havde  trukket  sig 
tilbage  til  sin  lille  Alkove,  fik  hun  Tid  til  at  sætte  sig 
til  Hvile.  Først  da  begyndte  hun  at  føle,  hvor  udmattet 
hun  var. 

Hun  fandt  et  gammelt  Magasin  paa  en  Hylde  i  Hjør- 
net af  Stuen  og  gav  sig  til  at  blade  i  det.  Men  med  den 
syge  Kvindes  tunge,  smertelige  Stønnen  i  Ørene,  fik  hun 
ikke  Ro  til  at  læse.  Skønt  hun  ikke  gjorde  sig  det  klart, 
mærkede  hun,  at  det  eneste  som  kunde  adsprede  hendes 
Tanker  fra  den  hivende  Lyd,  var  at  tænke  paa  den 
Mand,  der  saa  uventet  havde  kastet  hende  ud  i  denne 
Mission.  Hun  forestillede  sig  hans  venlige  og  energiske 
unge  Ansigt,  hans  Høflighed,  hans  Uegennytte  og  Hjælp- 
somhed og  hans  Legemes  Smidighed  og  Kraft  da  han 
svingede  bort  over  Sneen  fra  hendes  Moders  Dør.  Det 
stak  hende  i  Hjertet  da  hun  tænkte  paa,  at  han  maaske 
var  forfulgt  af  Ulve,  maaske  maatte  kæmpe  med  dem 
under  Løbet  før  han  naaede  Settlementet.  Men  hun  bort- 
viste disse  Tanker  med  Foragt.  De  snigende  Bæster 
vilde  aldrig  for  Alvor  vove  at  angribe  ham.  Hun  kom  i 
Tanker  om  de  Vidnesbyrd,  hun  havde  fundet  om  hans 
venlige  men  klodsede  Anstrengelse  for  at  ordne  i  Syge- 
værelset, og  smilede  ved  sig  selv,  et  ømt  og  mildt  Smil. 
Det  var  alligevel  ikke  saa  daarligt  gjort  af  en  Mand, 
tænkte  hun. 

Uhret  begyndte  at  slaa  tolv.  Om  et  Øjeblik  var  det 
Juleaftensdag.  Mon  hun  kunde  naa  hjem  før  hendes  Fa- 
der kom?  Hun  haabede  det  inderligt.  Det  gjorde  hende 
ondt  at  tænke  paa,  hvor  skuffet  hans  store  Ansigt  vilde 

være,  hvis  hun  ikke  var  hjemme  og  kunde  byde  ham 
Velkommen,  og  paa  hans  urolige  Ængstelse  over  hendes 
ubesindige  Ekspedition.  Hun  følte,  hvor  Øjenlaagene 
uimodstaaeligt  blev  tungere  og  sprang  op.  Hun  maatte 
ikke  falde  i  Søvn!  Amanda  gik  over  til  Sengen  og  fandt 
Patienten  mindre  urolig,  Aandedrættet  var  tydeligt  lettet 
af  de  tykke  varme  Høromslag  som  hun  havde  lagt  paa 
hendes  Bryst.  Amanda  kendte  ikke  meget  til  Sygepleje, 
men  hun  vidste  dog  tilstrækkelig  til  at  føle  sig  taknem- 
lig da  hun  mærkede,  at  Patientens  hamrende  Puls  var 
bleven  langsommere  og  jævnere. 

Og  saa  kom  den  timelange  Kamp  for  at  holde  sig  vaa- 
gen.  Hun  maatte  anvende  al  sin  Energi.  Aldrig  før  havde 
hun  vidst,  at  Timerne  kunde  være  saa  lange.  Hun  turde 
ikke  sidde  mere  end  et  Øjeblik  ad  Gangen.  Og  ofte 
troede  hun  at  Uhret  var  gaaet  i  Staa,  saa  langsomt  krøb 
Viserne  frem.  Men  Natten  svandt,  og  lige  i  det  bitre 
Daggry  hørtes  Lyden  af  Klokker.  Det  var  Doktoren  og 
Ross  som  kom,  medbringende  en  Sygeplejerske  fra  Sett- 
lementet. Doktoren  erklærede,  at  Amandas  Pleje  og  Hør- 
omslag sandsynligvis  havde  reddet  Patientens  Liv  og  at 
Fru  C  rim  mi  ns  nok  vilde  staa  Sygdommen  igennem.  Hun 
mødte  Alec  Ross'  Øjne,  der  var  fyldt  af  en  umaadelig 
Beundring.  Straks  efter  krøb  hun  lykkelig  som  et  Barn 
op  i  den  gamle  Mands  store  Stol  og  faldt  i  en  dyb  Søvn. 

Efter  den  lange  Anspændelse  blev  det  over  Middag, 
før  Amanda  var  i  Stand  til  at  tage  afsted.  Alec  Ross, 
hvis  Muskler  syntes  at  være  af  Staal,  skulde  netop  til 
at  tage  tilbage  til  Settlementet,  og  med  en  Skælven  i 
Stemmen,  som  gjorde  hende  ærgerlig  paa  sig  selv,  tilbød 
hun  ham  en  Plads  i  Slæden.  Han  tog  ivrigt  imod  hendes 
Tilbud,  men  med  det  spøgende  Forbehold,  at  hun  ikke 
maatte  bede  ham  om  at  køre  Elgen. 

—  Jeg  har  ikke  store  Tanker  om  mig  selv  som  en 
Hagenbeck,  undskyldte  han  sig. 

—  De  maa  endelig  ikke  tro  at  jeg  vil  lade  Dem  køre 
det  kære  Dyr!  svarede  Amanda  bestemt.  Han  forstaar 
akkurat  hvad  jeg  ønsker,  og  jeg  tror  ikke,  han  vil  være 
ganske  tilfreds  med  at  have  andre  end  mig  til  at  køre  sig. 

—  Han  er  et  Dyr  med  Fornuft.  Jeg  er  fuldstændig 
enig  med  ham,  sagde  den  unge  Mand  idet  han  omhyg- 
geligt stoppede  Tæpperne  fast  omkring  hende  før  han 
tog  Plads. 

Amanda  satte  Næsen  i  Vejret  med  en  Blanding  af 
Usikkerked  og  Fornærmethed.  Hun  var  ikke  ganske  sik- 
ker paa  om  han  spøgte  eller  ej.  Maaske  han  endogsaa 
drev  Løjer  med  hendes  Elg,  hvilket  vilde  være  utilgivelig 
dumt  af  ham.  Hun  var  skuffet  og  ærgerlig.  Men  da  hun 
var  optaget  af  at  sætte  Slæden  igang  lagde  han  ikke 
Mærke  til  hendes  daarlige  Humør.  Han  begyndte  at  snakke 
muntert  og  morsomt.  Og  hans  drengeagtige  Fornøjelse 
over  Situationen,  var  saa  tydelig,  at  Amanda  hurtigt  blev 
overbevist  om  sin  Uret  og  søgte  at  gøre  den  god  igen. 
Med  sin  Skønhed,  sin  Livfuldhed,  sin  barnlige  Tillids- 
fuldhed og  umiddelbare  Aabenhjertighed  var  hun  i  det 
Humør  farligt  berusende,  og  Alec  Ross  følte  snart,  hvor- 
ledes hun  gik  ham  til  Hovedet.  For  bedre  at  holde  For- 
nuften fangen  blev  han  tavs  og  alvorlig.  Men  da  Amanda 
med  et  Sideblik  saa,  at  han  slet  ikke  var  misfornøjet, 
lagde  hans  Tavshed  ingen  Dæmper  paa  hendes  Livlig- 
hed. Hun  blev  enig  med  sig  selv  om,  at  hun  morede 
sig  storartet. 

Imidlertid  travede  Elgen  trofast  afsted.  Men  der  var 
langsom  Fremgang  gennem  de  dybe,  bølgende  Driver. 
Det  tidlige  Vintermørke  sænkede  sig  før  de  havde  til- 
bagelagt Halvdelen  af  Vejen.    Det  betød  dog  intet,  thi 

Himlen  var  fuld  af  Stjerner,  der  var  saa  klare,  at  det 
saa  ud  som  de  rystede  af  Kulde;  og  overalt  bredte  Sneen 
sin  uendelige  spøgelsesagtige  Flimren.  Da  Mørket  faldt 
paa  blev  Amanda  tavs  og  henvendte  al  sin  Opmærksom- 
hed paa  Kørselen.  Men  hun  hyggede  sig.  Som  det  var 
mest  bekvemt,  nej  ligefrem  nødvendigt  i  saadan  en  Kulde, 
tillod  hun  sig  at  sidde  tæt  op  til  sin  Ledsager,  hvis  Tavs- 
hed, uvist  hvorfor,  ikke  syntes  uselskabelig. 

Omtrent  en  Time  efter  Mørkets  Frembrud  kom  de, 
stadig  tavse,  til  den  ensomme  Forgrening  af  Vejene,  hvor 
Sporet  fra  Black  River  Lejren  gennem  en  Strækning  af 
afbrændt  Skov,  en  Forvirring  af  væltede  og  tilsneede 
Træstammer,  forenede  sig  med  Hovedvejen. 

—  Det  er  den  Vej,  Far  skal  komme  ad,  sagde  Amanda. 
Jeg  vil  haabe  vi  er  foran  ham,  saa  han  ikke  skal  blive 
urolig.  Han  plejer  ikke  at  komme  saa  tidlig. 

—  Nej,  sagde  Alec  Ross,  han  er  ikke  kommen  endnu. 
Der  er  ikke  andre  Sneskospor  end  mine  fra  igaar.  De 
vil  faa  godt  Forspring  med  den  Fart  Deres  udmærkede 
Menageri  sætter  op.  Men  nej!  Min  Sandten,  jeg  tager 
Fejl!  Der  er  et  andet  Spor  ved  Siden  af  mit,  paa  Deres 
højre  Side! 

—  Aa,  lad  os  skynde  os,  raabte  hun.  Vi  maa  sætte 
Fart  paa  og  prøve  paa  at  indhente  ham.  Afsted  Elgefar, 
gamle  Ven! 

—  Men  maaske  det  slet  ikke  er  Deres  Faders  Spor, 
indvendte  Ross. 

—  Naturligvis  er  det  det.  Hvem  skulde  ellers  komme 
den  Vej?  svarede  Amanda  utaalmodigt. 

—  Ved  De  ikke,  at  Vejen  fra  Johnsons  løber  sammen 
med  Black  River  Vejen  omtrent  en  Mil  fremme  paamin- 
dede Ross. 

—  Men  jeg  ved  netop  det  er  hans,  begyndte  Amanda, 


29 


ELGEN,  SOM  BANKEDE  PAA 


fordi  Hun  holdt  pludselig  inde.  En  gennemtræn- 
gende Lyd,  halvt  Gøen,  halvt  Hylen  kom  fra  Black  Ri- 
ver Vejen.  Det  blev  øjeblikkelig  besvaret  af  en  anden 
noget  lavere  Tone. 

Elgen  gjorde  et  Spring  frem  og  standsede  brat  med  en 
Snøften. 

—  Det  er  Deres  Venner  Ulvene,  og  de  er  ikke  langt 
borte,  sagde  Alec  Ross  henkastet.  Men  samtidig  stak  han 
sin  højre  Haand  ind  under  Frakken  og  fik  fat  i  Haand- 
taget  paa  sin  Colt- Revolver. 

Skygger  af  Forvirring  og  Ubeslutsomhed  gik  henover 
hendes  Ansigt.  Hun  længtes  forfærdeligt  efter  at  komme 
fremad  og  indhente  sin  Fader  før  han  naaede  hjem.  Men 
der  var  noget  i  disse  Lyde,  som  vakte  frygtelige  Fore- 
stillinger hos  hende.  Hun  kunde  ikke  faa  sig  selv  til  at 
køre  videre. 

De  skarpe  haarrejsende  Hyl  lød  atter. 

—  Jeg  synes  det  lyder,  som  om  de  var  efter  nogen. 
Hvis  de  nu  har  faaet  en  eller  anden  op  i  et  Træ? 

Det  Billede,  hendes  egen  Indbildning  skabte,  brændte 
sig  ind  i  hendes  Tanker  med  frygtelig  Klarhed. 

—  Maaske  har  de  noget  oppe  i  et  Træ,  samstemmede 
Ross.  Sandsynligvis  en  gammel  Gnavpotte  af  et  Pind- 
svin. Gid  det  maa  bekomme  dem  vel! 

—  Jeg  kender  ikke  andet  til  Ulve  end  hvad  jeg  har 
læst,  men  jeg  tror  ikke  de  skaber  sig  saadan  for  det, 
sagde  hun.  Og  med  en  pludselig  Beslutning  gav  hun 
sig  til  at  vende  Elgen.  Aa,  stig  ud  og  løft  Slæden  om- 
kring saa  vi  ikke  vælter! 

—  De  er  sandelig  ikke  bange!  udbrød  den  unge  Mand 
og  adlød  lynsnart.  Men  kan  Dyret  staa  for  det? 

Dyret  havde  øjensynlig  intet  at  indvende  imod  det. 
Han  havde  ubetinget  Tillid  til  sin  menneskelige  Beskyt- 

ter  og  syntes  næsten  ivrig  efter  at  komme  i  Kast  med 
Fjenden. 

Da  Slæden  løb  op  ad  Black  River  Vejen  sagde  Amanda 
undskyldende: 

—  Jeg  er  vist  et  skrækkeligt  Fæ!  Men  det  kunde 
være  et  Menneske!  Og  jeg  kunde  da  ikke  køre  hjem  og 
være  lykkelig,  hvis  jeg  ikke  overbeviste  mig,  kunde  jeg? 
Kunde  De? 

—  De  er  —  han  tøvede,  mens  hede  Ord  brændte  paa 
hans  Læber,  De  er  „all  right"! 

Det  var  spagfærdigt  nok,  men  den  Tone  han  sagde 
det  i,  var  for  Amanda  som  en  poetisk  Lovprisning.  I 
en  Tilstand  af  Henrykkelse  drev  hun  Elgen  fremad.  Hun 
tænkte  ikke  mere  paa  sin  egen  Fare,  end  om  hun  kunde 
være  paa  Vej  til  en  Fjerkræudstilling. 

Atter  gav  Ulvene  et  Hyl  fra  sig,  mange  Stemmer  blan- 
dede sig  med  umiskendelig  Tegn  paa  Ophidselse. 

—  Ja,  sikkert  er  de  efter  noget,  udbrød  Ross,  og  de 
er  tæt  ved,  lige  rundt  om  Drejningen. 

Ordene  var  næppe  ude  af  hans  Mund  før  der  gennem 
Ulvenes  Hyl  lød  et  Raab  —  en  Mands  Røst,  uforfærdet 
og  myndigt. 

Amandas  Hjerte  stod  stille. 

—  Gud,  gispede  hun,  det  er  Fader! 


IV 

John  Carson  var  den  sidste  Snes  Kilometer  bleven  for- 
fulgt af  fem  Ulve,  uden  at  den  Omstændighed  gjorde 
ham  videre  urolig.  Men  det  ærgrede  ham,  og  han  øn- 
skede at  de  vilde  faa  Mod  nok  til  at  komme  indenfor 
Rækkevidden  af  hans  Økse.  Tilslut  kom  han  til  at  tænke 

paa,  hvor  kedeligt  det  vilde  være  om  der  skulde  hænde 
noget.  Og  netop  som  den  Tanke  beskæftigede  ham, 
skete  det. 

En  splintret  Stub,  der  var  skjult  af  Sneen,  fik  saaledes 
fat  i  hans  ene  Snesko,  at  han  snublede  i  fuld  Fart  og 
blev  kastet  paa  Hovedet  ned  paa  Bunden  af  et  lille 
Elveleje.  I  Faldet  hørte  han  Sneskorammen  brage  idet 
den  sprang. 

Han  ventede  Tændernes  Knasen  og  det  krøb  gysende 
over  hans  Hud.  I  et  Sekund  var  han  ude  af  Snedriven 
vendt  mod  Fjenden  mens  han  slog  Sneen  fra  sine  Øjne. 
Men  i  samme  Nu  sank  han  tilbage.  Hans  højre  Ben 
gav  efter  under  ham. 

Ulvene  var  sprunget  frem,  men  havde  ikke  faaet  deres 
Mod  skruet  helt  op  til  Angreb.  Tre  af  dem  stod  med 
blottede  Tandrader  og  grøntlysende  Øjne  og  stirrede  ned 
paa  ham.  Et  lynsnart  Øksehug  lod  dem  forstaa,  at  Man- 
den endnu  var  for  farlig  at  give  sig  i  Kast  med,  og  de 
krøb  tilbage.  De  vidste,  at  de  kunde  holde  ud  at  vente. 
Men  de  holdt  ikke  af  det.  Et  Par  Stykker  af  dem  satte 
sig  temmelig  trøstesløse  ned  og  gav  sig  Luft  i  utaalmo- 
dige  Hyl,  maaske  for  at  prøve  at  tilkalde  nogle  andre  af 
Stammen  som  kunde  sætte  dem  i  Stand  til  straks  at 
overvælde  deres  Bytte. 

Gennem  John  Carsons  Tanker  gik  der  en  frygtelig 
Angst  for  at  have  brækket  Benet,  og  for  at  han  omsider 
udmattet  af  Smerter  og  stivnet  af  den  bidende  Kulde  ikke 
skulde  kunne  holde  den  fejge  Flok  fra  Livet. 

Med  Hjertet  i  Halsen  følte  han  undersøgende  til  det 
Sted,  han  var  saaret.  Han  overbeviste  sig  hurtigt  om, 
at  der  ikke  var  sket  noget  Brud.  Men  det  var  tydeligt 
at  han  havde  forvredet  en  af  de  store  Sener  i  Benet. 
Han  tænkte  paa,  hvor  lang  Tid  det  vel  vilde  tage  ham 

at  stride  sig  hjem,  naar  han  skulde  trække  det  hjælpe- 
løse Ben  efter  sig  Fod  for  Fod,  Time  efter  Time  gen- 
nem Driverne  og  i  Kamp  med  Ulvene,  som  vilde  blive 
modigere  naar  de  fik  Vished  om  hans  Tilstand?  Han 
bed  Tænderne  sammen,  rede  til  Kampen,  frigjorde  sin 
Fod  for  den  nu  unyttige  Snesko  og  rejste  sig  op  paa  det 
ene  Ben  mens  han  brugte  den  hele  Snesko  som  Krykke. 
Kunde  han  komme  igennem  det?  Godt,  han  vilde  kæmpe 
til  det  yderste. 

Som  han  stod  der  med  Senerne  spændte  i  heltemodig 
Vrede  hørte  han  pludselig  Ringlen  af  Slædeklokker.  Paa 
hans  voldsomme  Raab  svarede  to  Stemmer,  en  Mands 
og  en  Kvindes.  Til  sin  Forfærdelse  genkendte  han  Aman- 
das Røst.  Men  hans  Forbavselse  gik  over  i  fuldkommen 
Forvirring,  da  en  kæmpemæssig  Elg,  der  triumferende 
pløjede  gennem  Sneen,  forspændt  en  Slæde,  et  Minut 
senere  kom  til  Syne  i  Krumningen  af  Vejen.  Ulvene 
trak  sig  uroligt  tilbage  ved  Synet  af  denne  mærkelige 
Fremtoning.  Der  lød  et  Skud  fra  Slæden  og  atter  et  og 
en  af  Ulvene  faldt  til  Jorden  uden  en  Lyd.  De  andre 
kastede  sig  omkring  og  flygtede  i  vanvittig  Fart  med  Bu- 
gen langs  Jorden  mod  Skjulet.  Et  Øjeblik  efter  gjorde 
det  mærkelige  Køretøj  Holdt  lige  ved  Siden  af  ham. 
Elgen  prustede  og  slog  med  Hovedet,  som  om  den  havde 
hele  Æren  af  Sejren. 

Amanda  sprang  ud  af  Slæden  og  banede  sig  Vej  hen 
til  ham: 

—  Fader,  Fader,  skreg  hun  med  en  Stemme,  der  var 
lige  ved  at  gaa  over  i  hysterisk  Graad,  hvad  —  hvad 
er  der  sket? 

John  Carsons  rungende  Latter  beroligede  hende. 

—  Det  er  en  lille  Kuldbøtte  og  et  ubrugeligt  Ben 
ved  samme    Lejlighed,  sagde   han.    Men  du  og  din 

Cirkus  kommer  som  I  var  kaldet,  Søster.  De  Bæster 
havde  deres  egen  Mening  om  at  doktorere  paa  mig, 
og  da  vi  ikke  kunde  blive  enige,  var  der  ved  at  blive 
Vrøvl. 

—  Aa,  Papa!  mumlede  Amanda.  Og  overvældet  af 
Tanken  om,  hvad  der  kunde  være  sket  hvis  hun  havde 
fortsat  lige  frem  i  Stedet  for  at  vende  om  op  ad  Black 
River  Vejen,  satte  hun  sig  ned  i  Sneen  og  begyndte  at 
græde. 

—  Naa,  naa !  Vær  nu  ikke  saa  forskrækket,  lille  Pige, 
opmuntrede  Faderen.  Det  hele  er  jo  overstaaet.  De  er 
stukket  af  allesammen.  Og  alt  er  jo  gaaet  godt. 

—  Jeg  tror  ikke  Frøken  Carson  er  forskrækket,  sagde 
Alec  Ross  tørt.  Hun  er  den  tapreste  Kvinde  i  Verden. 
Men  hun  er  lidt  overanstrengt.  Kom  De  her  Frøken  Car- 
son, og  lad  os  faa  Dyret  vendt  omkring.  Saa  hjælper  vi  Deres 
Fader  i  Slæden  og  faar  ham  hjem  saa  hurtigt  som  mu- 
ligt. 

Hverken  Alec  Ross  eller  Amanda  fandt,  at  det  var  en 
lang  Køretur  hjem.  Og  trods  sine  store  Smærter  lod  John 
Carson  sig  heller  ikke  mærke  med  at  den  forekom  ham 
lang.  Det  kunde  ikke  ses,  at  han  af  og  til  blev  noget 
bleg  i  Ansigtet  af  de  pinefulde  Stød  det  gav  i  Slæden 
naar  den  hoppede  mellem  Snedriverne,  og  hans  stærke 
Stemme  beholdt  sin  Frejdighed.  Han  havde  meget  at 
spørge  om  og  meget  at  lytte  til  for  at  komme  til  For 
staaelse  af  det  lykkelige  Mirakel,  at  Amanda  kom  til  Stede 
lige  i  det  kritiske  Øjeblik.  Da  Lyden  af  Klokkerne  og 
Stemmerne  kaldte  Fru  Carson  til  Døren  og  hun  i  det 
udstrømmende  Lys  saa  sin  Mand  næsten  blive  løftet  ud 
af  Slæden  mellem  Amanda  og  Alec  Ross,  styrtede  hun 
ud  i  Sneen  med  et  Skrig.    Men  hendes  Skræk  gik  over 

i  Taknemlighed  og  Glæde  da  hun  hørte  Historien  om 
hans  Redning 

Da  Alec  Ross  efter  Aftenbordet  rejste  sig  for  at  gøre 
sig  i  Stand  til  den  lange  Tur  ind  til  Brine  Settlement, 
blev  det  mødt  med  kraftige  Protester  baade  af  John  Car- 
son  og  hans  Kone. 

—  De  faar  ikke  Lov  at  forlade  mit  Hus  i  Aften,  unge 
Mand!  tordnede  Carson. 

—  Sikken  Ide!  brød  Fru  Carson  hjertelig  ind.  Efter 
alt,  hvad  De  har  gennemgaaet  de  sidste  to  Døgn!  Hvis 
De  absolut  skal  til  Nybygden  er  det  vel  tidligt  nok  at 
tage  afsted  imorgen! 

—  Det  vilde  være  ganske  forrykt  af  Dem  at  tage  af- 
sted i  Aften,  sagde  Amanda. 

—  Og  hvorfor  ikke  ligesaagodt  blive  Julen  over  hos 
os?  foreslog  John  Carson  indtrængende.  Han  kunde  ikke 
tænke  sig  noget  mere  tiltrækkende  Sted  end  det  lille 
Hjem  her  i  Skoven,  som  han  maatte  være  saa  meget 
borte  fra. 

—  Vi  skal  nok  behandle  Dem  godt  og  De  skal  faa 
Masser  af  Plumbudding  og  Æbleskiver,  ikke  sandt,  Mor? 
Lyd  De  mit  Raad  unge  Mand  og  bliv,  hvor  De  er! 

—  Men  Papa,  protesterede  Amanda,  Du  glemmer  at 
Hr.  Ross  maaske  har  sine  egne  Venner  i  Settlementet, 
saa  at  han  ikke  kan  ofre  saameget  af  sin  Tid  paa  os. 

—  Hvis  De  ikke  har  nogen  særlig  speciel  Grund  til 
at  haste  afsted  i  Morgen,  skulde  De  virkelig  blive!  sagde 
Fru  Carson,  Vi  vil  saa  gerne  have  Dem! 

Alec  Ross  tøvede  i  en  vis  drengeagtig  Usikkerhed  om 
han  turde  tillade  sig  at  "modtage  den  fristende  Indbydelse 
eller  ej.    Hans  Øjne  søgte  Amandas,  men  hun  saa  bort. 

—  Det  var  jo  netop  i  Anledning  af  Julen  at  jeg  vilde 
ind,  svarede  han.  Og  saa  tilføjede  han  hurtigt: 

—  Hvad  mine  egne  Ønsker  angaar,  har  jeg  ikke  halvt 
saa  megen  Grund  til  at  tage  til  Settlementet  som  til  at 
blive  her. 

—  Saa  bliv!  sagde  Amanda,  og  rejste  sig  hurtigt  fra 
sin  Plads  ved  Lampen  for  at  skjule  sin  Rødmen. 


DEN  LILLE  PUK  I  SKUMRINGEN 


Puk  var  en  lille  Flagermus,  som  den  rødmende  Aften- 
skumring lokkede  frem  til  en  ustadig  Zig-zagflugt 
under  de  tætløvede,  udoverhængende  Grene.  Han  var 
paa  Jagt  efter  Myg.  Den  gyldne  Sommerdags  lange,  stille 
Timer  havde  han  sovet  bort  paa  en  behagelig  Maade, 
hængende  ned  fra  et  forvredet  Brædt  højt  oppe  under 
den  skyggefulde  Mønning  i  den  gamle  Lade  paa  Engen. 
Andre  brune  Flagermus  havde  hængt  ved  Siden  af  ham 
i  deres  lange,  krumme  Kløer,  og  ligesom  han  ærbart 
indhyllet  i  de  sammenfoldede  Vingers  mørke  Silkehud. 
Deroppe  under  det  dunkle  Tag  var  der  en  yndet  Soveplads 
for  Flagermus.  I  Kanten  af  det  forvredne  Brædt  kunde 
de  bekvemt  hænge  sig  fast,  og  som  Følge  deraf  var  der 
nogen  Trængsel.  Af  og  til,  naar  en  af  dem  blev  trykket 
lidt,  vaagnede  den  og  peb  og  prikkede  sin  Nabo  med 
det  haarde  Yderled  paa  Vingen  og  pludrede  protesterende 
med  sin  spinkle  Stemme.  Trods  Finheden  skurrede  og 
dirrede  Stemmen,  ligesom  naar  man  trækker  et  Femkro- 
ners Ur  op.  Puk  selv  hang  i  den  ene  Ende  af  Rækken 
lige  ved  den  store  Revne  i  Gavlen,  der  førte  ud  til  den 
fri  Luft.  Mere  end  en  Gang  havde  han  været  nærved  at 
blive  trængt  ned  fra  sin  Plads,  og  han  havde  haft  tem- 
melig mange  Opvaagninger  med  dertil  hørende  Priknin- 
ger  og  Uroptrækninger.  Under  denne  uvante  Aarvaagen- 
hed  havde  han  et  Par  Gange  ærgret  sig  ved  Synet  af  en 
stor  Rotte,  der  strejfede  rundt  paa  en  bred  Bjælke  langt 

under  ham  og  stirrede  op  paa  ham  med  sine  perlerunde 
grusomme  Øjne.  Han  afskyede  Rotter,  men  da  han  vidste 
sig  sikker  udenfor  dens  Rækkevidde,  var  han  ikke  æng- 
stelig. Han  foldede  sig  ind  i  Vingerne  og  faldt  i  Søvn 
lige  for  Fjendens  Øjne.  Saa  Dagen  var  alt  i  alt  gaaet  be- 
hageligt nok.  Mens  Eftermiddagen  skred  frem  var  han 
vaagnet  adskillige  Gange  og  kravlet  hen  til  Sprækken  i 
Gavlen  for  at  se  ud  paa  Vejret.  Og  da  Solen  omsider  var  kom- 
men godt  ned  bag  de  lave  Høje  paa  den  anden  Side  Floden, 
var  han  gaaet  sidelænds  ud  gennem  Revnen  og  havde  kastet 
sig  ud  i  det  gyldenviolette  Tusmørke.  I  Løbet  af  ti  Mi- 
nutter var  han  bleven  fulgt  af  alle  de  andre  Sloffer  fra 
Sovepladsen,  og  Tagrygningen  i  den  gamle  Lade  var  tom. 

Den  lille  brune  Flagermus  var  et  mærkeligt  Dyr,  en 
Blanding  af  Fugl  og  Mus  og  Nisse,  —  hans  Udseende 
var  pudsigt,  men  dog  skummelt  —  en  djævelsk  Puk,  som 
døsede  Solskinstimerne  bort  og  som,  naar  det  blev  mørkt, 
vaagnede  til  en  snurrig  og  lunefuld  Virksomhed. 

Hans  uanselige  Krop  var  dækket  af  en  kort,  brun,  over- 
ordentlig fin  Pels  og  ophængt  mellem  to  uhyre  Vinger 
af  sodbrun  Hud.  Denne  Hud,  som  var  mere  elastisk  end 
det  fineste  Gummi,  var  udspændt  ligesom  Silke  over  et 
Paraplyskelet  paa  Forlemmernes  vældigt  udviklede  Arme 
og  Fingre.  De  to  Vinger  var  forenede  ved  Halen  og  for- 
bundne med  de  skrøbelige  Baglemmer  indtil  Knæene,  der 
saa  ud  som  de  var  bøjet  i  den  gale  Retning.  Mellem  de 
kraftige  Skulderblade  sad  et  underligt  uformeligt  lille  Ho- 
ved med  en  Spilopmagernæse,  en  pudsig  bred  og  for- 
drejet Mund,  store,  flade  Øren  og  smaa  .kugleagtige,  djæ- 
velsk glimtende,  sorte  Øjne. 

Puk  var  klodset  og  latterlig  naar  han  hang  paa  sin 
Pind  eller  kravlede  op  ad  Brædtet.  Men  fra  det  Øjeblik 
han  kastede  sig  ud  i  Tusmørket,  var  han  en  mesterlig 

omend  stadig  fantastisk  Skikkelse.  Hans  Vinger  var  saa 
store  og  bøjelige,  at  ingen  Fugl  forholdsmæssigt  kunde 
opvise  Magen  dertil,  og  hans  Bevægelser  i  Luften  var  af 
en  forunderlig  Adræthed.  Naar  han  fløj  lige  fremad  i 
fuld  Fart  kunde  han  øjeblikkelig  falde  som  en  Sten  og 
slaa  i  Vejret  i  en  tilsyneladende  ret  Vinkel,  som  var  han 
skudt  ud  af  en  Slynge.  En  svimlende  og  forvirrende  Zig- 
zag syntes  at  være  hans  naturlige  Flugt,  og  han  kunde 
manøvrere  paa  en  Maade,  der  gjorde  selv  en  Spurvehøg 
til  Skamme.  Og  det  var  i  Sandhed  godt  for  Puk,  thi  de 
farende,  dansende  Myg  og  andre  hurtige  Insekter  var 
hans  Føde  og  de  lydløst  faldende  Ugler  hans  specielle 
Fjender. 

Da  han  nu  strøg  langs  de  duftende  Træer  ved  Vandet, 
var  den  blikstille  Luft  fuld  af  Insekter,  Myg,  tidlige  Nat- 
møl og  de  første  klodsede  Oldenborrer.  Han  var  sulten 
og  snappede  glubsk  efter  alt  hvad  han  saa.  Men  da  Mør- 
ket begyndte  at  blive  tættere  og  hans  Appetit  var  stilnet 
noget,  blev  han  mere  kræsen.  Mangen  Lækkerbid,  som 
var  let  at  faa  fat  paa,  kunde  han  lade  slippe  bort  lige  for 
Næsen  af  sig  og  more  sig  med  at  flagre  afsted  efter  dem, 
der  næsten  ikke  var  til  at  fange.  Da  han  fik  Øje  paa  en 
højtflyvende  Natsværmer  langt  ovenover  Trætoppene,  der 
for  hans  skarpe  Blik  tegnede  sin  Silhouet  mod  den  bleg- 
violette Himmel,  jog  han  opad  hurtig  som  en  Tanke, 
snappede  Byttet  bort  lige  for  Næsen  af  en  strygende 
Aftenbakke  og  var  borte  før  den  skuffede  Fugl  kunde 
fatte,  hvem  der  var  kommet  den  i  Forkøbet.  Saa  lod 
han  sig  atter  hovedkulds  falde,  snappede  en  Oldenborre 
paa  et  svingende  Græsstraa  netop  som  den  spredte  Vin- 
gerne ud  til  Flugt.  En  Spidsmus,  der  havde  været  paa 
Jagt  efter  Insektet  og  var  lige  ved  at  springe  op  efter 
det,  brød  ud  i  et  rasende  Vredeshvin.    For  Puks  Øjne 

var  Tusmørket  klart  som  Krystal,  og  sandsynligvis  havde 
han  set  den  jagende  Spidsmus  i  Græsset  og  gjorde  sig 
en  drilagtig  Glæde  med  at  snappe  Byttet  fra  den.  Selv 
de  styrtende  Mursvaler  narrede  han  undertiden  paa  den 
Maade.  En  flygtig  Skygge  flagrede  forbi  dem  og  det  Møl, 
de  var  lige  ved  at  fange,  forsvandt  paa  en  mystisk  Maade. 

Saasnart  Himlens  violette  Lys  var  blegnet  bort,  forlod 
Puk  sin  Eng  og  fløj  ned  langs  Strømmen  over  Mark  og 
Hegn  til  en  stor  Have  med  Plæner  og  Blomsterbede  og 
et  Hus  med  en  bred  Veranda  mellem  de  tunge  Træer. 
I  den  blide  Sommernat  steg  der  her  en  berusende  Duft 
op  fra  de  dugvaade  Roser  og  Levkøjer,  de  japanske 
Liljer  og  de  krydrede  Nelliker.  Og  lokkede  af  de  søde 
Dufte  kom  Nattens  Insekter  hertil  i  Sværme.  Under 
Træerne  langs  Floden  paa  den  brede  Sti  i  den  nederste 
Ende  af  Haven  spadserede  en  ung  Mand  og  en  ung 
Pige  op  og  ned.  Pigens  hvide  Dragt  lyste  svagt  mellem 
Skyggerne. 

Paa  dette  yndige  Sted  fik  Puk  Selskab  af  en  anden 
lille  brun  Flagermus,  en  Hun,  maaske  hans  Mage,  ihvert- 
fald  hans  Legekammerat.  Han  havde  endnu  ikke  afsløret 
nok  af  sit  Privatliv  og  sine  huslige  Vaner  til  at  man 
kunde  være  sikker  paa  det  Punkt.  For  en  Stund  syntes 
de  i  Ro  og  Mag  at  danse  svævende  omkring  i  Luften. 
De  kredsede  rundt  om  hinanden  og  fløj  ovenover  og 
ved  Siden  af  hinanden,  og  af  og  til  svingede  de  sig  ud 
paa  lange,  svimlende  Tangenter,  for  atter  usvigeligt  at 
mødes  til  Stævnemøde  paa  et  eller  andet  luftigt  Sted. 
Hunnen  fløj  mindre  let,  mindre  flakkende  end  Puk  selv, 
og  havde  man  kunnet  se  hende  paa  nært  Hold  ved  godt 
Lys,  vilde  man  have  opdaget,  at  hun  trods  sin  Legelyst 
var  en  trofast  og  hengiven  lille  Moder,  som  bar  sine  to 
Unger  med  sig  gennem  alt  sit  Fjas.  Paa  en  mærkelig 

Maade  klyngede  de  to  smaa  sig  til  hendes  Hals,  saa 
sikkert,  at  hendes  hurtigste  Drejninger,  hendes  voldsomst 
faldende  Sving  ikke  kunde  flytte  dem.  Men  det  maa  have 
været  en  munter  Oplevelse  for  Børnene,  som  endnu  var 
for  unge  til  at  blive  ladt  alene  hjemme  i  Laden,  hvoren 
omstrejfende  Mus  maaske  kunde  finde  dem. 

Midt  i  Legen  strøg  en  bredvinget,  lydløs  Skabning  ned 
paa  dem  ud  fra  et  eller  andet  Sted  i  Rummet.  To  væl- 
dige, runde,  faste  og  blegtlysende  Øjne  stirrede  paa  dem, 
og  store  uhyggeligt  gribende  Kløer  fangede  til  alle  Sider 
efter  dem  i  frygtelig  Tavshed.  Men  baade  Puk  og  den 
lille  Moder  undgik  lykkeligt  de  gribende  Kløer.  Saa  lyn- 
snart undflyede  de,  at  det  var  som  de  blæstes  bort  som 
Blade  af  en  Storm.  De  forsvandt  øjeblikkelig  dybt  ind 
mellem  Grenene,  og  den  skuffede  Ugle  drev  videre  for 
at  finde  et  mindre  flygtigt  Bytte.  Lidt  efter  snurrede 
Flagermusene  frem  igen.  Men  trods  deres  Uforfærdethed 
følte  de  Nødvendigheden  af  at  være  forsigtige  saalænge 
Fjenden  endnu  var  i  Nærheden.  Saa  tyede  de  med  deres 
Leg  ned  til  den  nederste  Ende  af  Haven,  hvor  Manden 
og  Pigen  spadserede,  og  begyndte  at  kredse  og  danse 
rundt  om  deres  Hoveder,  som  var  optaget  af  andre  Tan- 
ker. De  ansaa  Mennesker  for  at  være  uskadelige  og  gan- 
ske nyttige  til  at  holde  Ugler  borte. 

Til  Puks  Forbavselse  gav  Pigen  pludselig  et  lille  Skrig 
fra  sig  og  slyngede  skyndsomst  sit  lette  Silketørklæde 
om  sit  smukke  Hovede,  saa  hun  lignede  en  Pitti-Ma- 
donna. 

—  Aa,  skreg  hun  nervøst,  der  er  igen  en  af  de  fryg- 
telige Flagermus,  som  vil  ind  i  mit  Haar! 

Manden  lo  sagte  og  drog  hende  ind  til  sig. 

—  Lille  dumme  Pige,  sagde  han,  det  vilde  være  umu- 
ligt at  formaa  en  Flagermus  til  at  komme  ind  selv  i  dit 

Haar.  Den  har  saa  daarlig  en  Smag,  at  den  anser  det 
for  højst  ubehageligt. 

—  Aa,  men  den  kunde  flagre  ind  i  det  ved  en  Fejl- 
tagelse, vedblev  Pigebarnet.  Og  i  Ly  af  Mandens  Arm 
fulgte  hun  med  store  Øjne  ængsteligt  de  to  dansende 
Skyggers  Bevægelser  ...  Du  ved,  de  er  næsten  blinde, 
og  da  jeg  var  en  lille  Pige  fortalte  Barnepigen  mig,  at 
hvis  jeg  nogensinde  fik  en  Flagermus  i  mit  Haar,  var 
jeg  nødt  til  at  klippe  det  hele  af,  fordi  den  vilde  blive 
saadan  indfiltret  i  det,  at  det  vilde  være  umuligt  at  faa 
den  ud. 

—  Barnepiger  ved  en  frygtelig  Masse  Ting,  som  er 
splittergale,  svarede  Manden.  Du  kan  spare  dig  megen 
Ængstelse  om  Sommeraftenerne,  min  Skat,  hvis  du  vil 
erindre,  at  Flagermus  er  saa  langt  som  muligt  fra  at  være 
blinde.  De  er  vidunderligt  skarpsynede  og  forfejler  aldrig. 
De  flyver  og  snor  sig  med  en  Akkuratesse,  som  er  langt 
større  end  nogen  Fugls.  Hver  eneste  af  de  smaa  Fyre, 
som  flagrer  rundt  om  os  nu,  kunde  tage  en  Myg  fra 
Spidsen  af  din  lille  yndige  Næse  uden  saa  meget  som  at 
strejfe  dig  med  en  Vinge. 

—  Nej,  da!  sagde  Pigen  i  en  lettet  Tone  .  .  .  Men  jeg 
kan  alligevel  ikke  lide  dem.  Jeg  vilde  ønske  de  vilde 
forsvinde! 

—  Ligesom  Alverden  skynder  de  sig  at  opfylde  dit 
mindste  Ønske!  svarede  Manden  atter  leende. 

Thi  neppe  var  Ordene  sluppet  ud  af  Pigens  Mund, 
før  Puk  og  hans  Legekammerat  var  forsvundet  mellem 
Trætoppene. 

Det  var  ikke  fordi  de  forstod  hvad  hun  sagde,  eller 
at  de  med  deres  følsomme  Nervecentre  havde  modtaget 
en  telepatisk  Meddelelse  om  hendes  Modvilje.  Slet  ikke. 
Det  var  simpelthen  fordi  den  lille  Moder  var  bleven  træt 

af  at  have  Ungerne  hængende  om  Halsen  paa  sig,  og 
var  fløjet  bort  for  at  finde  en  sikker  Gren,  hvor  hun 
kunde  skjule  dem  en  Stund. 

Højt  oppe  i  den  mørke  Top  af  et  Fyrretræ  var  der 
en  skaalformet  Hulhed  i  en  Gaffelgren,  hvor  de  to  smaa 
Unger  fik  Paabud  om  at  lægge  sig  godt  ind  til  Barken 
og  holde  fast.  Der  kunde  de  være  uden  Fare,  tænkte 
hun.  Saa  forlod  hun  dem  for  at  hvile  Vingerne  paa  en 
lettet  Flugt  og  nyde  endnu  et  Par  Myg  og  Møl  til  Aftens- 
mad. Puk  havde  set  hende  anbringe  Ungerne  paa  Gre- 
nen og  fløj  nu  muntert  bort  for  at  jage  mellem  Blom- 
sterbedene. 

De  havde  kun  været  borte  i  faa  Minutter,  da  den  lille 
Moder  pludselig  fik  i  Hovedet,  at  Ungerne  behøvede 
hende.  I  en  opadsvingende  Kurve  skyndte  hun  sig  tilbage 
til  Fyrretoppen,  og  efter  et  Sekunds  Betænkning  fulgte 
Puk  efter  hende. 

Det  skulde  netop  hænde,  at  en  Væsel  var  paa  Jagt  i 
Fyrretræet.  Dens  Øjne  var  røde  af  Vildskab  og  Blod- 
tørst. Den  havde  netop  tabt  Sporet  af  et  Egern,  som  den 
havde  forfulgt  saa  tæt,  at  den  allerede  havde  regnet  det 
som  sit.  Den  havde  ligefrem  forestillet  sig,  hvorledes  den 
sænkede  Tænderne  ind  i  Struben  paa  den  stakkels  Sladre- 
bøtte,  da  baade  Bytte  og  Spor,  ved  et  af  Nattens  Mirak- 
ler, pludselig  var  forsvundet.  —  Mellem  Dyrene  i  Natu- 
ren er  Natten  fuld  af  Mirakler.  —  Det  skete  netop  i  Fyr- 
retræet, og  den  rasende  Jæger  undersøgte  Træet  overalt 
efter  den  tabte  Sporlugt,  bestemt  paa  ikke  at  lade  sig 
snyde.  I  hurtige  Slangebugtninger  løb  den  søgende  ud  ad 
den  høje  Gren,  mellem  hvis  Udløbere  den  lille  Flager- 
mus havde  efterladt  sine  Unger. 

I  hele  sit  korte  Liv  havde  Puk  aldrig  kendt  Forskel 
paa  frygteligere  Væsener  end  Natsværmere  og  Olden- 

borrer.  Han  havde  en  utydelig  Forestilling  om  at  den 
lange,  mørke  Skikkelse  paa  Grenen  var  et  uimodstaaeligt 
og  frygteligt  Monstrum,  men  han  tøvede  alligevel  ikke. 
Væslen  blev  overrasket  ved  at  føle  en  haard  Vingespids 
stryge  skarpt  hen  over  sin  Snude.  Snerrende  kastede 
den  Forkroppen  i  Vejret  og  snappede  efter  den  frække 
Fornærmer.  Men  dens  lange,  hvide  Tænder  lukkede  sig 
om  den  tomme  Luft,  og  den  havde  nær  tabt  Balancen 
paa  Grenen.  Da  den  bristefærdig  af  Raseri  atter  fik  Fod- 
fæste, saa  den  bagved  sig  en  lille  mørk,  flagrende  Skygge, 
der  lignede  en  saaret  Aftenbakke,  klamre  sig  til  Grenen. 
Smidig  som  en  Aal  krummede  den  Ryggen  og  sprang 
som  en  Kulflamme  paa  den  uforskammede  Skygge.  Men 
idet  samme  var  den  borte,  og  en  Meter  under  Grenen 
saa  den  Puk  i  Ro  og  Mag  svæve  frem  og  tilbage.  Dens 
smalle  Øjne  lynede  og  dens  lange,  hvide  Tænder  sku- 
rede af  Raseri  over  at  være  bleven  haanet  af  en  lumpen 
Flagermus.  Men  medens  den  stirrede  ned  efter  sin  Ud- 
fordrer, havde  den  lille  Moder  i  Sikkerhed  faaet  sine 
pudsige  Unger  om  Halsen  og  sejlede  afsted  med  dem 
gennem  Tusmørket.  Efter  den  Oplevelse  havde  hun  fore- 
løbig faaet  nok  af  Letsindigheden.  Hun  tænkte  kun  paa 
at  faa  Ungerne  tilbage  til  deres  sikre  Sprække  i  Taget 
af  den  gamle  Lade,  hvor  hun  kunde  give  dem  Die,  slikke 
deres  silkebløde  Skind  og  rense  deres  fine  Flyvehud  ved 
forsigtigt  at  lade  den  glide  mellem  sine  Læber. 

Da  Puk  var  bleven  alene,  ragede  han  sig  straks  ind  i 
en  ny  Oplevelse.  Maaske  var  han  bleven  noget  fortum- 
let og  dristig  ved  det  heldige  Eventyr  med  Væselen.  Tæt 
foran  Huset  var  han  paa  Jagt  efter  en  stor  Natsværmer, 
der  fløj  med  usædvanlig  Hurtighed.  Trængt  til  det  yder- 
ste fløj  den  lige  ind  i  Mørket  gennem  et  aabentstaaende 
Vindue.  Puk  fulgte  dristigt  efter  og  fangede  Flygtningen 

da  den  stødte  mod  Loftet.  I  samme  Øjeblik  lukkede  en 
Tjenestepige  Vinduet,  og  uden  at  mærke  den  fremmede 
Gæst,  gik  hun  ud  og  lukkede  Døren  efter  sig. 

Puk,  som  troede  at  det  var  lige  saa  let  at  komme  ud 
som  at  komme  ind,  fløj  haardt  mod  det  blegtlysende 
Vindue.  Atter  og  atter  prøvede  han  paa  at  trænge  igen- 
nem den  haarde,  usynlige  Forhindring,  Men  ikke  med 
samme  blinde  paniske  Voldsomhed  som  en  Fugl.  Han 
tabte  ikke  Hovedet  selv  i  dette  nye  og  forbløffende  kri- 
tiske Tilfælde.  Efter  det  første  overraskende  Stød,  skel- 
nede hans  skarpe  Syn  Glasset  fra  det  luftige  Rum  paa 
den  anden  Side,  og  med  Fatning  opgav  han  at  forsøge 
det  umulige.  Saa  undersøgte  han  omhyggeligt  hvert  Hul 
og  hvert  Hjørne  i  Værelset,  og  baade  hans  Syn  og  Flugt 
var  saa  nøjagtig,  at  hans  Vinger  intet  berørte  skønt  Væ- 
relset var  fuldt  af  fine  Kunstsager  og  skørt  Nips.  Han 
fløj  ind  under  hvert  Møbel  og  bagved  hvert  Billede 
og  undersøgte  haardnakket  den  Skærm,  der  nu  i  Som- 
mertiden lukkede  for  Ildstedet.  Paa  denne  omhyggelige 
Opdagelsesrejse  opstøvede  han  en  uventet  Mangfoldighed 
af  Insekter,  og  han  var  ikke  mere  foruroliget,  end  at 
han  nød  de  Lækkerbidder,  der  faldt  paa  hans  Vej. 

Paa  denne  Maade  gik  Natten,  ikke  uden  Ængstelse, 
men  heller  ikke  ensformigt.  Da  Daggryet  kom  ind  gen- 
nem Vinduet  og  Geranierne  atter  begyndte  at  vise  deres 
glødende  Farver,  opgav  Puk  sin  forgæves  Søgen.  Men 
han  var  aldeles  ikke  fortvivlet.  For  ham  var  Dagen  den 
Tid,  han  gik  til  Ro.  Saa  hængte  han  sig  bekvemt  op  i 
en  Fold  af  de  tunge  Portierer  og  faldt  i  Søvn  med 
samme  filosofiske  Fatning,  som  om  han  havde  været  paa 
sit  Brædt  under  Mønningen  i  den  gamle  Lade. 

Nogle  Timer  senere  kom  to  Tjenestepiger  ind  i  Væ- 
relset og  begyndte  at  gøre  rent.  Under  det  Arbejde  tog 

de  ogsaa  Portiererne  ned.  De  rystede  dem  paa  bedste 
Beskub  før  de  skulde  lægges  sammen.  Ud  faldt  tilderes 
Forbavselse  „Puka.  Ved  Synet  af  dette  Uhyre,  der  var 
næsten  fire  Tommer  lang,  skreg  de,  saa  at  Manden,  som 
havde  spadseret  med  den  unge  Pige  i  Haven  Aftenen  i 
Forvejen,  kom  ind.  Han  var  i  Ridedragt  og  Handsker. 
Puk,  som  kun  var  halvt  vaagen  og  noget  vred  over  at 
være  bleven  forstyrret  paa  en  saa  grov  Maade,  sad  op 
paa  Tæppet  med  Vingerne  halvt  udbredte  og  smaa  gni- 
strende Øjne.  Den  Maade,  hvorpaa  han  udtrykte  sin  Me- 
ning overfor  Tjenestepigen,  var  saa  voldsom,  som  han 
var  i  Stand  til  at  gøre  det,  og  det  lød  omtrent  som  naar 
man  trækker  et  meget  stort  og  et  meget  daarligt  smurt 
Femkroners  Ur  op. 

—  Du  gode  Himmel,  udbrød  Manden,  man  skulde  tro 
at  I  allermindst  havde  mødt  en  Flodhest,  efter  det  Spe- 
takel  I  gør!  Tror  I,  at  den  stakkels  lille  Flagermus  vil 
æde  Jer? 

Manden  bøjede  sig  ned  for  at  tage  Puk  op,  men  den 
lille  Fyr  hvæsede  hvinende  ad  ham  og  snappede  saa 
trodsigt  efter  ham,  at  han  var  glad,  han  havde  sine  tykke 
Handsker  paa. 

Pigerne  fniste. 

—  Der  kan  Herren  se,  sagde  den  ene  frækt,  den  vilde 
æde  os,  hvis  den  kunde,  saa  vild  er  den! 

—  Det  er  rigtignok  en  tapper  lille  Djævel!  sagde  Man- 
den og  løftede  blidt  Puk  op  i  sin  behandskede  Haand 
og  bar  ham  hen  til  Vinduet. 

Puk  var  nu  lysvaagen  og  hans  Uroptrækning  sking- 
rede af  Vrede  over  Fangenskabet  i  Mandens  Haand.  Ved 
Vinduet  blev  han  sluppet  løs.  Skæret  af  det  fulde  Dags- 
lys blændede  ham;  men  da  han  lukkede  Øjnene,  saa  der 
kun  var  en  haarfin,  næsten  usynlig  Spalte  aaben,  kunde 

De  vilde  Frænder 


Væslen  blev  overrasket  ved  at  føle 
en  haard  Vingespids  stryge  skarpt 
hen  over  sin  Snude.  Forkroppén  ka- 
stede den  snerrende  i,  Vejret  og  snap- 
pede efter  den  frække  Fornærmer. 
(Pag.  46) 

han  nogenlunde  klart  se  Landskabet.  I  et  Øjeblik  var 
han  paa  Vingerne  og  flagrede  ind  mellem  de  nærmeste 
Grene.  Saa  langt  som  muligt  holdt  han  sig  mellem  Træ- 
erne med  Retning  mod  Strømmen,  og  derpaa  fløj  han 
hen  over  Engene  til  den  gamle  Lade.  Et  Par  Minutter 
efter  hængte  han  sig  uskadt  op  ved  Siden  af  sine  sovende 
Kammerater  i  Mønningens  varme,  brune  Tusmørke. 

Under  almindelige  Omstændigheder  vilde  Puk  nu  have 
givet  sig  til  at  sove  Resten  af  Dagen  hen.  Men  det  var 
bestemt,  at  disse  fireogtyve  Timer  skulde  være  fulde  af 
Begivenheder.  Paa  den  øverste  smalle  Tagsperre  lidt 
under  ham  lagde  han  Mærke  til  sin  Legekammerat  fra 
den  foregaaende  Aften.  Hun  havde  sat  Ungerne  fra  sig 
paa  den  glatte  Bjælke,  mens  hun  selv  var  optaget  af  sit 
Toilette  —  en  Sag,  der  er  af  ligesaa  stor  Betydning  for 
en  Flagermus  som  for  den  pynteligste  Kat.  Med  forbav- 
sende Øvelse  kløede  hun  sig  bag  Ørene  med  Kloen  paa 
Vingespidsen  og  kæmmede  Pelsen  paa  tilsyneladende 
utilgængelige  Steder  af  Kroppen.  Saa  gav  hun  sig  ifærd 
med  Vingehuden,  først  den  ene,  dernæst  den  anden, 
undersøgte  dem,  lod  dem  glide  mellem  Tænderne  og 
slikkede  dem,  indtil  der  ikke  kunde  være  Tvivl  om  at 
de  var  rene. 

Medens  hun  var  optaget  paa  denne  Maade  styrtede  en 
af  Svalerne  fra  Mudderrederne  under  Tagskægget  hurtigt 
op  under  Mønningen  paa  Jagt  efter  en  blaa  Flue.  Det 
fortvivlede  Insekt,  som  lige  undslap  Forfølgeren  under 
Mønningen,  tumlede  ned  lige  over  Sperren  og  rørte  næ- 
sten ved  Ungerne  idet  den  kom  forbi.  Og  Svalen,  som 
hensynsløst  styrtede  efter,  gjorde  mere  end  det.  Den 
stødte  saa  voldsomt  imod  dem,  at  de  ligefrem  blev  fejet 
ned  af  Sperren.  Skønt  de  endnu  ikke  havde  lært  at 
flyve,  bredte  de  dog  instinktsmæssig  de  skrøbelige  Vin- 

ger  ud  og  faldt  flagrende  som  to  visne  Egeblade  ned  paa 
Gulvet. 

Heldigvis  var  Ladegulvet  dækket  af  et  tykt  Lag  Af- 
fald fra  sidste  Aars  Høhøst,  saa  Ungerne  faldt  blødt  uden 
at  tage  Skade.  Men  de  faldt  langt  fra  hinanden.  I  det 
Øjeblik  Uheldet  skete  var  Moderen  næsten  indhyllet  i 
Vingernes  Fold,  men  i  en  vanvittig  Fart  fik  hun  sig  gjort 
fri  og  slog  ned  efter  dem.  Og  Puk,  som  efter  sidste 
Eventyr  var  blevet  foretagsom,  zigzaggede  ned  i  hendes 
Kølvand,  for  at  se,  om  der  var  noget  at  gøre  for  ham. 

Det  var  der,  og  det  straks.  Den  store  Rotte,  som  boede 
under  Ladegu  ko  n  netop  ud  af  sit  Hul.  Den  syntes  den 
havde  set  noget  falde,  og  skønt  den  ikke  vidste  hvad  det 
var,  kom  den  farende  frem  i  spændt  Forventning.  Det 
kunde  maaske  være  en  Svaleunge,  som  var  trængt  ud 
og  faldet  ned  fra  Reden,  og  som  en  Afveksling  holdt  den 
meget  af  Svaleunger. 

Pludselig  blev  dens  Opmærksomhed  afledet  af  et  let 
Slag  mod  dens  Hovede.  Det  var  en  Flagermus,  som  øjen- 
synlig var  faldet  ned  næsten  paa  Ryggen  af  den.  Den 
blev  ikke  vred  —  tværtimod  —  den  blev  umaadelig  inter- 
esseret. Den  havde  aldrig  spist  Flagermus,  skønt  den 
ofte  havde  haft  Lyst,  og  her  syntes  der  at  være  en  Lej- 
lighed, for  Flagermusen  saa  ud  til  at  være  syg  eller  saa- 
ret.  Den  sprang  op  efter  den.  Ganske  vist  fejlede  den, 
men  ikke  ret  meget,  og  Flagermusen  flagrede  stadig 
kraftesløst  næsten  indenfor  Rækkevidde.  Atter  og  atter 
sprang  den,  og  dens  hvide  Tænder  snappede  sammen 
med  et  afskyeligt  Smæk,  men  fangede  intet.  Og  snart 
efter  befandt  den  sig  atter  ved  Hullet  i  Krogen,  hvorfra 
den  netop  var  kommet  ud.  Og  til  dens  Ærgrelse  strøg 
saa  den  svageligt  flagrende  Skabning,  som  den  havde 
været  lige  ved  at  fange,  paa  stærke  Vinger  op  under  Ta- 

get,  medens  en  anden  Flagermus  hævede  sig  hvirvlende 
fra  Midten  af  Gulvet  med  to  Unger  om  Halsen. 

Skuffet  og  gnaven  krøb  Rotten  ud  i  Græsset  for  at 
trøste  sig  med  nogle  Græshopper,  medens  Puk,  opblæst 
af  Sejersglæde,  svang  sig  tilbage  til  sit  høje  Stade.  Paa 
Grund  af  Ugler,  Væseler,  Møl,  Mennesker  og  Rotter 
følte  han  sig  langt  fra  sin  sædvanlige  Søvnighed.  Og  saa 
gav  han  sig  i  Færd  med  et  omhyggeligt  og  raffineret 
Toilette,  som  det  sømmede  sig  en  brun  Flagermus  med 
saadanne  Heltegerninger  bag  sig. 


SPÆKH  UGGEREN 


Gennem  de  lange,  dovne,  grønlige  Bølger,  der  skum- 
mende krusede  sig  under  en  mild  Brise,  væltede 
en  Spækhuggerko  sig  fornøjet  afsted  med  sin  Kalv  ved 
Siden.  Af  og  til  gned  Kalven  sig  op  ad  hende  og  søgte 
Ly  bag  hendes  korte,  kraftige  Luffe,  som  om  den  æng- 
stedes overfor  Oceanets  uhyre  og  farlige  Vidder.  Og 
Spækhuggerkoen,  som  er  en  af  Naturens  ømmeste  og 
vagtsomste  Mødre,  tog  den  af  og  til  kærtegnende  ind  til 
sig  med  den  store  Luffe  eller  vendte  sig  halvt  omkring 
og  strøg  sin  vældige,  afstumpede  Snude  undersøgende 
hen  over  den. 

Den  store  Spækhugger  eller  „Slagter-Hvalen",  som 
Sømænd  og  Fiskere  kaldte  den,  var  omtrent  tyve  Fod 
lang.  Som  den  dovent  tumlede  hen  over  Bølgeskraanin- 
gen  var  den  let  at  kende  fra  alle  de  andre  Medlemmer 
af  Hval-  og  Marsvinslægten.  Dens  mægtige  Rygfinne 
løftede  sig  næsten  fem  Fod  i  Vejret  over  Ryggens  brede, 
svære  Krumning,  to  iøjnefaldende  hvide  Striber  gik  hen 
langs  dens  sorte  Flanker  og  Bugens  kremgule  Farve  var 
skarpt  aftegnet.  Det  var  altsammen  Faresignaler,  som 
manede  de,  der  kendte  dem,  til  at  passe  paa. 

Spækhuggerkalven  havde  ingen  Grund  til  Ængstelse 
saa  længe  den  holdt  sig  i  Nærheden  af  sin  Moder.  Hun 
hørte  til  den  hurtigste  og  vildeste  af  alle  Hvalarter  og 
frygtede  ingen  af  Havets  Dyr  undtagen  sin  mægtige 
Frænde  Kaskelotten  eller  Spermacethvalen.  Skønt  hun 

kun  var  tyve  Fod  lang,  var  hun  med  sin  rasende  Glubsk- 
hed i  Stand  til  at  angribe  og  overmande  den  store  Barde- 
hval, som  var  fire  Gange  saa  lang  og  mange  Gange  tun- 
gere. Maaske  vilde  hun  have  frygtet  Mennesket,  hvis 
hun  havde  kendt  dets  Magt,  men  da  hun  og  hendes 
Stamme  var  fattige  paa  Spæk,  havde  de  aldrig  fristet 
Mennesket  til  en  saa  vanskelig  og  farlig  Jagt.  Der  var 
ganske  vist  Hajerne,  som  kunde  være  lige  saa  store  eller 
større  end  hun,  men  ingen  af  dem  kunde  maale  sig  med 
hende  i  Hurtighed,  Vildskab  eller  List.  Derfor  drev  hun 
saa  sorgløst  afsted  gennem  de  blide,  rolige  Bølger  og 
ænsede  hverken  den  gullige  Klippekyst  paa  hendes  højre, 
eller  Oceanets  tomme  Flade  paa  hendes  venstre  Side. 
Kalven  optog  det  meste  af  hendes  Opmærksomhed,  og 
for  Resten  undersøgte  hun  de  gennemsigtige  Dybder, 
hvor  de  store  Blæksprutter  og  træge,  bundsøgende  Fisk, 
som  hun  sædvanlig  efterstræbte,  var  skjult. 

Pludselig  dykkede  hun  ned.  Der  lød  kun  en  uhyre, 
sugende  Skvulpen,  idet  Vandet  lukkede  sig  over  hende. 
Langt  nede  i  Mørket  havde  hun  fanget  et  Glimt  af  et 
blegt,  udspilet  Legeme.  Det  var  en  Snarre,  som  havde 
været  saa  uforsigtig  at  forlade  sit  sædvanlige  Skjul  mel- 
lem Bundstenene  for  at  søge  et  nyt  Madsted.  Før  den 
fik  Tid  til  blot  at  tænke  paa  Flugt,  havde  „Slagterens" 
store  Kæber  grebet  den.  Et  Øjeblik  krympede  dens  otte 
lange  Fangearme  sig  og  klamrede  sig  vildt  til  Morderens 
Læber,  saa  blev  de  suget  ind  med  et  Gylp  og  forsvandt, 
hvorpaa  Hvalen  i  Ro  og  Mag  sejlede  opad  mod  den  sol- 
beskinnede Overflade.  Paa  Vejen  mødte  hun  sin  ængste- 
lige Kalv,  som  ikke  havde  været  hurtig  nok  til  at  følge 
Moderens  lynsnare  Dykken.  Hun  havde  ikke  været  to 
Minutter  borte  og  ikke  ude  af  Syne  et  Sekund,  men  Ungen 
følte  instinktivt,  at  det  milde  blaa  Element  var  fuldt  af  Farer. 

Skønt  det  var  en  stor  Snarre  havde  den  kun  været  en 
Mundfuld,  en  Appetitvækker  for  Hvalens  uhyre  Appetit. 
Mens  hun  svømmede  videre,  holdt  hun  skarpt  Øje  med 
Havbunden.  Snart  begyndte  Vandets  dybe,  blaagrønne 
Farve  at  forandres  til  en  lysere  grønlig  Tone,  hvor  en 
Stribe  af  et  Rev  naaede  op  til  omtrent  tredive  Fod  fra 
Overfladen  og  fangede  Solstraalerne.  Her  laa  en  bred, 
flad  Fisk  og  solede  sig.  Den  lignede  en  Flagermus,  dens 
vingeagtige  Finner  var  en  halv  Snes  Fod  i  Tværmaal,  og 
Halen  tynd  som  en  Pisk.  Dens  kolde,  ubevægelige  Øjne 
stirrede  opad  og  saa  Hvalens  Krop,  idet  den  langsomt 
kløvede  Overfladen.  Med  en  næsten  umærkelig  Bevæ- 
gelse af  de  sorte  Vinger  gled  den  ned  fra  Revet  og  ryk- 
kede efter  Skjulet  i  Dybderne. 

Men  den  store  Rokke  havde  ikke  været  hurtig  og 
stjaalen  nok  til  at  undgaa  sin  Fjendes  Blik.  Dennegang 
brød  Hvalen  sig  ikke  om  at  være  stille.  Hun  dykkede 
paany  saa  lynsnart,  at  hendes  brede  Halefinne,  som  løf- 
tede sig  lige  i  Vejret,  slog  mod  Vandet  med  et  Plask, 
der  genlød  helt  ind  til  Kysten.  Hun  gik  lodret  ned.  Rok- 
ken saa  det  og  blev  grebet  af  Skræk.  Den  sprang  til 
Side  og  skød  atter  rasende  hurtigt  opad  i  en  pragtfuld 
Bue.  Med  saadan  en  Kraft  skød  den  i  Vejret,  at  den 
slyngede  hele  sin  sorte,  skælvende  Krop  op  over  Van- 
det, den  vendte  sig  i  Luften  og  hang  et  Øjeblik  hjælpe- 
løst flagrende,  som  om  den  i  sin  vilde  Rædsel  havde  i 
Sinde  at  forsøge  et  nyt  Element.  Den  ængstelige  Kalv 
syntes  det  var  et  skrækkeligt  Uhyre,  som  slukkede  So- 
len. Men  Rokkens  voldsomme  Luftfart,  der  kun  varede 
et  Par  Sekunder,  var  ligesaa  forgæves  som  kortvarig. 
Da  dens  flade,  sorte  Vinger  med  et  vældigt  Plask  slog 
mod  Havfladen,  hævede  Hvalen  sig  lige  underneden  den, 
greb  fat  og  trak  den  ned.  Rokken  var  magtesløs  overfor 

sin  mægtige  Modstander,  der  var  intet  Slagsmaal,  kun  et 
Øjebliks  blind,  vanvittig  Dødskamp,  og  saa  nogle  spredte 
Draaber  af  rødt  i  de  grønne  Bølger. 

Det  var  endelig  et  tilstrækkeligt  Maaltid  selv  for  saa- 
dan  en  Hvalappetit.  Mange  upaaagtede  Smaastumper  af 
Rokken  spredtes  rundt  om  og  sank  ned  til  Føde  for  de 
talløse  Krabber,  der  gjorde  rent  paa  Bunden,  hvor  de 
lurede  imellem  Tangen  og  Hullerne  i  Revet.  I  en  halv 
Times  Tid  blev  Hvalen  paa  Stedet,  hun  rullede  fornøjet 
rundt  i  det  lyse  Vand  ovenover  Revet  og  ammede  og 
kærtegnede  sin  Kalv,  medens  hun  fordøjede  sit  Maaltid. 
Saa  fortsatte  hun  langsomt  sin  Rejse,  men  skraaede  ind 
imod  Kysten  indtil  hun  ikke  var  mere  end  et  Par  Kilo- 
meter fra  den  Kæde  af  stejle  Smaaøer  og  forrevne  Næs, 
som  kantede  den  farlige  Kyst. 

Det  var  lige  i  Middagstiden  og  den  blændende  Sol, 
som  straalede  næsten  lodret  ned  paa  Havfladen,  afslø- 
rede Bunden  i  en  forbavsende  Dybde.  Omtrent  halvvejs 
nede  i  det  flimrende  Transparent  svømmede  en  stor 
Blæksprutte  mageligt  afsted.  Dens  smalle  tilspidsede  Krop 
var  henved  seks  Fod  lang,  og  Hovedet,  som  er  det  tyk- 
keste Sted,  var  omtrent  tolv — fjorten  Tommer  i  Diame- 
ter. Et  Knippe  paa  ti  Fangearme,  der  var  omtrent  lige 
saa  mange  paa  Kroppen,  ragede  ud  fra  dette  uformelige 
Hovede  som  Bladene  paa  et  Løg.  Baade  Krop  og  Fang- 
arme var  af  en  bleg,  smudsig,  gulgraa  Farve  med  brune 
Pletter,  som  gjorde  Dyret  næsten  usynligt  i  det  solgen- 
nemskinnede  Vand.  Blæksprutten  svømmede  baglænds, 
ikke  ved  at  bevæge  Fangarmene,  men  ved  at  indsuge  en 
Mængde  Vand  i  en  stor  Muskelsæk  under  dem  og  presse 
det  kraftigt  ud  igen.  Det  saa  ud  som  om  den  indaan- 
dede  Vand  og  brugte  det  til  at  blæse  sig  selv  afsted  med. 

Saa  kort  efter  sit  store  Maaltid,  var  Spækhuggerhvalen 

egentlig  ikke  sulten,  men  hun  kunde  ikke  modstaa  en 
saa  saftig  Lækkerbidsken  som  en  Blæksprutte.  En  let 
Vridning  og  hendes  store,  men  fintformede  Legeme  skød 
lige  ned  gennem  det  skinnende  Vand.  Men  før  hun  naa- 
ede  saa  langt,  kiggede  Blæksprutten  i  Vejret  og  opdagede 
hende.  Øjeblikkelig  strammedes  dens  ti  løse  Fangarme 
sammen  til  en  fast  Knude  for  ikke  at  hindre  Farten, 
dens  blege  Sider  trak  sig  sammen  i  en  voldsom  Bevæ- 
gelse og  udspyede  en  Mængde  Vand,  der  drev  Dyret  af- 
sted med  en  Fart  som  en  udskudt  Torpedo.  Samtidig 
udsprøjtede  den  af  en  Kirtel  i  Svømmesækken  en  blæk- 
agtig Vædske,  der  straks  spredte  sig  som  en  stor,  sort 
Sky.  Bag  dette  Skjul  forandrede  den  Retning  og  flygtede 
ned  mod  en  dyb  Kløft  i  Klippebunden,  hvor  den  vidste 
Fjendens  Tænder  ikke  kunde  naa  den. 

Hvalen  styrtede  uforfærdet  lige  ind  i  Blækskyen.  Men 
da  hun  var  kommen  godt  ind  i  Mørket  tabte  hun  ethvert 
Spor  af  Byttet.  Et  Øjeblik  gik  hun  helt  fra  Sans  og  Sam- 
ling. Hun  sprang  frem  og  tilbage  og  snappede  glubsk 
med  sine  uhyre  Kæber,  men  forgæves.  Hun  fik  ikke  fat 
paa  andet  end  det  tomme  og  besudlede  Vand.  Ganske 
uventet  dukkede  hun  omsider  op  af  det  sorte  og  ind  i 
det  gennemsigtige  grønne,  og  da  hun  saa  op  mødte  hun 
et  Syn,  der  fik  hende  til  med  et  vældigt  Kast  at  styrte 
rasende  mod  Overfladen. 

Kalven,  som  var  begyndt  at  følge  sin  Moder  i  Dyb- 
den, var  blevet  bange  for  den  Blæksky,  hun  forsvandt 
i.  Da  den  forfjamsket  naaede  Overfladen  og  ængstelig 
forvildet  svømmede  rundt,  fik  en  forbipasserende  Haj 
Øje  paa  den. 

Hajen,  som  udmærket  godt  vidste  hvad  det  var,  saa 
sig  om  efter  Moderen.  Den  havde  ingen  Lyst  til  at  krænke 
en  Spækhuggermoder,  men  der  var  ingen  Moder  at  se, 

og  det  begreb  den  ikke.  Den  var  rasende  sulten  og  her 
var  en  uimodstaaelig  Lejlighed.  I  et  Stød  fér  den  mod 
Kalven  og  vendte  sig  rundt,  saa  dens  blaahvide  Bug  kom 
til  Syne,  for  at  gribe  Byttet.  Kalven  blev  forfærdet  over 
det  sorte  trekantede  tandfyldte  Hul,  der  gabede  under 
den.  Den  vred  sig  tilside  i  sidste  Øjeblik  og  begyndte  i 
en  stor  Cirkel  at  svømme  rundt  om  det  Sted,  hvor  dens 
Moder  var  dykket  ned. 

Hajen  gjorde  endnu  et  Fremstød,  men  den  maatte 
vende  sig  om  paa  Siden  for  at  kunne  bruge  sine  mærke- 
lige understillede  Mund,  og  Kalven  var  allerede  i  Be- 
siddelse af  sin  Stammes  Væverhed.  Atter  fejlede  den 
Angrebet.  Før  den  kunde  forsøge  paany,  fik  den  Øje 
paa  Moderen,  der  for  opad  fra  de  grønne  Dybder. 
Skønt  Hajen  var  godt  fem  Fod  længere  end  Hvalen, 
vendte  den  om  og  flygtede  for  Livet. 

Et  eneste  Blik  overbeviste  Moderen  om  at  hendes 
Unge  var  urørt.  Saa  fér  hun  efter  Røveren  med  en 
Fart,  som  gjorde  dens  Flugt  ganske  haabløs.  Den  var 
ikke  kommen  mere  end  et  halvhundrede  Meter  bort, 
før  hun  var  paa  den  med  aabne  Kæber.  Ved  et  kramp- 
agtigt Kast  var  den  saa  heldig  at  undgaa  det  første 
uimodstaaelige  Angreb. 

Med  Desperationens  Mod  snoede  den  sig  rundt, 
vendte  halvt  over,  gled  ned  under  sin  Angribers  Bug 
og  greb  efter  hende  med  sine  trekantede  Kæber.  Men 
hun  var  allerede  bøjet  af,  saa  den  fik  kun  daarligt  fat. 
Rigtignok  rev  den  en  Masse  Hud  og  Spæk  løs,  men 
naaede  ikke  nogen  af  de  ædle  Dele.  Den  rasende  Hval 
følte  næppe  Saaret,  hun  hvirvlede  rundt  med  en  Vold- 
somhed, der  sendte  Skum  og  Sprøjt  højt  op  i  Luften 
og  fangede  Hajens  Hale  ved  Roden  mellem  sine  mæg- 
tige Kæber. 

Forsaavidt  der  overhovedet  havde  kunnet  være  Tale 
om  nogen  Kamp,  var  dette  Enden  paa  den.  I  nogle 
Minutter  vedblev  det  mægtige  Slagsmaal,  som  kastede 
det  blodige  Vand  meterhøjt  i  Vejret,  men  Overtaget 
var  kun  paa  én  Side.  Hvalen  rystede,  rev  og  klemte 
Livet  ud  af  sin  slagne  Modstander.  Endelig  gav  hun 
Slip  og  den  sønderrevne  Masse  sank  langsomt  tilbunds. 
Saa  krystede  hun  den  skrækslagne  Kalv  under  sin 
Finne  og  gav  den  Die.  Derpaa  svømmede  hun  langsomt 
ind  mod  Land  til  de  dybe  Kanaler  mellem  Øerne  og 
Kysten,  hvor  hun  tænkte  at  finde  flere  af  de  saftige  Blæk- 
sprutter, som  skulde  holde  hende  skadesløs  for  den,  der 
saa  uhøfligt  havde  unddraget  sig  hendes  Tilnærmelse. 

Brisen  som  hidtil  var  kommet  i  blide  Strøg  paa  Katte- 
poter, sprang  nu  op  til  en  stiv  Vind,  der  dog  ikke  var 
stærkere  end  at  den  blot  mørknede  Havoverfladen  til  en 
dyb  violet  Farve.  Op  langs  Kysten  mellem  Klipperne  og 
Øerne  kom  en  lille  Gaffelsej lbaad  dansende  med 
Vinden  og  med  sit  eneste  Sejl  hvidt  spillende  i  det  klare 
Solskin. 

Det  lille  Fartøj  havde  to  Passagerer,  Manden  ved  Roret, 
der  røg  en  rummelig  Shagpibe  og  en  brun  Retriever,  der 
laa  sammenrullet  ved  Foden  af  Masten.  Det  var  en 
barsk  Kyst  og  et  farligt  Vand  at  passere  for  saadan  en 
Nøddeskal,  men  Manden  var  en  god  Amatørskipper  i 
sin  lille  Baad,  og  han  vidste,  at  der  imellem  den  Havn, 
han  havde  forladt  en  Snes  Kilometer  nede  ad  Kysten, 
og  den,  han  vilde  naa,  var  Masser  af  Tilflugtssteder, 
hvor  han  kunde  søge  Ly,  hvis  en  pludselig  Storm  skulde 
blæse  op  fra  Øst.  Han  var  ukendt  med  Farvandet,  men 
han  havde  et  godt  Kort,  og  det  var  nu  hans  specielle 
Fornøjelse  at  sejle  langs  ukendte  Kyster  uden  andet  Sel- 
skab end  sin  trofaste  og  medgørlige  Hund,  som  altid  var 

enig  med  ham  om,  hvor  det  var  mest  interessant  at  gøre 
Visitter. 

Men  skønt  Gardner  var  en  kyndig  Sejlsportsmand, 
med  et  skarpt  Blik  for  alle  Vejrvarsler  og  et  Instinkt, 
der  følte  Vindens  Puls  gennem  Roret  eller  Sejlets  Pres, 
kendte  han  lidt  mindre  til  Naturhistorien  end  heldigt  var 
for  en  Mand,  der  morede  sig  med  at  befare  beboede 
Vande.  Hans  Kendskab  til  Hvalslægterne  og  deres  forskel- 
lige Ejendommeligheder  bestod  i  hvad  han  havde  læst  om 
den  store,  frygtsomme  Bardehval  og  i  hvad  han  kendte 
til  de  muntre,  uskadelige  Marsvin.  Da  han  derfor  fik 
Øje  paa  Spækhuggerens  sorte,  krumme  Ryg  og  frygtelige 
Hoved,  der  dovent  pløjede  Bølgerne,  faldt  det  ham  ikke 
ind,  at  det  nu  var  bedst  at  være  forsigtig.  Dersom  han 
havde  været  hjemme  i  disse  Farvande,  vilde  han  straks 
have  vendt  Stevnen  i  en  anden  Retning,  for  at  ikke 
Spækhuggeren  skulde  tro,  han  vilde  gaa  ind  paa  hendes 
Enemærker.  Nu  derimod  sejlede  han  nærmere  for  at 
se,  hvad  Slags  Fisk  eller  Dyr  det  kunde  være,  denne 
sorthvide  Skabning,  som  saa  lidet  ænsede  hans  Nær- 
værelse. 

Da  han  passerede  i  omtrent  firsindstyve  Meters  Af- 
stand blev  han  grebet  af  en  vanvittig  Idé.  Her  var  der 
Lejlighed  til  et  Skud!  Det  ukendte  Dyr  vilde  være  en 
interessant  Trofæ.  Han  tøvede  ikke  for  at  overveje, 
hvad  han  skulde  gøre  med  det,  hvis  han  fik  det  nedlagt. 
Heller  ikke  tænkte  han  paa,  at  han  med  sin  lette  Riffel 
ikke  kunde  gøre  sig  Haab  om  andet  end  at  give  den  et 
smertefuldt  Saar  gennem  de  Spæklag,  som  beskyttede 
saadan  et  Søuhyres  ædlere  Dele.  Og  han  vidste  ikke, 
at  en  død  Hval  synker  til  Bunds  og  at  selv  det  heldigste 
Skud  derfor  ikke  vilde  lønne  sig.  Mordlysten  var  kom- 
met op  i  ham,  og  det  var  nok.    Han  kastede  det  ene 

Ben  over  Roret  for  at  støtte  Kursen,  snappede  sin  Riffel 
og  holdt  til  et  Sted  lige  bag  Hvalens  store  Finne,  hvor 
han  kunde  tænke  sig,  Hjertet  omtrentlig  maatte  ligge. 
Da  Skuddet  faldt,  sprang  Hunden,  som  forstod  at  der 
var  noget  spændende  paafærde,  med  Forpoterne  op  paa 
Rælingen  og  gøede  rasende  ad  den  mærkelige  sorte 
Skabning,  der  rullede  i  Bølgerne. 

Til  Gardners  Forbavselse  gjorde  Uhyret  ikke  straks 
Tegn  til  at  være  ramt,  men  lige  under  den  ene  Flanke 
begyndte  der  øjeblikkelig  en  vild  Tumult.  Der  var  no- 
get, som  slog  afsindigt  omkring  i  Vandet,  og  Uhyret 
svingede  rundt  og.  stirrede  ængstelig  og  bekymret  efter 
det.  Hun  klappede  det  med  Luffen  ligesom  for  at  be- 
rolige det,  og  nu  saa  Gardner,  at  det  var  Uhyrets  Unge, 
han  havde  ramt.  Han  blev  fuld  af  Anger.  Dersom  han 
havde  set  Kalven,  vilde  han  ikke  have  fyret  hverken 
paa  Moderen  eller  den  lille.  Han  var  ikke  letsindigt 
grusom,  kun  tankeløs.  Et  Par  Sekunder  stirrede  han 
ubeslutsom  paa  dem.  Da  han  af  Kalvens  Bevægelse 
kunde  se,  at  den  maatte  være  dødelig  saaret,  besluttede 
han  at  gøre  en  Ende  paa  dens  Lidelse.  Han  tog  om- 
hyggeligt Sigte  og  fyrede  igen.  Knaldet  gav  skarpt  Ekko 
fra  Klippekysten  paa  en  0,  der  kun  laa  nogle  og  tredive 
Meter  borte. 

Denne  Gang  havde  Gardner  ramt  godt.  Før  Ekkoet 
af  Knaldet  var  døet  hen,  laa  Kalven  stille  og  begyndte 
derpaa  langsomt  at  synke.  I  nogle  Sekunder  var  der 
fuldkommen  Stilhed,  kun  afbrudt  af  Retrieverens  rasende 
Gøen.  Hvalen  svømmede  langsomt  rundt  om  sin  Unges 
Lig,  ligesom  for  at  overbevise  sig  om  at  den  var  død. 
Saa  vendte  hun  sine  smaa  Øjne  mod  Baaden.  Det  var 
kun  et  Øjeblik,  men  i  det  Øjeblik  gik  det  op  for  Gardner 

at  han  havde  begaaet  en  uhyggelig  Fejltagelse.  Instinkt- 
mæssig vendte  han  Baaden  mod  den  lille  Klippeø. 

Da  han  pressede  Roret  over  og  samtidig  skyndsomst 
slækkede  Sejlet,  saa  han  Vandet  koge  op  om  Hvalens 
sorte  Krop.  Hun  var  godt  tredive  Meter  borte,  men 
saa  skrækindjagende  var  hendes  Fart,  at  hun  syntes  at 
være  over  ham  i  samme  Nu.  Med  et  Hyl  sprang  Hun- 
den langt  op  i  Forstavnen.  Da  Baaden  i  det  Øjeblik 
vendte  Bredsiden  mod  den  frygtelige  Angriber  beholdt 
Gardner  sit  Sæde  og  fyrede  endnu  et  fortvivlet  Skud 
lige  i  Synet  paa  den  fremstormende  Skæbne.  Han  kunde 
ligesaa  godt  have  skudt  med  en  Ærtebøsse.  Han  tabte 
Geværet  og  i  samme  Øjeblik  var  det  som  om  Baaden 
var  bleven  overkørt  af  et  Eksprestog.  Den  blev  løftet 
fuldstændig  ud  af  Vandet  og  fik  hele  den  ene  Side  slaaet 
ind.  Gardner  selv  blev  slynget  ud  over  Bommen.  Da 
han  faldt,  hørte  han  et  Hyl  fra  den  brune  Retriever. 

For  at  undgaa  at  blive  indviklet  i  Sejlet,  der  klaskede 
lige  ned  over  ham,  dykkede  Gardner  og  kom  op  om- 
trent fem  Meter  til  Siden.  Denne  Dykning  og  det  øje- 
blikkelige Skjul,  som  Sejlet  gav  ham,  skyldte  han  uden 
Tvivl  Livet.  Han  var  en  førsterangs  Svømmer  og  satte 
straks  af  alle  Kræfter  Kursen  mod  den  lille  0.  Han 
svømmede  „crawl"  Svømning  og  havde  den  meste  Tid 
Hovedet  under  Vandet.  Hvalen  bemærkede  ikke  straks 
hans  Flugt.  Den  ulykkelige  Hund  havde  med  sin  Gøen 
fanget  hendes  Opmærksomhed,  og  i  samme  Øjeblik  den 
var  bleven  kastet  i  Vandet  havde  hun  grebet  den  og 
knust  den.  Saa  vendte  hun  sit  Raseri  mod  Vraget  af 
Baaden,  rev  det  i  Stykker  og  masede  det  til  Pinde- 
brænde, greb  det  i  sine  uhyre  Kæber  og  rystede  det 
som  en  Terrier  ryster  en  Rotte.  Da  det  var  gjort 
vendte  hun  sig  mod  Øen  og  hendes  uforsonlige  Øjne 

/  nogle  Minutter  vedblev  det  mæg- 
tige Slagsmaal,  som  kastede  det 
blodige  Vand  meterhøjt  i  Vejret. 
(Pag.  61) 

faldt  paa  Skikkelsen  af  den  svømmende  Mand,  der 
kløvede  sig  Vej  mod  Kysten.  Hun  sprang  frem  i  Van- 
det som  en  Torpedo,  men  Gardner  havde  allerede  med 
en  vanvittig  Anstrengelse  naaet  Klipperevet.  Revlen  —  en 
Afsats  paa  næppe  tredive  Centimeters  Bredde  laa  lige  i 
Vandspejlet.  Han  forstod  at  det  ikke  kunde  yde  noget 
Tilflugtssted.  Men  omtrent  i  Mandshøjde  ovenover  var 
der  en  Niche  lunefuldt  udhulet  i  Klippen  som  en  Plads 
til  en  Statue.  Med  rasende  Adræthed  svang  han  sig  op 
i  det  bitte  Skjul,  trak  Benene  til  sig  og  krøb  saa  fladt 
han  kunde  ind  i  Nichen.  I  samme  Øjeblik  for  hans 
Forfølger  med  et  dumpt  Brag  mod  Klippen  lige  under 
hans  Fødder,  og  Skum  og  Sprøjt  vaskede  ind  over  ham. 

Gardner  skælvede,  mens  hans  Lunger  arbejdede  vold- 
somt og  gispende  for  at  faa  Luft.  Han  havde  været  med 
i  mange  Kapsvømninger,  men  aldrig  en  som  denne.  Saa 
vendte  han  sig  forsigtigt  om,  trykkede  sig  saa  fladt  som 
muligt  ind  i  Nichen  og  kiggede  ned,  ængstelig  for  at 
Hævneren  skulde  forsøge  endnu  et  vanvittigt  Spring  og 
med  større  Virkning. 

Men  Hvalen  syntes  ikke  oplagt  til  at  prøve  paany. 
Sammenstødet  med  Klippen  havde  været  frygteligt  og 
havde  sandsynligvis  taget  Vejret  fra  hende.  Hun  svøm- 
mede nu  frem  og  tilbage  foran  Klippen,  som  en  uhygge- 
lig og  frygtelig  Fangevogter.  Gardner  saa  ned  i  hendes 
smaa,  kolde  Øjne  og  gyste  ved  at  se  det  kloge  og  ufor- 
sonlige Had,  der  flammede  i  dem.  Da  han  havde  sun- 
det sig  saameget,  at  han  kunde  overveje  Situationen, 
maatte  han  indrømme,  at  den  var  temmelig  fortvivlet. 
Han  rakte  Hænderne  opad  og  til  Siderne  saa  langt  han 
kunde  naa,  men  fandt  intet  Fremspring  i  Klippen,  hvor- 
ved han  kunde  komme  ud  af  Nichen  og  op  paa  Toppen. 
Han  havde  ingen  Anelse  om  hvorlænge  hans  hævngerrige 

Fangevogter  vilde  forblive  paa  sin  Post,  men  at  dømme 
efter  Størrelsen  af  den  Uret,  han  havde  gjort  hende  og 
den  forretningsmæssige  Maade,  hvorpaa  hun  røgtede  sin 
Vagt,  samt  den  rasende  Kraft  i  hendes  Angreb,  havde 
han  ikke  nogen  Grund  til  at  haabe,  hun  snart  vilde  blive 
træt  af  sin  Gerning.  Han  vidste,  at  hun  i  disse  vildtrige 
Vande  kunde  finde  Føde  nok  uden  at  forlade  sin  Post. 
Men  naar  Vandene  var  fulde  af  Fiskeliv,  kunde  han 
regne  ud,  at  de  bedrøveligvis  maatte  være  fattige  paa 
Skibe.  Kystsejlerne  holdt  sandsynligvis  langt  ud  fra  den 
Del  af  Kysten  paa  Grund  af  dens  grundede  Rev  og  dens 
urolige  Strømninger.  Hans  0  var  ganske  vist  ikke  mere 
end  et  Par  Kilometer  fra  Kysten,  en  Svømmetur,  der 
var  let  nok  under  sædvanlige  Omstændigheder,  men  selv 
om  hans  Vogter  var  af  Vejen,  havde  han  ingen  Lyst  til 
at  udfordre  de  store  Hajer,  som  holdt  til  i  Økanalerne. 
Med  Hænderne  følte  han,  at  Klippen  rundt  om  var  ube- 
hagelig varm,  og  da  han  var  udsat  for  Solens  hele  Magt, 
grundede  han  over,  hvorlænge  det  vilde  vare  inden  Hede 
og  Tørst  overvældede  ham  og  Benene  slappes  under 
ham  saa  han  tumlede  forover  i  Gabet  paa  den  ventende 
Fjende.  I  den  Henseende  blev  han  imidlertid  straks 
noget  beroliget  da  han  lagde  Mærke  til  at  Solen  snart 
vilde  gaa  over  paa  den  anden  Side  af  Klippen  og  lade 
ham  i  Skyggen.  Angaaende  Heden  kunde  han  være 
temmelig  sikker  indtil  næste  Morgen.  Men  hvis  det  ved- 
blev at  være  fint  Vejr,  hvorlænge  vilde  han  saa  kunne 
udholde  Formiddagens  ulidelige  Sol  indtil  den  igen  gik 
over  paa  den  anden  Side  af  Klippen?  Han  begyndte  at 
bede  til  det  maatte  blive  Storm  og  overtrukken  Himmel. 
Men  her  standsede  han  og  indsaa  sin  Knibe.  Hvis  der 
kom  Storm  vilde  den  sandsynligvis  paa  denne  Aarstid 
komme  fra  Sydøst,  og  i  saa  Fald  vilde  de  første  Bølger 

slikke  ham  ned  fra  hans  Plads.  Han  erkendte  hurtigt, 
at  det  var  bedst  at  holde  sine  Bønner  i  al  Almindelighed 
og  ikke  vove  nogen  farlige  Henstillinger  til  Forsynet. 

Instinktmæssig  famlede  han  i  Lommen  og  fandt  sin 
gennemvaade  og  dryppende  Tobakspung  og  en  vaad 
Tændstikæske.  Æsken  indeholdt  nogle  Vokstændstikker, 
og  han  havde  et  svagt  Haab  om,  at  de  maaske  kunde 
formaas  til  at  give  Ild,  naar  de  blev  omhyggeligt  tørrede 
og  ordentlig  behandlede.  Sammen  med  Tobakken  spredte 
han  dem  ud  paa  den  varme  Klippe  ved  sine  Fødder. 
Under  Katastrofen  havde  han  tabt  sin  Pibe,  men  han 
havde  Breve  i  Lommen  og  naar  de  blev  tørrede  havde 
han  i  Sinde  at  lave  Cigaretter  med  dem.  Dermed  fik 
han  nogen  Beskæftigelse,  som  hjalp  ham  til  at  fordrive 
den  lange  Eftermiddag.  Men  til  Slut  fandt  han  ud  af, 
at  ingen  af  Tændstikkerne  kunde  saameget  som  give  en 
Gnist  fra  sig,  og  ærgerlig  kastede  han  de  unyttige  Rester 
af  dem  i  Havet. 

Som  altid  paa  de  Breddegrader  faldt  Natten  pludseligt 
paa  og  det  tryllende  Maanelys  gjorde  de  lange  Bølger 
blanke  som  Glas.  Hele  Natten  svømmede  Hvalen  frem 
og  tilbage  foran  Klippen,  indtil  hendes  Bevægelsers  ufor- 
anderlige Ensformighed  begyndte  at  hypnotisere  Fangen, 
og  han  maatte  vende  sine  Øjne  ind  mod  Klippen  for  at 
undgaa  Paavirkningen.  Han  var  dødelig  angst  for  at 
falde  i  Søvn  af  Træthed  og  saaledes  trille  ud  af  Nichen. 
Benene  slappedes  under  ham  og  i  Nichen  var  der  ikke 
Plads  hverken  til  at  sidde  ned,  eller  blot  nogenlunde  be- 
kvemt at  krumme  sig  sammen  paa  Hug.  I  sin  Fortviv- 
lelse besluttede  han  omsider  at  løbe  Risikoen  og  lade 
Benene  hænge  ud  over  Kanten,  hvor  Fjenden  kunde 
naa  dem,  hvis  hun  skulde  vove  endnu  et  af  sine  vilde 
Spring  i  Luften.    Da  han  indtog  sin  nye  Stilling  svøm- 

mede  hun  nærmere  og  stirrede  paa  ham  med  et  ube- 
skriveligt Had  i  Øjnene.  Men  hun  gjorde  ikke  Forsøg 
paa  at  gentage  sit  flyvende  Fremstød. 

Gardner  var  klar  over  at  hun  ikke  brød  sig  om  endnu 
et  voldsomt  Sammenstød  med  Klippen. 

Omsider  var  den  uendelige  Nat  forbi.  Maanen  var 
forlængst  forsvundet  over  Klippen  da  Himlens  Fløjels- 
rødme  gysende  begyndte  at  brede  sig  og  Stjernerne  at 
falme  og  blegne. 

Saa  brød  det  skyfri,  tropiske  Morgengrys  umaadelige 
Pragt  ud  over  Havet  og  det  var  som  om  den  skinnende 
Flade  hældede  sig  for  at  møde  Solen.  Gardner  samlede 
alle  sine  udmattede  Kræfter  for  at  modstaa  den  gloende 
Ildprøve,  som  forestod  ham. 

For  at  sætte  sig  i  bedre  Forsvarsstand  tog  han  sin 
lette  Jakke  af  og  ved  Hjælp  af  nogle  Sejlgarnsstumper, 
han  fandt  i  Lommerne,  firede  han  den  ned  og  dyppede 
den  godt  i  Havet.  Hvalen  sprang  til  for  at  se,  hvad 
han  var  ifærd  med,  men  han  trak  den  dryppende  Jakke 
op  før  den  fik  fat  Den  Ide  var  ligefrem  en  Inspiration. 
Hvis  han  kunde  holde  Hoved  og  Krop  godt  fugtige, 
kunde  han  taale  omtrent  hvilken  Hede  det  skulde  være, 
og  samtidig  kunde  han  ved  Legemets  Opsugning  af  Fug- 
tigheden haabe  paa  i  nogen  Tid  at  afværge  de  værste 
Tørstens  Kvaler. 

Men  milde  Guder  havde  bestemt,  at  hans  Prøvelser 
snart  skulde  være  forbi.  Henimod  Klokken  ni  om  For- 
middagen kom  der  fra  et  eller  andet  Sted  bag  Øen  en 
ru  stakkato  Lyd  baaret  paa  den  stille  Luft  tøf-tøf-tøf-tøf. 
Gardner  syntes  det  var  den  guddommeligste  Melodi  han 
nogensinde  havde  hørt.  Øjeblikkelig  rev  han  Skjorten 
op  over  Hovedet  og  holdt  den  højt  i  sine  ivrige  Hænder. 
Lidt  efter  kom  en  kraftig  15  Meters  Motorbaad  i  Sigte- 

Den  var  omtrent  halvandethundrede  Meter  borte  og  gjorde 
et  forfærdeligt  Rabalder.  Men  Gardner  raabte  i  vilden 
Sky  og  svingede  Skjorten  i  Luften,  saa  det  lykkedes 
ham  at  fange  Opmærksomheden.  Den  styrede  hen  imod 
Klippen,  men  straks  efter  stoppede  Motoren  og  den 
drejede  atter  af.  Rorgængeren  havde  faaet  Øje  paa 
Gardners  Fangevogter. 

Der  var  tre  Mænd  i  Baaden.  En  af  dem  raabte  til 
Fangen : 

—  Hvad  er  der  i  Vejen?  spurgte  han  kort. 

—  Jeg  skød  det  Bæsts  Kalv  igaar,  og  hun  masede 
min  Baad  og  jagede  mig  herop  paa  Klippen,  raabte 
Gardner  til  Svar. 

Der  var  et  Øjebliks  Tavshed  ombord  i  Baaden.  Saa 
svarede  Kaptajnen: 

—  Hvis  man  har  Lyst  til  at  komme  i  Spektakler  kan 
man  som  Regel  opnaa  det,  ved  at  yppe  Klammeri  med 
en  „Slagter",  sagde  han. 

—  Ja,  bag  efter  er  jeg  ogsaa  kommen  i  Tanker  om 
at  jeg  tog  Fejl,  svarede  Gardner  tørt.  Men  det  var  i 
Gaar  Morges,  og  nu  kan  jeg  snart  ikke  klare  den  læn- 
gere.   Kom  og  hjælp  mig  herfra! 

Der  var  en  kort  Raadslagning  i  Motorbaaden.  Hvalen 
vedblev  imidlertid  sin  Patruljering  foran  Klippen,  som 
om  den  slags  Smaating  som  en  femtenmeters  Baad  ikke 
var  noget  at  tage  Notits  af. 

—  De  kommer  til  at  holde  ud  lidt  endnu,  raabte  Kap- 
tajnen. Imens  løber  vi  tilbage  til  Havnen  og  faar  fat  i 
en  Harpunkanon.  Vi  har  en  svær  Riffel  med  os,  men 
det  er  ikke  værd  at  give  sig  i  Kast  med  hende  med 
den.  Hun  laver  Tændstikker  af  Baaden  i  Løbet  af  ti  Se- 
kunder, hvis  vi  ikke  tager  hende  i  første  Skud.  Tag  den 
med  Ro,  vi  kommer  tilbage  i  Løbet  af  en  Times  Tid. 

—  Tak!  —  sagde  Gardner. 

Og  i  en  stor  Bue  forsvandt  Baaden  bag  Øen. 

Det  forekom  den  fangne  Mand  en  utaalelig  lang  Time, 
og  han  havde  Grund  til  at  velsigne  den  kolde,  dryppende 
Jakke  før  han  atter  hørte  Motorbaadens  tøf-tøf-tøf-tøf 
larme  bag  sit  Fængsel.  Denne  Gang  holdt  den,  straks 
den  kom  til  Syne,  lige  ned  paa  Hvalen.  Da  den  ynde- 
fuldt vuggende  gled  over  de  bløde  Bølger  lagde  Gardner 
Mærke  til  en  underlig  Kanon  i  dens  Stævn,  en  Slags 
kort  Riffel  af  svært  Kaliber  paa  en  Svingtap.  Nu  lagde 
Hvalen  Mærke  til  at  Baaden  holdt  lige  ned  paa  hende. 
Hun  standsede  i  sin  utrættelige  Vandring  og  saa  udfor- 
drende efter  den,  uvis  om  hvorvidt  hun  skulde  angribe 
den  eller  ikke. 

Baaden  bakkede  og  standsede  medens  Kaptajnen  sig- 
tede med  Vaabnet  i  Stevnen.  Der  lød  et  mægtigt  Knald. 
Uhyret  sprang  halvt  op  af  Vandet  og  faldt  tilbage  med 
et  uhyre  Plask.  Et  Par  Sekunder  stormede  hun  rasende 
rundt  i  en  Halvcirkel  og  bragede  saa  med  Hovedet  ind 
mod  Klippen.  En  voldsom  Skælven  for  igennem  hende 
og  langsomt  sank  hun  ned  paa  et  Koralrev  i  nogle  Me- 
ters Dybde. 

—  Er  der  Vand  nok  helt  ind  til  Klippen?  raabte  Kap- 
tajnen, da  Baaden  langsomt  drev  ind. 

—  Aa  jo!  sagde  Gardner. 

Med  stive  Lemmer  svang  han  sig  ned  fra  Nichen  og 
stod  rede  til  at  klavre  ombord. 

Han  var  en  indisk  Leopard.  Og  han  gjorde  et  un- 
derligt Indtryk  af  at  være  paa  den  urette  Hylde  i 
disse  dystre,  mørkegrønne,  nordlige  Gran-  og  Fyrreskove 
med  den  brune  Bund.  Hans  lyse,  gyldenbrune  Dragt, 
overstrøet  med  sorte  Pletter,  gjorde  ham  stærkt  iøjne- 
faldende i  de  skumle  Skygger. 

Og  han  følte  sig  fuldkommen  fremmed  da  han  saa  sig 
om.  Aldrig  før  havde  han  set  noget  lignende  som  disse 
Skove.  I  den  indiske  Jungle,  hvor  han  var  født,  dam- 
pede og  sitrede  Luften  fuld  af  bedøvende  Dufte,  og  der 
var  altid  en  Overflod  af  varme  Farver,  gyldengule  Stam- 
mer og  Blade  og  brune  Bambus  blandet  med  yppigt 
Grønt  og  blussende  Blomster,  altsammen  overstænket 
med  dybe,  blommede  Skygger  under  den  stærke  Sol.  I 
saadanne  Omgivelser  havde  hans  egne  varme  Farver 
altid  blandet  sig  vidunderligt,  saa  det  havde  været  van- 
skeligt for  selv  det  mest  aarvaagne  Øje  at  opdage  ham, 
naar  han  lydløst  strejfede  om  paa  Jagt  efter  Bytte.  Men 
her  følte  han  sig  nøgen  for  enhver  Iagttager.  Halvt  vred, 
halvt  angst  piskede  han  frem  og  tilbage  med  sin  kraftige 
Hale,  mens  han  med  Bugen  mod  Jorden  krøb  afsted. 
Hans  vilde  Øjne  stirrede  til  alle  Sider  for  at  finde  enten 
et  Bytte  eller  et  Skjulested. 

Han  var  sulten,  men  vigtigere  for  ham  end  Mad  var 
det  dog  at  finde  et  Sted,  hvor  han  kunde  skjule  sig  og 
finde  Hvile,  mens  han  fik  Overblik  over  Situationen. 

Nerverne  dirrede  endnu  i  ham  af  de  Raab  og  Skrig, 
den  kvælende  Røg  og  det  blændende  Skær,  Flammerne, 
der  sprang  og  slikkede  efter  ham,  og  hele  Brandens 
vanvittige  Spektakel  da  Cirkus  blev  ødelagt  og  han  slap 
fri.  Han  vidste  ikke,  at  sin  Frihed  skyldte  han  en  ven- 
lig Tjener,  som  i  Tummelen  havde  aabnet  hans  Bur  og 
som  han  til  Tak  kun  havde  slaaet  ned  og  tilredt  frygte- 
ligt med  sine  Kløer  i  sin  vilde  Hast  efter  at  komme  af- 
vejen.  Han  erindrede  forvirret,  hvorledes  han  i  sin  Flugt 
gennem  det  beboede  Land  var  bleven  skudt  paa,  jaget  af 
gøende  Hunde,  angrebet  af  en  Hjord  vrede  og  nysger- 
rige Køer,  og  næsten  løbet  ned  af  et  brølende  Lokomo- 
tiv, hvis  Hurtighed  han  ikke  havde  kunnet  beregne. 

I  Øjeblikket  havde  han  kun  en  levende  Fornemmelse 
af  det  kolde  Øde  og  Ensomheden,  og  særlig  lagde  han 
Mærke  til  de  Alleer  af  Træstammer,  som  hele  Tiden 
syntes  at  aabne  sig  i  alle  Retninger.  Uafladelig  maatte 
han  derfor  holde  Udkig  til  alle  Sider  paa  en  Gang,  og 
det  gik  ham  svært  paa  Nerverne.  Som  en  jaget  Rotte 
længtes  han  efter  et  Hul.  Hvad  han  behøvede  var  et 
Sted,  hvor  han  kunde  have  Ryggen  dækket,  og  hvorfra 
han  med  en  Følelse  af  nogenlunde  Sikkerhed  kunde  se 
ud  paa  den  fuldstændig  nye  og  uforstaaelige. Del  af  Ver- 
den. Vild,  kløgtig,  kraftig  og  sikker  paa  sin  Styrke,  var 
han  ikke  bange  for  det  han  kendte  og  forstod.  Men,  som 
de  fleste  højere  Dyr,  hvis  Indbildningskraft  er  nogen- 
lunde udviklet,  frygtede  han  det  ukendte.  Han  vilde  sikre 
sig  en  ordentlig  Lejlighed  til  at  iagttage  det,  før  han  gav 
sig  i  Kast  med  det. 

Men  hvad  der  forekom  ham  et  Øde,  var  i  Virkelig- 
heden befolket  nok,  dersom  hans  Øjne  kun  havde  været 
aabne  for  det.  De  smaabitte  graabrune  Alfeskabninger 
af  Skovmus  stirrede  et  Øjeblik  paa  ham,  før  de  med  en 

tynd,  forbavset  Piben  styrtede  sig  tilbage  i  deres  Huller 
under  Fyrrerødderne.  Bag  en  Træstub  stirrede  en  gul- 
brun Skabning  af  samme  Lød  som  de  visne  Fyrrenaale 
efter  ham.  Det  var  en  Væsel,  hvis  Øjne  var  lige  saa 
vilde  og  endnu  mere  ondskabsfulde  end  hans  egne.  Smaa 
Sortspætter  løb  op  ad  Fyrrestammerne  og  kiggede  sig 
om  efter  ham  mens  de  skjulte  sig  godt  for  hans  farlige 
Øjne.  Grønspætterne  holdt  op  med  at  jage  Insekter  under 
Barken,  saa  forundret  paa  ham  mens  han  vandrede  forbi 
og  fløj  saa  foran  ham  med  et  fintsyngende  chic-a-di-di-di 
for  at  faa  endnu  et  Glimt  af  Fyrreskovens  ualmindelige 
Gæst.  Og  et  stort  Pindsvin,  som  hang  søvnigt  paa  en 
Grangren,  stirrede  ned  paa  ham  med  overlegen  Lige- 
gyldighed. 

Men  endelig  fik  et  Rødegern  Øje  paa  den  lysplettede 
Fremmede.  Den  hoppede  nærmere  fra  Gren  til  Gren, 
løb  med  udspredte  Ben  og  Hale  halvvejs  ned  ad  en 
svær  Stamme,  mønstrede  Leoparden  med  sine  store, 
straalende,  usigeligt  uforskammede  Øjne  og  satte  en  saa 
gennemtrængende  Skogren  op,  at  det  gav  Genlyd  i  Sko- 
vens tavse  Haller. 

Skrækslagen  trykkede  Leoparden  sig  tilbage,  som  om 
en  Piskesnært  havde  ramt  ham  over  Snuden,  og  sprang 
derpaa  rasende  op  efter  den  frække  lille  Smæder.  Den 
var  naturligvis  forsvundet  i  et  Glimt  og  dens  højrøstede 
Spotten  hvinede  ned  fra  Trætoppen.  Hurtig  og  adræt 
sprang  Leoparden  op  efter  den.  Men  omtrent  i  samme 
Øjeblik  lød  Egernets  Forhaanelser  fra  det  næste  Træ. 

Gnaven  hoppede  Leoparden  atter  ned  og  genoptog  sin 
Vandring.  Han  indsaa,  at  Forhaaneren  var  altfor  ubety- 
delig til  at  han  kunde  regne  med  ham  baade  som  Bytte 
og  som  Fjende.  Men  deri  tog  han  fejl.  Den  lille  røde 
Satans  voldsomme  Skænderi  bragte  flere  af  hans  Familje 

paa  Benene  og  de  var  ligesaa  veltalende.  Og  for  at  gøre 
Spektaklet  endnu  værre,  kom  der  straks  et  halvt  Dusin  Skov- 
skader og  Alliker  til,  som  flagrede  og  fløjtede  og  skreg  rundt 
om  den  spraglede  Fremmede  indtil  hans  Hjærte  var  nær 
ved  at  briste  i  goldt  Raseri.  Han  havde  ganske  vist  kendt 
noget  lignende  før,  naar  han  i  sin  Hjemstavns  Jungle  var 
bleven  plaget  og  forhaanet  af  en  Skare  vrælende  Aber. 
I  saa  Fald  var  det  omsider  lykkedes  ham  at  fange  en 
af  Forhaanerne  og  æde  ham  —  en  særdeles  trøsterig 
Hævn.  Men  hans  nuværende  Plageaander  var  saa  smaa 
og  hurtige,  at  han  ikke  turde  haabe  at  faa  fat  i  en  af 
dem. 

Omsider  naaede  han  en  Slags  Klippeophobning  over- 
groet med  Tjørn,  Bregner  og  Smaabirke,  og  der  fandt 
han  hurtig  en  Sprække,  der  næsten  gjorde  det  ud  for 
en  Hule.  Han  krøb  derind,  vendte  sig  om  og  lagde  sig 
ned  med  en  Følelse  af  uhyre  Lettelse.  Hulen  var  saa 
lille,  at  hans  Hoved  naaede  helt  ud  i  Indgangen  og  gjorde 
hans  Skjul  noget  ufuldstændig.  Men  nu  kunde  der  idet- 
mindste  ikke  komme  nogen  mystisk  Fjende  bag  paa  ham. 
Forparten  skulde  han  nok  se  at  forsvare  mod  de  An-  j 
kommende. 

Saa  snart  han  var  kommet  til  Rette,  lagde  han  For- 
poterne fromt  under  Hagen,  lukkede  Øjnene,  saa  der 
kun  var  en  traadsmal  Revne  aaben,  og  lod  som  han  sov. 
Opmuntret  af  denne  Ligegyldighed  flagrede  hans  Plage- 
aander ned  mellem  Bregnerne  næsten  lige  for  Næsen  af 
ham.  Han  tog  ingen  Notits  af  dem.  Skovskaderne  blev 
særlig  frække,  de  skreg  og  hoppede  op  med  løftede  Vin- 
ger og  skævede  spottende  hen  til  ham.  Endelig  fløj  en 
af  dem  ned  et  Par  Skridt  lige  foran  ham.  I  en  Brøkdel 
af  et  Sekund  saa  den  ubesindige  Fugl  et  Par  store  blege 
Øjne  aabne  sig.  Hurtig  som  et  Lyn  skød  en  plettet  Klo 

frem,  og  der  var  kun  et  fladtrykt  Knippe  af  skinnende 
blaa  Fjer  tilbage  af  Fuglen. 

Med  et  Vræl  af  hysteriske  Skrig  forsvandt  hele  Flok- 
ken af  Egern  og  Fugle.  Og  med  et  Blink  af  Tilfredshed 
nød  den  Fremmede  sit  tarvelige  Bytte,  og  strøg  med 
begge  Poter  Fjerene  af  Kæberne. 

Da  Støjen  var  døet  bort  laa  Leoparden  og  saa  roligt 
ud  paa  sin  nye  Domæne.  I  lang  Tid  var  alt  stille.  Men 
Skoven  glemmer  snart.  En  Stund  efter  lagde  han  Mærke 
til  en  underlig  Skabning,  der  strejfede  omkring  mellem 
Stammerne  et  halvthundrede  Skridt  fra  hans  Skjulested. 
Han  saa  straks,  at  det  var  en  Slags  Kat,  men  med  mær- 
kelig høje,  svære  Baglemmer,  en  stumpet  Hale  og  et 
stort,  rundt  Hoved  med  børstet  Skæg  og  omgivet  af  en 
Pelskrave.  Den  var  ikke  nær  saa  stor  som  han  selv, 
men  alligevel  havde  den  et  saa  skrækindjagende  Udse- 
ende, at  han  mente  det  var  bedst  ikke  at  gaa  ud  og  støde 
sammen  med  den,  idetmindste  ikke  før  han  var  en  Smule 
bedre  kendt.  Saadan  en  Forretning  kunde  vente.  Netop 
som  han  havde  taget  den  Beslutning/ kom  Lossen  paa 
hans  Spor.  Da  den  saa  de  store  Fodspor  og  fik  den  tru- 
ende Lugt  i  Næsen,  standsede  den  øjeblikkelig.  Den 
snuste  undersøgende  til  Sporet,  og  de  lange  Haar  paa 
dens  Ryg  rejste  sig  langsomt.  Med  store,  lyse  Øjne  sendte 
den  et  ængsteligt  Blik  omkring  sig,  og  stak  saa  af  med 
lange,  lydløse  Spring  ind  mellem  de  graa  Stammer. 

Leoparden  blinkede  igen  og  aabnede  og  lukkede  de 
store  Kløer  som  en  fornøjet  Kat.  Han  begyndte  at  tabe 
Respekten  for  den  mærkelige  nordlige  Verden. 

Lossen  havde  ikke  været  borte  i  mere  end  fem  Mi- 
nutter, da  en  brun  Kanin  fortumlet  kom  springende  gen- 
nem Bregnerne.  Den  gjorde  Indtryk  af  at  være  paa  Flugt 
for  en  Forfølger.  Lige  foran  Hulen  standsede  den,  rejste 

sig  paa  Bagbenene  og  saa  sig  nervøst  tilbage  med  de 
store  Øren  ængstelig  i  Vejret.  Med  et  Spring  jog  Leo- 
parden ud  af  sin  Dør  og  faldt  over  den.  Det  var  en  Jagt 
som  kunde  betale  sig,  og  han  brød  sig  Pokker  om,  hvilken 
anden  Jæger,  der  havde  været  efter  den.  Mens  han  var 
i  Færd  med  Maaltidet  sprang  en  smidig,  brun,  lille  Skab- 
ning ud  fra  Bregnerne,  snærrede  ham  ondskabsfuldt  lige 
i  Synet,  og  var  borte  før  han  kunde  sætte  Poten  paa  den. 

Efter  det  Maaltid  sov  den  Fremmede  behageligt  i  en 
Timestid,  og  da  han  vaagnede  følte  han  sig  nogenlunde 
hjemme  i  sine  nye  Omgivelser.  Det  saa  ud  til,  at  her 
var  god  Jagt,  og  endnu  havde  han  ikke  set  Tegn  til 
noget  Dyr,  der  var  stærkt  eller  dristigt  nok  til  at  be- 
stride hans  Ret  til  den.  Skoven  laa  nu  i  det  faldende 
Tusmørkes  rødlige  Taager,  og  han  følte  sig  oplagt  til  at 
jage.  Han  trippede  frem,  strakte  sig  velbehageligt  og  van- 
drede ud  for  at  se  efter  Vand,  Nu  var  han  ikke  længere 
en  ængstelig  Flygtning,  men  Ejer  af  en  lun  Hule  og 
Herre  over  et  øjensynlig  ubegrænset  Distrikt. 

Nogle  hundrede  Meter  paa  den  anden  Side  fandt  han 
en  lavbreddet,  blank  Sø,  der  blinkede  gyldent  og  violet 
i  Solnedgangens  sidste  Straaler.  Han  krøb  ned  til  Vand- 
kanten, stirrede  op  og  ned  ad  de  ensomme  Bredder 
medens  han  drak  og  trak  sig  saa  hurtigt  tilbage  mellem 
Fyrrestammerne.  Han  havde  faaet  Øje  paa  en  Mængde 
Spor  af  Klove,  som  førte  ned  til  den  hvide  Bred,  og 
forstod,  at  der  maatte  være  Dyr  i  Nærheden.  Hjorte  var 
hans  Yndlingsføde.  Han  slikkede  sig  om  Munden  og  klat- 
rede hurtigt  op  i  et  stort  Grantræ,  der  stod  i  belejlig 
Nærhed  af  Sporene. 

Højt  oppe  fra  den  violette  Himmel  lige  ovenover 
ham  kom  en  lang,  klirrende  Tone  fra  en  Natfalk,  der 
slog  ned. 

Det  var  en  underlig  Lyd  for  den  tropiske  Vandrer, 
og  han  kiggede  nysgerrigt  op  mellem  Grenene,  uden  at 
finde  ud  af  hvad  det  var.  Saa  blev  hans  Opmærksomhed 
henledt  paa  Lyden  af  Fodtrin,  der  kom  ned  ad  Stien. 
Det  var  tunge  Fodtrin,  de  tørre  Kviste  knagede  under 
dem,  som  om  den  Vejfarende  ikke  brød  sig  om,  hvem 
der  hørte  dens  Kommen  og  Gaaen.  Leoparden  krum- 
mede Læberne  tilbage  fra  Tænderne  ved  denne  selvsikre 
Fremtræden  og  trak  sig  sammen  til  et  vældigt  Spring. 
Hans  fine  Øre  sagde  ham,  at  det  ikke  var  et  Dyr  paa 
Poter,  men  en  Klovbærer  af  en  eller  anden  Art,  og  han 
ventede  at  se  en  stor  Buk,  som  han  kunde  springe  ned 
paa  Ryggen  af  og  sønderflænge  Struben  paa. 

Men  ved  Synet  af  den  Skabning,  der  kom  stolprende 
frem,  fik  han  øjeblikkelig  andre  Tanker.  Det  var  ikke  et 
Dyr,  der  saa  let  lod  sig  angribe. 

Det  var  en  imponerende  høj  og  sort  Elgtyr.  Dens  væl- 
dige, puklede  Skuldre,  korte  tykke  Hals  og  svære,  lang- 
snudede  Hoved  viste  en  Bøffels  Styrke,  og  de  smaa, 
vilde,  blinkende  Øjne,  som  ikke  gav  sig  af  med  at  holde 
Udkig  efter  Fjender,  vidnede  om  et  Mod,  der  forstod 
hvorledes  Kræfterne  skulde  benyttes.  Dens  flade,  haand- 
formede  Takker,  mægtige  i  Bredde  og  Vægt,  var  etVaa- 
ben,  han  aldrig  før  havde  set  Magen  til,  og  de  gjorde  et 
stærkt  Indtryk  paa  ham.  Han  kunde  jo  ikke  vide,  at 
Takkerne  paa  denne  Aarstid  ikke  var  fuldt  udviklede, 
men  svampede  og  ømme  og  næsten  ubrugelige. 

Elgen  travede  ned  til  Vandkanten,  vadede  ud  til  Bugen 
og  begyndte  med  vældige  Plask  at  hale  i  de  sejge  Vand- 
liljestængler. Søen  var  grundet  og  den  var  for  langt 
ude  fra  Bredden  til  at  Leoparden  kunde  betragte  den 
ordentlig.  Opfyldt  af  Nysgerrighed  kom  han  ned  fra 
Træet,  sneg  sig  hen  til  Vandet  og  krøb  stirrende  sammen. 

De  vilde  Frænder.  6 

Elgen  fik  snart  Øje  paa  den  plettede,  sammenkrum- 
mede Skikkelse  paa  Bredden,  holdt  op  med  at  hale  i 
Liljerne  og  stirrede  hovmodigt  igen.  Jo  længer  den 
stirrede,  des  mindre  syntes  den  at  holde  af  den  Frem- 
medes Udseende.  Først  snøftede  den  med  højlydt  og 
umiskendelig  Modvilje,  og  kom  saa  tungt  plaskende  ind 
mod  Bredden  for  at  give  sit  Ubehag  kraftigere  tilkende. 
Leoparden  holdt  Stillingen  i  et  Par  Sekunder,  som  om 
han  var  rede  til  straks  at  vove  et  Sammenstød  med  den 
frygtelige  Modstander,  men  kom  saa  paa  bedre  Tanker 
og  trak  sig  langsomt  tilbage  fra  Bredden.  Ganske  uim- 
poneret af  hans  langsomme  Værdighed  og  farlige,  kraf- 
tige Udseende  naaede  Elgen  ind  med  et  Spring  og  f6r 
dryppende  af  Vand  efter  ham. 

Med  en  hæs  Snerren  drejede  Leoparden  omkring  og 
krøb  sammen  til  Spring.  Istedetfor,  som  han  ventede, 
at  angribe  med  sænket  Hoved;  kom  det  store,  sorte  Dyr 
dansende  frem  med  hurtige  Slag  af  de  mægtige  Forklove, 
hvis  Kanter  var  haarde  som  Staal.  Forvirret  over  en 
saa  uhørt  Angrebsmaade,  som  han  ikke  forstod  at  pa- 
rere, sprang  Leoparden  smidigt  tilside  og  løb  op  i  Granen. 
Elgen  standsede  brat  og  stirrede  synlig  overrasket  over 
denne  Præstation  fnysende  i  Vejret.  Derpaa  rystede  den 
sig  kraftigt  og  længe,  vendte  Ryggen  til,  vrikkede  haan- 
ligt  med  sin  kummerlige  lille  Hale,  og  slentrede  græs- 
sende længere  ind  i  Skoven.  Leoparden  lod  sig  hurtigt 
falde  ned  fra  sin  Gren  og  listede  hjemad  i  meget  daarligt 
Humør  over  Nederlaget.  Han  vilde  vente  med  sin  Dyre- 
jagt til  senere  paa  Natten.  I  hans  Hjerte  gnavede  et 
vildt  Had  mod  det  sorte  Bæst,  som  havde  trodset  ham 
saa  skammeligt,  og  han  grundede  paa  Hævn.  I  denne 
aandsfraværende  Sindstilstand  traf  han  paa  et  lille,  sort 
og  hvidt  Dyr,  næppe  saa  stor  som  en  Kanin.  Det 

krydsede  hans  Vej  og  standsede  nysgerrigt  for  i  Ro  og 
Mag  at  se  paa  ham. 

Det  lille  Dyr  syntes  ikke  at  nære  nogen  Frygt  for 
ham,  og  havde  han  været  mere  ved  Fatning,  vilde  det 
alene  have  været  nok  til,  at  han  først  havde  undersøgt 
Sagen  nøjere.  Der  var  noget  fuldstændig  unaturligt  i 
dets  Holdning,  men  istedetfor  at  tage  sig  i  Agt,  blev  han 
kun  endnu  mere  rasende  over  denne  uhørte  Næsvished. 
Hvæsende  for  han  frem.  Men  i  samme  Øjeblik  var  der 
noget  frygteligt,  som  ramte  ham  lige  i  Ansigtet.  Med  et 
kvalt  Vræl  rykkede  han  tilbage,  og  den  lille  stribede 
Tingest  slap  uskadt  ud  mellem  hans  Poter  og  spadserede 
roligt  ind  mellem  Buskene.  Det  var  et  nederdrægtigt 
Uheld  for  den  plettede  Fremmede  fra  Indien,  at  han 
aldrig  havde  lært  noget  om  Stinkdyr. 

Med  den  kvælende  Rædsel  i  Øjne  og  Næse  —  sejg, 
klæbrig  og  gennemtrængende  som  den  var  —  varede 
det  adskillige  Sekunder  før  Leoparden  kunde  faa  Vejret. 
I  en  Paroksysme  af  Galskab  rev  han  sig  afsindigt  i  An- 
sigtet og  rullede  sig  i  Mosset  og  Bregnerne.  Men  da 
det  ikke  hjalp,  gav  han  sig  til  at  rode  dybt  ned  gennem 
Mosset  i  den  kølige,  fugtige  Jord.  Instinktmæssig  fandt 
han  Vej  til  Naturens  egen  Lægedom  for  sin  Pine.  Frisk 
Jord  er  den  bedste  Modgift  og  det  bedste  Renselses- 
middel  for  denslags.  Lidt  efter  kunde  han  nogenlunde 
faa  Vejret  og  bruge  Øjnene,  men  at  blive  ren  var  en 
anden  Sag.  Og,  aa,  hvor  han  hadede  sig  selv!  Saa 
snart  han  kunde  se  klart  nok,  stormede  han  i  vanvittig 
Fart  gennem  Skoven  for  at  flygte  fra  den  overvældende 
Stank.  Han  var  temmelig  udmattet  før  han  kom  paa 
det  Rene  med,  at  han  bar  Lugten  med  sig.  Saa  kom 
han  lidt  til  Sans  og  Samling,  skrabede  et  stort  Hul  i  den 
bløde  Jord  og  begyndte  at  rulle  og  grave  og  vælte  sig  i 

det.  Da  det  Hul  var  altfor  forpestet  til  at  være  til  mere 
Nytte,  gik  han  videre  og  gravede  endnu  et  og  atter  et. 
Da  det  første  Daggry  begyndte  at  stjæle  sig  gennem 
Skoven,  kom  han  til  Klarhed  over,  at  der  ikke  var  mere 
at  gøre.  Derpaa  gjorde  han  omhyggeligt  Toilette,  bør- 
stede og  slikkede  sig  som  en  Kat,  indtil  han  omsider 
bildte  sig  ind,  at  han  igen  var  ren.  Men  selvfølgelig  bar 
han  i  Dagevis  i  sin  Pels  en  stikkende,  kvalmende  Min- 
delse om  sin  uanselige,  men  frygtelige  lille  Fjende. 

Skønt  det  havde  været  en  bitter  Erfaring,  begyndte 
Leoparden  straks  at  høste  en  vis  materiel  Gavn  af  det. 
Hans  egen  Lugt,  som  de  fleste  af  de  vilde  Dyr  fandt 
saa  forfærdelig,  var  for  en  Tid  ganske  maskeret.  De 
altid  nysgerrige  Kaniner  tillod  ham  ellers  ikke  at  komme 
indenfor^et  Springs  Afstand  før  de  var  alarmerede.  Da 
han  lugtede  som  en  Skunk  troede  de  enfoldigt,  at  han 
ikke  kunde  springe  længere  end  en  Skunk.  Og  ligeledes 
med  Dyrene,  —  det  var  forbavsende  saa  let  det  var  at 
jage  dem,  saa  længe  de  ikke  havde  faaet  Øje  paa  ham. 
Dersom  de  saa  ham  standsede  de  naturligvis  ikke  for  at 
se  nærmere  til.  De  kanadiske  Hjorte  havde  intet  Kend- 
skab til  Leoparder,  men  der  levede  i  Familjen  et  ilde- 
varslende Sagn  om  Pantere.  Og  de  var  kloge  nok  til 
at  forstaa,  at  hvad  der  saa  ud  som  en  Panter  med  Plet- 
ter, sandsynligvis  var  lige  saa  farlig  som  en  uden  denne 
Prydelse. 

Nu  var  han  godt  stoppet  med  Kanin-  og  Dyrekød 
og  hans  Næse  var  efterhaanden  blevet  noget  sløvet  for 
den  modbydelige  Lugt,  som  fulgte  ham  overalt.  I  Løbet 
af  en  fire-fem  Dage  blev  Leoparden  ganske  godt  tilfreds 
med  sine  Omgivelser.  Den  eneste  Malurt  i  Bægeret  var 
den  store  Elgtyr.  Dag  efter  Dag  iagttog  han  fra  et  sik- 
kert Skjul  det  storsnudede,  ligegyldige  Monstrum,  og 

Kløer  og  Tænder  blottedes  paa  ham  i  afmægtigt  Raseri. 
Men  han  kunde  aldrig  helt  beslutte  sig  til  at  fremkalde 
det  farlige  Sammenstød.  Maaske  kunde  han  sejre  ved  j 
at  lade  sig  falde  ned  paa  Tyrens  Nakke  fra  en  eller  i 
anden  belejlig  Gren.  Men  paa  den  anden  Side  kunde 
han  ogsaa  tabe.  Og  den  Tanke  at  blive  flænget  og 
trampet  ned  af  de  store,  brede  Klove,  der  undertiden 
klaprede  saa  mærkeligt,  naar  Ejermanden  kom  forbi, 
gjorde  ham  forsigtig.  Han  regnede  kløgtigt  ud,  at  Tiden 
endnu  ikke  var  moden  for  det  Eventyr. 

Og  medens  han  plejede  sit  Had,  kom  den  Dag  da 
han  gjorde  sin  store  Fejltagelse. 

Med  Udsigt  til  Søen  var  der  en  Bjergskrænt,  bevokset 
med  spredte  Blaabærpletter.  Fra  Blaabærrene  gik 
Skrænten  stejlt  i  Vejret  til  en  graa,  halvnøgen  Granittop. 
Maaske  tænkte  Leoparden  paa  at  udvide  Grænserne  for 
sit  Distrikt,  maaske  paa  at  variere  Kosten  en  Smule  med 
ukendt  Vildt,  thi  en  Dag  begav  han  sig  afsted  for  at 
undersøge  de  nærmeste  Skrænter. 

Det  var  den  bedste  Blaabærtid  i  det  høje,  kolde  Di- 
strikt med  den  sene  Sommer.  De  sad  i  tætte  Masser 
paa  de  lave  Buske,  klare  som  Kugler  af  Lasursten  under 
den  straalende  Sol.  Leoparden  lagde  Mærke  til  et  lille 
buttet,  sortglinsende  Dyr,  som  begravet  til  Skulderen 
iblandt  dem  rev  de  saftige  Frugter  af  og  slugte  dem  med 
høje,  tilfredse  Smask.  Det  lod  til  at  den  ikke  kunde  faa 
dem  slugt  hurtig  nok,  thi  undertiden  satte  den  sig  op 
paa  sin  tykke  lille  Bagdel,  greb  en  Busk  i  Forlabberne 
og  begravede  næsten  Hovedet  i  en  bugnende  Top  saa 
den  røde  Saft  flød  om  Ørene  paa  den. 

Leoparden  vidste  straks,  at  det  pudsige  og  graadige 
lille  Dyr  var  en  Bjørneunge,  svulmende  af  Fedt  og  over- 
maade  god  at  æde.   Han  kendte  imidlertid  kun  to  Slags 

Bjørne,  den  lille  morsomme  sorte  Himalayabjørn,  som 
var  modig  nok,  men  svag,  og  den  træge,  uskadelige 
Myresluger.  Den  sorte  Bjørn  fra  Østkanada  med  dens 
Hidsighed  og  Kraft  var  han  ganske  ukendt  med.  Natu- 
ren er  den  haardeste  Opdrager,  og  Uvidenhed  er  en  af 
de  Mangler,  som  den  undertiden  er  tilbøjelig  til  at  straffe 
med  den  mest  ubønhørlige  Strenghed.  Det  er  ikke  alle 
dens  Børn,  som  er  saa  heldige  at  overleve  dens  barske 
Lære. 

Leoparden  trykkede  sig  et  Par  Minutter  og  iagttog 
med  smalle  Øjne  Ungens  overdaadige  Æderi.  Saa  over- 
vældedes han  af  sin  Appetit  og  Rovlyst.  Ungen  saa  ud 
til  at  være  alene  og  han  havde  ihvertfald  intet  at  frygte 
af  den  Slags  Bjørne,  han  kendte.  Som  et  stort  Projektil 
af  plettet  Guld  kastede  han  sig  gennem  Luften,  faldt  ned 
over  den  glade  Unge  og  bed  Nakken  over  paa  den  med 
en  eneste  Knasen  af  sine  kraftige  Kæber.  Og  da  Sol- 
skinnet og  den  aabne  Mark  var  ham  imod,  løftede  han 
det  livløse  lille  Legeme  op  og  vendte  om  for  at  bære 
det  ind  under  Fyrretræerne. 

I  det  samme  han  vendte  sig,  kom  der  en  stor  Skygge 
mellem  ham  og  Solen.  Instinktsmæssig  sprang  han  til- 
side. Men  netop  som  hans  spændte  Lemmer  slap  Jor- 
den, faldt  en  vældig  Masse  ovenpaa  ham  og  klemte  ham 
ned  igen.  Med  et  Hvin  af  Overraskelse  og  Raseri  vred 
han  sig  ud  under  den.  Hans  ene  Flanke  var  oprevet 
ind  til  Ribbenene  af  Bjørnemoderens  hævnende  Kløer. 
Hun  forsøgte  at  holde  ham  nede  med  sin  store  Vægt. 
Men  hans  Muskler,  der  var  smidige  som  en  Piskesnert, 
forenede  Staalets  Styrke  med  et  næsten  utroligt  Forraad 
af  elastisk  nervøs  Energi.  Hans  Snoningers  eksplosive 
Voldsomhed  var  nær  ved  at  kaste  hende  af  —  nær  ved, 
men  dog  ikke.    Da  han  ikke  kunde  fri  sig  for  hendes 

dødelige  Favntag,  vred  han  sig  rundt  saa  han  kunde 
sætte  Tænderne  i  hendes  Strube  og  bringe  sine  Kløer  i 
Virksomhed.  Gladelig  havde  han  taget  til  Flugten  uden 
Skam,  for  saadan  en  Bjørn  var  aldrig  før  kommen  inden- 
for hans  Fantasis  Omraade.  Men  da  Flugt  var  umulig, 
maatte  han  vise  Bæstet  hvad  han  var  gjort  af.  Han 
sænkede  Forpoternes  Kløer  dybt  i  Angriberens  Nakke, 
krummede  sin  lange,  elastiske  Ryg  som  en  Bue  og  op- 
rev hendes  Bug  og  Sider  med  Bagpoternes  frygtelige, 
skærende  Vaaben. 

For  første  Gang  brød  Bjørnen  i  sit  hævngerrige 
Raseri  Stilheden  og  gav  Luft  for  et  rungende  Brøl  af 
Smerte  og  Forfærdelse.  Den  uhyggelige  Kampmaade 
var  ny  for  hende.  Rasende  forsøgte  hun  at  rive  det 
plettede  Væsen  af  sig,  saa  hun  kunde  faa  ham  i  en  Arms 
Afstand  og  knuse  ham.  Men  han  klæbede  fast  som 
brændende  Olje.  Da  det  var  umuligt  at  kaste  ham  af, 
forandrede  hun  Taktik  og  favnede  ham  ind  til  sit  Bryst 
med  de  vældige  Forlemmer.  Et  Øjeblik  modstod  hans 
stramme  Muskler  det  frygtelige  Pres,  mens  han  vedblev 
at  flænge  hende  med  Bagkløerne.  Saa  slappedes  han 
med  et  gispende  Hyl.  De  ubønhørlige  Arme  knugedes 
stadig  fastere  og  uimodstaaeligere  sammen  indtil  den 
sidste  Luft  var  presset  ud  af  hans  Lunger,  den  sidste 
Livets  Banken  af  hans  Hjerte,  og  hans  slatne  Bagben, 
livløse  som  en  død  Kanins,  slæbte  mod  Jorden. 

Da  Bjørnen  følte  det  spændte  Legeme  slappes  under 
hendes  Greb,  og  det  flade,  runde  Hoved  falde  tilbage 
med  udbulnede  Øjne,  rev  hun  Leopardens  Strube  op, 
for  at  være  sikker  paa  sin  Sejr.  Saa  lod  hun  det  døde 
Legeme  falde,  gik  ned  paa  alle  fire  og  snuste  og  klyn- 
kede over  den  døde  Unges  lille  Krop.  Da  hun  hurtigt 
havde  overbevist  sig  om,  at  den  var  fuldstændig  død, 

slæbte  hun  sig  med  sine  forfærdelige  Saar  bort  til  en 
dyb  Tyknings  Mørke,  for  der  i  Ensomheden  at  dø  eller 
komme  sig,  som  Naturens  Norner  nu  maatte  bestemme. 

Den  døde  Leopards  straalende  Ham,  plettet  med  Sort 
og  oversprøjtet  med  Rødt,  laa  nu  til  Skue  ved  Siden  af 
Ungens  mørke  Krop.  En  hvidhovedet  Ørn,  som  svævede 
højt  over  den  nøgne  Granittop,  fik  Øje  paa  den.  Paa 
næsten  ubevægelige  Vinger  sank  den  i  store  Spiraler 
lavere  og  lavere,  til  den  endelig  passerede  tæt  hen  over 
Kroppene.  Den  strakte  sin  snehvide  Hals  ned  imod 
dem  og  stirrede  paa  dem  med  haarde,  glasagtige,  gylden- 
sorte Øjne.  Men  selv  i  Døden  havde  den  plettede  Frem- 
mede et  saa  farligt  Udseende,  at  den  ikke  vovede  at 
slaa  ned.  Den  fløj  atter  bort  over  Bjergtoppen.  Det 
var  ikke  en  Forretning  for  den. 

Og  i  Varmen  og  Stilheden  kom  saa  Fluerne  svær- 
mende som  skinnende  Juveler.  De  frygtede  intet  der 
var  dødt,  hvor  mærkeligt  det  saa  end  var.  — 


FEJDEN 


Hunden  var  en  smuk,  sværtbygget,  ubestemmelig 
Køter,  men  en  Køter  af  fremragende  Blanding. 
Snuden,  Ørene  og  Pandens  aristokratiske  Hvælving  viste, 
at  der  var  en  kraftig  Indblanding  af  Støvere  mellem 
hans  Forfædre.  Den  bølgede  rødgule  Pels,  den  buskede 
Hale  og  de  langhaarede  Ben  fortalte  om  irsk  Setter, 
mens  de  korte,  krumme  Ben,  de  massive  Skuldre  og 
Brystets  Bredde  var  veltalende  Beviser  paa  en  afstik- 
kende Tilsætning  af  Bulldog. 

Med  saa  forskellige  Elementer  i  Blodet  var  hans  Tem- 
perament, som  tænkeligt,  ikke  videre  paalideligt.  Men 
han  var  intelligent  nok  til  ikke  at  komme  i  alvorlig  For- 
træd. Og  hans  Troskab  og  Mod,  saavel  som  hans  paa- 
faldende  Ydre  gjorde,  at  Farmeren,  der  ejede  ham,  satte 
stor  Pris  paa  ham.  Som  Vagthund  var  han  en  Skræk 
for  Vagabonderne.  Efter  at  de  forgæves  havde  forsøgt 
at  lokke  ham  til  Medgørlighed  eller  faa  ham  til  at  æde 
deres  forgiftede  Lækkerbidder,  gik  de  langt  uden  om 
hans  Naboskab. 

Men  tiltrods  for  sine  Pligter  som  Vagthund,  var  han 
paa  ingen  Maade  altid  at  finde  paa  sin  Post.  Farmeren 
havde  ikke  gjort  sig  nogen  Anstrengelse  for  at  lære  ham 
at  holde  sig  til  Hjemmet.  Hans  Opdragelse  var  ligesaa 
tilfældig  som  hans  Afstamning,  og  som  uafhængig  Ny- 
byggerhund  havde  han  ingen  Ide  om,  at  Pligten  krævede, 

han  altid  skulde  slentre  rundt  paa  Farmen.  Det  Stænk 
af  irsk  Setter,  han  havde  i  Blodet,  gjorde  ham  desuden 
rastløs  og  nysgerrig.  Han  elskede  at  strejfe  rundt  i  de 
aabne  bakkede  Højlandsmarker,  hvor  de  gnavne  Murmel- 
dyr havde  deres  Huller,  eller  at  gaa  paa  Eventyr  i  de 
dybe  Skove  nede  i  Dalen. 

Han  kunde  gøre  en  Oplevelse  ud  af  meget  ubetydelige 
Sager  —  et  Musehul  under  en  Rod  var  nok  til,  at  han 
gravede  som  en  rasende  i  en  Timestid,  overbevist  om 
at  der  maatte  være  noget  nyt  og  vidunderligt  skjult  paa 
Bunden.  Men  hans  største  Lyst  var  en  Modstander 
som  kunde  føre  en  ordentlig  Kamp  —  en,  der  kunde 
tilfredsstille  den  ubestemte  men  vilde  Higen  i  hans 
stærke  Kæber  og  kraftige  Muskler  og  dertil  svarende 
stridslystne  Hjerte. 

Drevet  af  denne  Higen  fulgte  han  undertiden  i  vildledt 
Begejstring  Sporene  af  Los  og  Bjørn.  Det  var  et  Held 
for  ham,  at  Bjørnene  og  de  skarpkloede  Kanadalosse 
forsigtigt  undgik  ham.  En  Bjørn  vilde  have  gjort  kort 
Proces  med  ham,  og  skønt  han  maaske  kunde  have 
sejret  i  en  Kamp  med  Lossen,  vilde  han  være  bleven  saa 
ilde  tilredt  af  dens  flængende  Klør,  at  han  sandsynligvis 
havde  forblødt  paa  sit  triumferende  Tilbagetog  mod 
Hjemmet.  Men  baade  Bjørne  og  Losse  nærede  saa 
megen  Mistænksomhed  til  ham,  at  de  ikke  turde  ri- 
sikere et  Sammenstød.  De  havde  set  ham  i  Selskab 
med  Farmeren  og  Farmerens  Bøsse.  Og  naar  de  saa 
ham  alene,  troede  de  altid  at  Farmeren  og  hans  Bøsse 
laa  paa  Lur  et  eller  andet  Sted  i  Nærheden,  rede  til  at 
slaa  ned  paa  dem,  dersom  de  skulde  være  saa  ubesin- 
dige at  angribe  Hunden. 

Der  var  naturligvis,  baade  i  Skovene  og  Højlands- 
markerne,  andre  Modstandere,  Hunden  kunde  lade  sin 


94 


FEJDEN 


Kamplyst  gaa  ud  over.  Der  var  baade  Pindsvin  og 
Skunks.  Men  han  var  for  klog  til  at  lade  sig  stikke  saa 
fuld  af  Pigge  som  en  Naalepude,  og  han  havde  for  fin 
en  Næse  til  at  tænke  paa  at  give  sig  i  Kast  med  et 
Stinkdyr.  Naar  han  derfor  stødte  paa  en  af  disse  træge 
og  vigtige  smaa  Røvere  gik  han  udenom  og  tog  sig  i  Agt 
for  ikke  at  saare  deres  Følelser. 

En  Foraarsmorgen  da  det  unge  Birkeløv  endnu  var 
blødt  og  gennemsigtigt,  var  han  paa  en  forgæves  Jagt 
efter  en  Kanin  kommen  langt  længere  op  i  Højlandet 
end  han  ellers  plejede.  Omsider  tabte  han  Sporet,  vendte 
om  i  daarligt  Humør,  løb  sagte  over  en  lav,  solbeskin- 
net Højde  og  dumpede  lige  ned  blandt  et  Kuld  Ræve- 
unger, der  legede  omkring  Hulen. 

Tre  fejende  røde  Striber  forsvandt  i  Hullet.  Men  den 
fjerde  som  netop  gabede  med  lukkede  Øjne  idet  Hun- 
den kom,  tabte  de  kostbare  Sekunder.  Den  sprang  som 
en  Fjeder,  men  det  var  akkurat  for  sent.  Et  Par  ubøn- 
hørlige Kæber  lukkede  sig  om  dens  røde  Halebusk  og 
holdt  fast. 

Det  var  en  Unge,  men  det  var  dog  Vildt  og  den 
krummede  sig  tilbage  og  snappede  rasende  efter  Hun- 
den. Endnu  et  Øjeblik  og  dens  Nakke  vilde  være  knust, 
men  i  det  samme  kom  dens  Moder,  den  røde  Hunræv, 
den  til  Hjælp.  Med  et  rasende  Hvin  kastede  hun  sig 
over  Modstanderen,  og  hendes  smalle  Kæber  flængede 
ham  dybt  i  Halsen. 

Overrasket  over  det  vilde  Angrebs  Hurtighed,  lod 
Hunden  Byttet  løbe  og  vendte  sig  med  en  dyb  Knurren 
mod  Angriberen.  Hun  prøvede  at  undslippe,  men  han 
var  for  hurtig  og  fik  hende  mellem  Tænderne,  mens 
Ungen  skælvende  krøb  ind  i  Hullet. 

Til  den  tapre  lille  Moders  skæbnesvangre  Ulykke 

gjorde  Bulldogblodet  i  Angriberens  Aarer  sig  nu  gæl- 
dende. Havde  han  blot  et  Øjeblik  sluppet  for  at  faa 
bedre  fat  eller  ramme  ædlere  Dele,  kunde  hun  med  sin 
utrolige  Hurtighed  og  Sejghed  have  vredet  sig  fri  og 
spottende  undsluppet  ham.  Men  han  gav  ikke  slip.  Han 
vedblev  simpelthen  at  bide  og  tygge  dybere  og  dybere. 
Ræven  rev  og  flængede  tappert  indtil  Hundens  tætte 
Pels  drev  af  Blod.  Men  saadan  som  han  havde  fat, 
kunde  hendes  skarpe  Tænder  ikke  naa  noget  farligt 
Sted,  og  hellerikke  kunde  de  bide  dybt  nok  til  at  aflede 
hans  Opmærksomhed.  Pludselig  aabnede  hun  Munden 
med  et  hæst  Bjæf,  der  endte  i  en  Rallen,  og  hendes 
Hovede  faldt  livløst  til  Siden.  Sejrherren  brummede 
dybt  og  ruskede  hende  lidt  for  at  være  sikker  paa,  at 
hun  ikke  spillede  Komedie.  Saa  lod  han  hende  lige- 
gyldigt falde,  og  efter  at  han  havde  snuset  til  Hullet 
travede  han  endelig  ind  paa  Hjemvejen. 

Det  havde  ikke  været  Kamp  nok  til  at  bringe  hans 
Bulldogblod  i  Kog,  men  denne  lille  Affære  skulde  dog 
faa  Konsekvenser  som  han  lidet  anede. 

Ti  Minutter  efter  kom  Hanræven  travende  op  til  Hulen. 
Ved  Synet  af  sin  Mages  udstrakte  Lig  stirrede  han  med 
opspærrede  Øren  og  Næse  i  et  overrasket  Spørgsmaal. 
Lidt  efter  sneg  han  sig  hen  og  oversnuste  Liget  om- 
hyggeligt. Derpaa  snuste  han  til  Sporet  af  Hunden  mens 
de  stive  Haar  rejste  sig  langs  Nakken  paa  ham.  Ende- 
lig smuttede  han  ind  i  Hullet  og  forvissede  sig  om  at 
Ungerne  var  i  Sikkerhed.  Da  han  et  Par  Minutter  efter 
kom  ud,  vendte  han  sig  om  mod  sin  Mages  Lig,  slik- 
kede det  medlidende  og  Jstrøg|;saa  ind  paa  Sporet  af 
Hunden. 

II 

Hunden  laa  netop  udenfor  Farmens  Hegn  og  slikkede 
sine  Saar.  De  var  ikke  dybe,  thi  den  tapre  Hunrævs 
Tænder  havde  haft  saa  daarlig  Lejlighed  til  at  gøre  sig 
gældende,  men  de  var  mange  og  smertende,  og  Hunden 
var  meget  gnaven  over  dem. 

Alt  var  roligt  paa  Farmen,  Mændene  var  borte  paa 
Arbejde  i  Markerne,  Kvinderne  havde  travlt  i  Huset. 
Intet  rørte  sig  uden  nogle  Kyllinger,  der  skrabede  i 
Halmen  i  den  anden  Ende  af  Gaardspladsen.  Træt  af  at 
slikke  Biddene,  lagde  Hunden  Hovedet  mellem  Poterne 
og  faldt  i  Søvn.  Lidt  efter  kom  en  stor,  rød  Ræv  med 
en  tæt  prægtig  Hale  rundt  om  Hjørnet  og  Hegnet.  I 
et  halvthundrede  Skridts  Afstand  blev  den  staaende  med 
den  ene  Forpote  løftet  og  saa  paa  Hunden.  I  dens 
smalle,  glimtende  Øjne  var  der  et  Blik  af  koldt  Raseri, 
af  et  urokkeligt,  vel  overvejet  Had,  som  ikke  lod  sig 
narre  til  Hastværk.  Men  her  syntes  det  belejlige  Øje- 
blik at  være  forhaanden.  Hundens  Hoved  vendte  den 
anden  Vej,  og  han  var  tydeligt  nok  falden  i  Søvn.  Hæv- 
neren saa  sig  omhyggeligt  omkring,  for  at  sikre  sig  mod 
at  blive  overrasket,  og  krøb  saa  frem,  lydløst  som  et 
Fnug,  paa  sine  lette,  haarede  Poter. 

Ræven  var  ikke  et  ubesindigt  Brushovede,  der  vilde 
vove  sit  Skind  for  et  usikkert  Haab  om  Hævn.  Det 
var  Fjenden  alene,  der  skulde  straffes,  ikke  den  selv  og 
de  moderløse  Hvalpe  i  Hulen  derhjemme.  Den  vidste, 
at  i  en  Kamp  kunde  den  ikke  hamle  op  med  Hunden, 
der  var  tre  Gange  saa  stor  og  desuden  af  Kamprace. 
Den  forstod  ogsaa  Hundens  Kampmaade  —  hans  ufor- 
sonlige Bid  gav  ikke  Slip  saalænge  der  var  Liv,  og  den 
havde  ikke  Lyst  til  at  lade  det  Bid  lukke  sig  omkring 

den.  Men  den  stolede  paa  sin  Kløgt  og  sin  skarpsin- 
dige og  fremsynede  Listighed.  Uden  at  undervurdere 
Hundens  Intelligens,  satte  den  trygt  sin  egen  op  derimod. 

Nogle  Meter  bag  Hunden  standsede  den,  samlede 
Benene  under  sig  og  sprang  frem  som  et  Lyn.  Den 
haabede  at  overskære  Haserne  paa  Fjenden  med  et 
eneste  heldigt  Hug  af  sine  skarpe  Tænder.  Men  netop 
som  den  var  i  Springet,  bevægede  Hunden  sig,  maaske 
advaret  af  en  skarpsindig  Mindelse  i  Øre  eller  Næse, 
og  Angriberens  Tænder  rev  blot  en  rød  Flænge  ned 
over  hans  ene  Laar.  Med  en  overrasket  Knurren  hvirv- 
lede han  rundt  for  at  faa  fat  i  sin  uforudsete  Angriber. 
Men  Ræven  var  sprunget  tilbage  lige  saa  let  som  den 
var  kommet  og  stod  nu  nogle  Meter  borte  stirrende  paa 
ham  med  giftigt  udfordrende  Øjne 

Dybt  knurrende  jog  Hunden  efter  den.  Og  Ræven 
flygtede  foran,  ikke  mod  Hulen  i  Højlandet,  men  lige 
tilbage  mod  Skoven. 

Trods  sin  tunge  Vægt  og  Bygning  løb  Hunden  godt 
nok,  han  havde  sunde  Lunger  og  utrættelige  Muskler. 
Alligevel  kunde  hans  lette  og  senede  Modstander  være 
kommet  ham  ud  af  Syne  paa  fem  Minutter.  Men  det 
var  ikke  Rævens  Plan.  Med  udspekuleret  Listighed  løb 
den  tungt,  som  om  den  gjorde  sig  al  Anstrengelse  for 
at  holde  Forspringet,  og  Hunden,  som  var  altfor  opirret 
til  at  gennemskue  dette  Komediespil,  opmuntredes  i 
Troen  paa  at  han  snart  skulde  fange  og  straffe  det  ufor- 
skammede Dyr,  som  havde  vovet  at  angribe  ham  paa 
hans  egen  Dørtærskel. 

Ræven  havde  udentvivl  en  eller  anden  skummel  Plan 
med  at  lede  sin  Fjende  henimod  Skoven,  men  i  saa 
Fald  lykkedes  det  ham  ikke  at  faa  den  udført.  Under 
Løbet  dalede  Hundens  Vrede  gradvis.    Da  han  efter 

saadan  noget  som  et  Kvarters  Anstrengelser  øjensynlig 
ikke  havde  halet  synderlig  ind  paa  den  buskhalede 
Flygtning,  kom  han  pludselig  i  Tanker  om,  at  han 
havde  noget  at  gøre  hjemme.  Der  var  et  Ben  som 
skulde  graves  op  og  et  andet  som  skulde  graves  ned. 
Og  naar  det  kom  til  Stykket  bar  han  ikke  noget  dybere 
Nag  til  Ræven,  som  det  ikke  faldt  ham  ind  at  sætte  i 
Forbindelse  med  den  flygtige  lille  Affære  ved  Ræve- 
graven i  Højmarken. 

Og  et  Bid  var  jo  ikke  nogen  større  Fornærmelse, 
den  Ting  kunde  glemmes.  Han  sagtnede  Farten.  Flygt- 
ningen prøvede  at  simulere  lam,  men  det  havde  ingen 
Virkning.  Paa  en  Gang  standsede  Hunden,  lugtede 
omhyggeligt  undersøgende  til  en  Busk,  som  om  han 
havde  fundet  en  overordentlig  interessant  Duft  ved  den; 
derpaa  vendte  han  om  og  travede  uanfægtet  hjemad. 
Ræven  stirrede  et  Øjeblik  ubeslutsomt  efter  ham.  Saa 
bestemte  den  øjensynlig  at  udsætte  sin  Hævn  og  ud- 
spekulere en  mere  virkningsfuld  Plan,  og  slog  ind  paa 
sin  egen  Vej  langs  Skovkanten  til  Hulen  i  Højmar- 
kerne. 

Hanræven  havde  jo  nu  hele  Omsorgen  for  det  moder- 
løse Kuld  paa  sine  Skuldre,  og  tiltrods  for  sit  bræn- 
dende Had  fik  den  i  de  nærmest  paafølgende  Dage 
ikke  Tid  til  at  aflægge  Besøg  hos  Hunden.  Den  flyt- 
tede Ungerne  til  en  anden  og  mere  bortgemt  Grav,  og 
sent  en  Nat  gav  den  dem  en  hel  Kanin  at  flaa  i  mens 
den  var  borte,  og  begav  sig  saa  ud  for  at  opsøge 
Fjenden.  Den  fandt  alting  roligt  og  sovende  under  det 
milde  Foraarsmaanelys,  men  Hunden  var  borte,  sand- 
synligvis paa  Kaninjagt  i  Markerne.  Med  bitter  Haan 
besudlede  Ræven  Fjendens  Soveplads  og  hans  Bord- 
tallerken, samt  nogle  begravede  Ben,  som  den  gravede 

op  og  spredte  rundt  omkring.  Den  lod  Hønsehuset  og 
Dueslaget  urørte,  for  ikke  at  henlede  Farmerens  farlige 
Opmærksomhed  paa  sig,  og  travede  saa  bort  i  Tiltro 
til,  at  Hunden  vilde  forstaa  de  uhyre  Fornærmelser, 
den  havde  tilføjet  ham. 

Deri  tog  den  ikke  fejl.  Da  Hunden  træt  og  vaad  af 
Duggen  vendte  tilbage  i  Daggryet,  brød  han  ud  i  et 
vildt  Raseri.  Hans  skarpe  Lugt  sagde  ham,  at  For- 
nærmeren  var  det  samme  dristige  Dyr,  som  fornylig 
angreb  ham  paa  hans  egen  Grund  og  forledte  ham  til 
en  forgæves  Jagt.  Og  han  begyndte  at  forstaa,  at  der 
laa  et  mere  end  almindeligt  Had  bag  disse  ondartede 
Fjendtligheder.  Hans  Raseri  gik  over  til  en  solid  og 
farlig  Vrede.  Efter  at  han  havde  opsnuset  hele  Fjendens 
Værk,  saa  at  han  var  fuldstændig  klar  over  Situationen, 
opsøgte  han  Sporet  og  begav  sig  resolut  ind  paa  For- 
følgelsen. Fejden  var  nu  aabnet  og  gensidig  erklæret, 
og  han  var  ikke  mere  i  Humør  til  at  lade  sig  lede 
bort  fra  sin  Hensigt.  Ogsaa  han  var  nu  bestemt  paa 
Hævn. 

I  Nærheden  af  Farmen  var  Rævens  Spor  næsten  en 
Time  gammel,  men  det  varede  ikke  længe  før  det  blev 
friskere.  I  Haab  om  at  blive  forfulgt  havde  Ræven 
drevet  rundt,  fanget  nogle  forsinkede  Mus  og  Biller, 
der  endnu  var  sløve  i  Morgenkulden  samt  en  rugende 
Jordspurv,  der  sov  paa  Æggene.  Da  den  endelig  saa 
sig  om  fra  Toppen  af  en  lille  Bakke  bemærkede  den 
Forfølgeren,  som  sejgt  arbejdede  sig  frem  ad  dens  Spor. 
Den  ventede  ubevægelig  indtil  Hunden  fik  Øje  paa  den 
og  rasende  gav  Hals.  Saa  løb  den  videre  og  holdt  sig 
i  omtrent  Hundrede  Skridts  Forspring. 

I  Begyndelsen  saa  det  ud  til,  at  det  var  den  kloge 
Flygtnings  Hensigt   simpelthen    at  udmatte  sin  tunge 

Forfølger  og  saaledes  udjævne  Forskellen  i  Vægt  og 
Kræfter.  I  en  god  Time  førte  den  Jagten  hid  og  did 
over  det  mest  ujævne  og  vanskelige  Terræn,  hvor  den 
med  sin  Lethed  og  sit  Kendskab  til  de  utydelige  Stier 
kunde  spare  paa  Kræfterne.  Men  den  lod  som  den 
var  en  Udmattelse  nær  og  langsomt  men  sikkert  var 
ved  at  blive  indhentet.  Tungt  pustende  og  med  Tungen 
langt  ud  af  Gabet  halede  Forfølgeren  ind  til  henved  en 
halv  Snes  Meters  Afstand. 

Omsider  lod  Flygtningen  som  den  var  trængt  til  det 
yderste  og  vilde  søge  Skjul  i  et  eller  andet  Klippehul. 
Den  drejede  af  og  løb  med  en  Fart,  der  saa  ud  til  at 
være  den  sidste  fortvivlede  Kraftanstrengelse  lige  op  ad 
en  nøgen  Skrænt  til  Toppen  af  en  lille  Bjergryg.  Da 
den  naaede  Toppen  forsvandt  den  pludselig.  Hunden 
kom  op  i  fuld  Fart,  men  i  Stedet  for  at  følge  efter, 
som  Ræven  øjensynlig  havde  ventet,  standsede  han  med 
et  Sæt  før  han  naaede  Randen  og  gik-  frem  og  kiggede 
ned  med  en  Forsigtighed,  der  viste,  at  han  ikke  var  saa 
let  at  fange. 

Paa  den  anden  Side  Toppen  var  der  et  lodret  Fald 
paa  henved  femten  Meter  ned  i  en  hvirvlende  Strøm. 

Hvis  han  ikke  var  standset,  vilde  han  ufejlbarlig 
være  styrtet  paa  Hovedet  ned,  og  Sagen  dermed  være 
endelig  afgjort.  Men  til  alt  Held  for  ham,  kendte  han 
Stedet.  Det  faldt  ham  ikke  en  Gang  ind,  at  Fjenden 
havde  ventet,  han  skulde  styrte  ned.  Han  tænkte  blot, 
at  Ræven  havde  et  Skjulested  i  Sprækkerne  under 
Kanten,  og  det  som  nu  interesserede  ham  var  at  finde 
Skjulestedet. 

Men  straks  efter  fik  han  Øje  paa  en  ubetydelig  frem- 
springende Afsats,  som  førte  nogle  faa  Skridt  ned  og 
derpaa  forsvandt  under  et  overhængende  Klippestykke. 

Flygtningens  Lugt  hang  kraftigt  paa  den  smalle  og 
farlige  Sti.  Kun  et  Dyr,  der  var  vidunderligt  let  og 
sikker  paa  Fødderne,  kunde  komme  frelst  over  den. 
For  Hunden  var  det  absolut  umuligt.  Han  snøftede  af 
Mishag,  og  da  han  mærkede,  at  selve  Kanten  viste 
Tegn  til  at  give  efter  for  hans  Vægt,  trak  han  sig  til- 
bage, satte  sig  ned  paa  Bagdelen,  løftede  Snuden  mod 
Himlen  og  hylede  i  opbragt  Skuffelse.  Midt  i  dette 
Udbrud  kom  han  til  at  dreje  Hovedet.  Og  der,  lige 
paa  Kanten  af  Skrænten,  ikke  tyve  Skridt  borte,  sad 
Ræven  og  stirrede  uudgrundelig  paa  ham  med  sine 
smalle  Øjne. 

Hunden  forstod  straks  at  der  blev  gjort  Nar  ad  ham. 
Det  var  en  ny  og  ydmygende  Oplevelse.  I  blindt  Raseri 
tog  han  atter  fat  paa  Forfølgelsen. 

Denne  Gang  løb  Ræven  i  en  ny  Retning  op  ad  en 
lang,  ujævn  Skraaning,  gennemkrydset  af  nøgne  Afsatser. 
Jagten  førte  omsider  gennem  en  lav  Kløft,  som  gradvis 
snevrede  sammen  indtil  Klippen  mødtes  ovenover  og 
dannede  en  flad,  hvælvet  Tunnel  paa  omtrent  en  halv 
Meters  Højde.  I  de  tørre  Revner,  der  her  var  beskyt- 
tede for  Regnen  og  de  honningelskende  Bjørnes  Angreb, 
havde  en  bortløben  Bisværm  slaaet  sig  ned  og  var 
vokset  til  en  vældig  Koloni.  I  denne  Morgentime  be- 
gyndte de  netop  at  røre  paa  sig  og  gøre  sig  rede  til 
Dagens  Arbejde  i  Solen  med  at  samle  Foraarets  duf- 
tende Blomsterstøv. 

Ræven  var  godt  kendt  med  den  farlige  Passage.  Den 
havde  nøje  undersøgt  den  fra  Siderne,  uden  naturligvis 
at  vove  sig  ind  igennem  den.  Nu  standsede  den,  som 
om  den  var  drevet  op  i  et  Hjørne.  Da  Hunden  var 
naaet  op  paa  en  halv  Snes  Meters  Afstand,  satte  den 
en  vældig  Fart  paa,  sprang  ind  gennem  Tunnelen  saa 


103 


FEJDEN 


fladt  mod  Jorden  som  den  kunde,  og  smækkede  sam- 
tidig med  sin  buskede  Hale  mod  de  sværmende  Kuber. 
Den  naaede  velbeholden  igennem  uden  anden  Skade 
end  et  Par  Stik  og  nogle  faa  Bier  i  Pelsen,  og  strøg 
saa  ind  gennem  et  tæt  Buskads  for  at  skrabe  de  stik- 
kende Væsener  af.  Men  den  efterlod  Bierne  i  fuldstæn- 
digt Oprør,  summende  af  Vrede. 

Hunden  plumpede  blindt  ind  i  denne  Malstrøm  af 
sviende,  levende  Flammer.  I  et  Sekund  blev  han  klar 
over  Stillingen.  Hylende  af  den  pludselige  Pine,  krøb 
han  baglænds  ud,  bedækket  med  Bier  fra  Hoved  til 
Hale,  og  sprang  krampagtig  ned  ad  Skrænten  med  en 
Sky  af  brummende  Bier  efter  sig.  Ved  et  rent  Held 
—  han  saa  nemlig  aldeles  ikke  hvorhen  han  løb  — 
bragede  han  gennem  et  Krat  og  faldt  ned  i  en  dyb,  is- 
kold Dam.  Lindringen  var  øjeblikkelig,  og  ved  Chok'et 
kom  han  atter  til  Besindelse.  Bierne,  der  klæbede  sig 
til  ham,  blev  druknede  og  vaskede  af  eller  øjeblikkelig 
uskadeliggjorte  af  Kulden.  Da  han  naaede  Overfladen 
styrtede  adskillige  af  de  forfølgende  Fjender  ned  paa 
ham,  men  de  fleste  af  de  rasende  Insekter  kunde  ikke 
opdage  hvorhen  han  var  forsvundet.  De  hang  brum- 
mende over  Buskene  og  Dammen,  men  de  syntes  at 
være  ængstelige  for  at  slaa  for  tæt  ned  mod  Vandets 
dybtliggende  Overflade.  Udentvivl  var  det  Mørket  og 
Kulden,  der  holdt  dem  tilbage.  Hunden  stak  Hovedet 
ind  under  en  tæt  Klynge  af  vaade  Siv,  hvor  han  var 
godt  beskyttet  og  ventede  paa,  at  Insekterne  skulde 
blive  træt  af  at  søge  efter  ham.  Da  de  endelig  var  for- 
svundne, var  han  halvdød  af  Kulde,  men  efter  at  han 
havde  slæbt  sig  op  af  Vandet  og  forsigtigt  lusket  bort 
gennem  Tykningen,  fandt  han  et  Sted,  hvor  han  kunde 
ligge  og  varme  sig  i  Solen.    Med  opsvulmet  Snude  og 

sviende  Øjne  og  hele  Kroppen  smertede  af  den  Gift, 
som  i  det  skrækkelige  halve  Minut  var  bleven  pumpet 
ind  i  ham,  begav  han  sig  nedslaaet  paa  Hjemvejen. 

Skønt  Hunden  langtfra  forstod,  at  hans  snu  Mod- 
stander med  Overlæg  havde  ført  ham  ind  i  Biernes 
Borg,  brændte  hans  Raseri  ikke  desmindre  med  syvfold 
Styrke  over  det  smertelige  Nederlag. 

Næste  Gang  Ræven  kom  til  Farmen  for  at  haane 
ham,  optog  han  Forfølgelsen  med  saa  rasende  Kraft,  at 
Flygtningen  for  en  Stund  havde  nok  at  gøre  med  at 
holde  Forspringet.  Denne  Gang  førte  Jagten  i  en  helt 
anden  Retning,  ned  i  Dalen  mod  de  mørke  Lærketræ- 
Sumpe,  som  Hunden  aldrig  havde  følt  sig  fristet  til  at 
undersøge. 

Nu  spillede  Ræven  ikke  mere  Komedie.  Skuffet  i 
sine  tidligere  Hævnplaner,  og  omsider  noget  skræmt 
ved  Fjendens  dødelige  Ihærdighed,  begyndte  den  at 
blive  urolig  og  ønske  at  faa  den  Affære  afgjort.  Medens 
Hundens  Raseri  voksede  for  hver  Dag,  var  dens  egen 
Hævnlyst  begyndt  at  afkøles  eftersom  Sorgen  over  dens 
døde  Mage  aftog.  Livet  var  fuldt  af  Interesser  og  der 
var  andre  Ting  at  tænke  paa  end  denne  Fejde.  Men 
den  var  ligefuldt  bestemt  paa,  at  dens  Fjende  skulde 
straffes.  Derfor  løb  den  nu  lige  mod  sit  Maal  med  sin 
fæle  Forfølger  i  Hælene. 

Paa  et  skjult  Sted  i  Sumpen  var  der  omtrent  fireog- 
tyve Timer  tidligere  bleven  født  en  Bjørneunge.  Stedet 
var  vanskeligt  at  komme  til,  Vejen  gik  over  smalle 
Broer  af  forvredne  Rødder  og  glatte  omstyrtede  Træ- 
stammer, og  naar  man  naaede  saa  langt,  var  der  kun 
en  lav  Fordybning  under  en  stor  Sten  og  med  en  høj 
Ceder  hældende  hen  over.  Paa  et  Leje  af  tørt  Mos  laa 
Bjørnemoderen  her  og  lod  sin  Unge  die.    En  Gang 

imellem  stirrede  hun  aarvaagent  rundt  i  de  dunkle 
Skygger,  som  om  hun  troede  der  vilde  komme  nogen 
og  prøve  paa  at  snappe  den  lille  ud  af  hendes  Favntag. 

I  det  Øjeblik  Ræven  lydløst  kom  til  Syne,  saa  Bjør- 
nen ikke  op.  Hendes  store,  sorte  Hovede  var  bøjet 
ned,  mens  hun  slikkede  og  kælede  for  Ungen.  En 
rødlig  Skabning  strøg  langs  Mosset  lige  ved  Siden  af 
hende  og  efterlod  en  Stank  i  den  tunge  Luft,  men  var 
borte  endnu  før  hun  kunde  løfte  Hovedet.  Flammende 
af  Vrede  og  Forskrækkelse  kastede  hun  den  klynkende 
Unge  bag  sig  og  rejste  sig  paa  Bagbenene,  netop  som 
Hunden  med  et  overrasket  Bjæf  kom  farende  ind  paa 
to  Skridts  Afstand  af  hende.  Det  var  med  Nød  og 
næppe  han  undgik  at  springe  lige  oven  paa  hende. 

Trods  alt  sit  Mod  og  Kamplyst  havde  Hunden  ikke 
Lyst  til  at  komme  i  Kast  med  en  Hunbjørn,  der  havde 
diende  Unge.  Han  sprang  tilside  og  forsøgte  at  slippe 
bort  den  Vej  han  var  kommen.  Men  Bjørnen  kastede 
med  forbavsende  Hurtighed  sin  tunge  Krop  frem  og 
afskar  ham  Tilbagetoget.  Saa  krummede  han  sig  sam- 
men og  sprang  til  en  anden  væltet  Træstamme,  der 
frembød  en  Vej  over  Mudderhullet.  Han  naaede  den 
ogsaa,  men  den  var  glat  af  gammelt  Slim  og  han  tabte 
Fodfæstet,  saa  Bagbenene  gled  ned  i  det  sorte  Dynd. 
Med  Ryggen  kroget  i  Fortvivlelse  trak  han  sig  sammen, 
klamrede  sig  til  den  haarde  Træstamme  og  forsøgte  at 
komme  klar  af  den  truende  Skæbne.  Endnu  medens 
han  arbejdede  med  aaben  Flab,  udhængende  Tunge  og 
ængsteligt  stirrende  Øjne,  faldt  Bjørnens  store,  sorte 
Lab  ned  paa  ham  og  knuste  hans  Ryg.  Men  hans 
Bulldogblod,  der  gjorde  sig  gældende  i  dette  yderste 
Øjeblik,  forbød  ham  at  hyle.  Han  vred  sig  omkring  og 
lukkede  Kæberne  om   den   knusende  Lab.    I  næste 

Sekund  blev  han  rykket  frem  paa  Mosset  og  maset 
saa  han  ikke  mere  havde  Lighed  med  en  Hund.  Og 
medens  Bjørnen  i  sit  moderlige  Raseri  mishandlede  og 
sled  i  det  livløse  Legeme,  sad  Ræven  lidt  længere  borte 
og  saa  til.  Den  slikkede  sig  om  Kæberne  af  Tilfredshed 
med  sin  Hævn. 


POLARMØDRE 


et  var  i  det  første,  fyrige  Fremstød  af  den  ark- 
tiske Sommer. 


Gennembævet  af  Varmen  fra  den  skyløse  Sol  i  de 
lange,  lange  Dage  fik  det  tynde  Jordlag,  der  beklædte 
den  evige  Is  under  Glaciervæggene,  Liv  i  Grønt  og 
Blomster.  I  de  solbeskinnede  Dale  vaagnede  Bækkene 
med  en  pludselig  Hinde  af  Græs  langs  Bredderne  og 
med  en  pludselig  lidenskabelig  Udfoldelse  af  hvide, 
blaa  og  gule  Stjerneblomster.  Som  vækket  af  Søvnen 
af  de  viltre  Blomster,  der  var  ivrige  efter  at  befrugtes, 
kom  der  Sværme  af  de  smaa,  arktiske  Sommerfugle, 
hvepselignende  Fluer  og  utallige  Biller.  Langs  de 
utilgængelige  Klippeafsatser  samlede  Alke  og  Maager 
sig  i  Rækker,  skrigende  og  skændende  over  deres 
uordentlige  Reder.  Luften  var  fyldt  med  Vinger  naar 
de  i  Flokke  strøg  ud  over  det  rolige,  graagrønne  Hav. 
Den  nordlige  Verden  forsøgte  for  en  Stund  at  glemme 
Vinterkvalernes  uforsonlige  Vildhed  og  Dødsens  Kulde 
og  Mørke. 

Ogsaa  de  store,  tunge,  gryntende  Hvalrosser  følte 
det,  og  nød  Varmen  i  det  ensomme  arktiske  Foraar, 
der  havde  forvildet  sig  i  Ørkenen.  Paa  Afsatserne  af 
en  lille  Klippeø,  lige  ud  for  Kysten  laa  en  lille  Hjord 
og  solede  sig.  Der  var  to  gamle  Tyre  og  fire  Køer 
med  deres  kluntede,  sprællende  Kalve.    De  kom  godt 

ud  af  det  med  hinanden  og  laa  med  Hoveder  og  For- 
luffer  kærligt  kastede  hen  over  hinandens  groteske 
Kroppe,  gryntende,  stønnende  og  brummende  i  forskel- 
lige Tonarter  af  Tilfredshed,  mens  den  overdaadige  Sol 
kildrede  deres  grove  Hud.  De  saa  ud  til  allesammen 
at  være  ubekymrede  undtagen  en  af  de  gamle  Tyre. 
Han  holdt  Vagt  og  løftede  sit  store,  skæggede  Hoved 
med  Stødtænderne  op  over  sine  baskende  Kammerater. 
Øjne,  Øren  og  Næse  var  paa  Vagt  om  nogen  Fare 
skulde  vise  sig. 

En  af  de  uformelige  Kalve,  der  saa'  saa  hjælpeløse 
ud,  laa  med  sin  Moder  i  en  Hulhed  af  Klippen  nogle 
faa  Meter  fra  Vandkanten.  Det  var  et  lunt  Sted,  i  Læ 
for  alle  nordlige  og  østlige  Vinde.  Resten  af  Hjorden 
laa  i  Grupper  saa  tæt  nede  ved  Vandet,  at  de  dovne, 
blygraa  Bølger  af  og  til  slikkede  op  og  sprøjtede  paa 
dem.  Ungerne  var  tilbøjelige  til  at  vælte  sig  bort  fra 
Rækkevidden  af  den  kolde  Douche,  men  Mødrene  holdt 
dem  standhaftigt  i  Nærheden  af  Vandet. 

Kort  efter  blev  Gruppen  forøget  med  et  nyt  Medlem. 
Hovedet  af  en  anden  gammel  Tyr  med  et  vildt  Ud- 
seende, skød  pludselig  op  over  Overfladen.  Den  havde 
holdt  Maaltid  paa  Havbunden,  hvor  den  oprodede  Mus- 
linger, Søstjerner  og  Østers  med  Stødtænderne  og  knu- 
ste dem  i  Kindtændernes  massive  Mølle.  Tiltrods  for 
sin  vældige  Masse  bevægede  den  sig  i  Vandet  med 
næsten  samme  Hurtighed  og  Ynde  som  en  Sæl.  I  et 
Sekund  havde  den  naaet  Klippekanten.  Den  hagede 
sine  store  Stødtænder  fast  i  Klippen,  og  ved  Hjælp  af 
de  kraftige  Nakkemuskler  halede  den  sig  op,  kastede 
en  bred  Luffe  frem  og  trak  sig  ud  af  Vandet.  Med  et 
eksplosivt  Grynt  af  Tilfredshed  lod  den  sig  derpaa 
dumpe  ned  mellem  Kammeraterne. 

Det  maa  tilstaas,  at  det  plumpe  Søkvæg  ikke  var 
noget  videre  tiltrækkende  Selskab.  De  voksne  var  hen- 
ved tre  Meter  i  Længden,  runde  og  opsvulmede  som 
Tønder,  de  manglede  fuldstændig  Haleprydelse  og  Far- 
ven var  smudsig  gulbrun.  Det  tynde,  stive  Haarlag,  der 
var  spredt  over  Huden  i  rustrøde  Pletter,  gav  dem  et 
usoigneret,  mølædt  Udseende.  Deres  korte  men  kraftige 
Luffer  var  vredne  rundt  paa  en  grinagtig  Maade.  Den 
øverste  Halvdel  af  Hovedet  var  lille,  fladtrykt  og  uden 
Øren,  men  den  nederste  Halvdel  eller  Mulen  var  ud- 
viklet til  en  enorm  Størrelse  for  at  bære  de  massive 
nedadvendte  Stødtænder,  som  var  over  tredive  Centi- 
meter lange.  Den  latterlige  Forstørrelse  af  Overkæben 
var  yderligere  fremhævet  af  det  lange,  stive,  børstede 
Skæg,  som  gav  Bæreren  et  bistert  og  skvadronerende 
Udtryk.  Kalvenes  buttede  smaa  Skikkelser  havde  det 
samme  opblæste  Udseende  som  Forældrenes,  men  deres 
rene  unge  Hud  var  ikke  saa  rynket  og  heller  ikke  saa 
skæmmet  af  Buler  og  Ar.  De  havde  naturligvis  ingen 
Stødtænder,  men  den  mægtige  Udvikling  af  Snuden, 
hvorfra  de  skulde  bryde  frem,  gav  dem  en  Mine  af 
Grumhed,  der  paa  en  komisk  Maade  fornægtedes  af  de 
milde  Barneøjne.  Mødrene  iagttog  dem  med  aarvaagen 
Hengivenhed  mens  de  kælende  rullede  sig  ind  mod 
deres  vældige  Flanker.  Den  Kalv,  som  laa  længst  oppe 
paa  Land  adskilt  fra  de  andre,  havde  en  eller  anden 
Smerte  og  laa  og  klynkede.  Om  Morgenen  havde  den 
faaet  et  grimt  Stød  i  Skulderen  af  en  forbipasserende 
Narhvals  Tand,  og  den  ængstelige  Moder  prøvede  paa 
at  trøste  den  ved  paa  sin  klodsede  men  ømme  Maade 
at  trykke  den  ind  til  sig  og  lokke  den  til  at  die.  Resten 
af  Hjorden  var  for  Øjeblikket  fuldstændig  tilfreds  med 
Tilværelsen.   Men  den  urolige  Moder  var  altfor  optaget 

1)Q  vilde  Frænder.  8 

af  sin  lille  Unges  Klagen  til  at  lægge  Mærke  til  Foraars- 
solens  Kærtegn. 

Imidlertid  var  der  ikke  langt  borte  en  anden  Moder, 
som  tiltrods  for  Foraaret  var  lige  saa  utilfreds.  Paa 
Fastlandet  bag  Øen  kom  en  mager  Isbjørnehun  med 
sin  Unge  tæt  i  Hælene  paa  Strejftog  ned  til  Kysten. 
Det  snevre  Farvand  mellem  Øen  og  Kysten  var  fuld  af 
store  Isflager  som  Tidevandets  Strømhvirvler  havde 
slynget  derind.  Mange  af  de  forslaaede  og  mudrede 
Flager  var  hobede  op  paa  Kysten  langs  Flodmærket,  og 
naar  deres  forslidte  Kanter  tøede  under  Solen,  brød  de 
sammen  og  faldt  ned  med  smaa  glasklingrende  Brag. 
Imellem  dem  listede  den  brave  Moder  frem  og  tilbage  i 
Haab  om  at  finde  nogle  døde  Fisk  eller  noget  andet 
spiseligt,  som  maatte  være  drevet  iland. 

I  den  senere  Tid  havde  hun  haft  daarlig  Jagt.  Paa 
en  uforklarlig  Maade  havde  Laksestimerne  endnu  ikke 
vist  sig  i  Farvandene,  og  hun  begyndte  at  føle  Sultens 
Smerter.  Ganske  vist  fik  hun  paa  en  Maade  Maven 
fyldt  med  unge  Skud  af  Siv  og  andet  Grønt,  men  det 
var  ikke  en  Kost,  hun  af  Naturen  var  indrettet  paa. 
Og  under  Manglen  paa  ordentlig  Næring  var  Livet  ved 
at  blive  slidt  hende  ud  af  Brystet  for  at  Ungen  kunde 
faa  Die.  Ogsaa  Ungen  led  paa  Grund  af  Moderens 
sparsomme  Mælk.  Selv  nu  da  den  store  Bjørn  stand- 
sede for  at  snuse  til  en  Bunke  Tang,  krøb  Ungen  ind 
under  Bugen  paa  hende  og  begyndte  at  patte,  klynkende 
af  Skuffelse  over  den  tynde  Strøm,  den  fik.  Det  flim- 
rede for  hendes  vilde  Øjne,  og  hun  drejede  Hovedet 
helt  rundt  og  slikkede  ømt  sin  Unge. 

Der  var  intet  skjult  i  de  strandede  Isflager  som  en 
Bjørn  kunde  æde.  Men  da  hun  trøstesløs  drev  ned 
langs  Kysten,  kom  der  paa  en  Gang  et  Pust  af  Luft 

Idet  Hvalrossen  drejede  omkring,  blev 
den  ramt  af  et  forfærdeligt  Slag.  Den 
tabte  Balancen,  snurrede  helt  rundt  og 
rullede  ned  ad  Skraaningen.    (Side  120.) 

ind  fra  Søen.  Det  kom  lige  fra  Øen  og  medbragte 
Lugten  af  Hvalros.  Hun  løftede  sin  lange,  sortspidsede 
Snude  og  snuste  indtrængende,  og  stod  saa  ligesaa  ube- 
vægelig som  en  af  Isflagerne  og  stirrede  granskende 
over  mod  Øen.  Hvad  enten  nu  Ungen  efterlignede 
Moderen  eller  den  adlød  et  eller  andet  Signal,  stod 
ogsaa  den  ubevægelig.  En  af  de  første  Lærdomme 
som  Naturens  Ungdom  maa  lære,  er  at  forholde  sig 
rolig. 

Der  var  ikke  en  Hvalros  at  se,  men  hendes  Næse 
bedrog  hende  ikke.  Hun  vidste,  at  de  store  Sødyr  var 
paa  den  anden  Side  af  Øen,  og  hun  vidste,  at  de,  paa 
en  Dag  som  denne,  vilde  tage  det  i  Ro  og  Mag, 
baskende  i  Solen.  Hvalrosser  var  ikke  det  Bytte,  hun 
ellers  vilde  have  valgt.  De  store  Tyre  var  modige  og 
hidsige  og  de  kraftige  Køer  ligesaa  uforfærdede  som 
hun  selv,  naar  de  forsvarede  deres  Unger.  Hun  kendte 
dem  som  Modstandere,  man  helst  undgik  naar  det  var 
muligt. 

Men  nu  havde  hun  intet  Valg.  Hendes  Unge  fik 
ikke  Føde  nok  og  for  hende  var  der  intet  i  Verden  saa 
vigtigt  som  den  lille  brydsomme,  sultne  Unge  med  de 
pudsige  Øjne. 

I  Ly  bag  Isflagerne  stjal  hun  sig  ned  til  Kanten  af 
det  faldende  Flodvande  med  Ungen  tæt  i  Hælene. 
Bugten  var  altfor  opfyldt  af  Isflager,  som  var  i  langsom 
Bevægelse,  til  at  være  saa  sikker  for  Ungen  som  hun 
kunde  ønske,  men  hun  kunde  ikke  lade  den  blive  alene 
tilbage.  Og  mens  hun  svømmede  ud,  holdt  hun  den 
tæt  ved  Siden  af  sig.  Den  svømmede  godt,  dykkede 
frygtesløst  naar  hun  dykkede,  og  dens  lille  sorte  Snude 
kløvede  tappert  og  hurtigt  det  graagrønne  Vand.  Den 
efterlignede  i  et  og  alt  hendes  Snigen,  Hurtighed  og 

Vagtsomhed.  Den  forstod,  at  nu  var  det  Jagt  paa  Stor- 
vildt. 

Øen  var  en  temmelig  høj,  langstrakt  Fjeldryg  med 
Afsatser  ned  til  Havet.  Isbjørnen  var  klog  nok  til  ikke 
at  klatre  op  over  Højden  og  snige  sig  ned  paa  Hval- 
rosserne. Hun  vidste  særdeles  vel  at  de  vilde  holde 
skarpt  Udkig  mod  Landsiden.  Fra  den  Retning  kom 
alt  det,  de  frygtede.  Da  hun  naaede  Øen,  svømmede 
hun  langs  med  den  tæt  i  Ly  af  Kysten  til  hun  naaede 
den  ene  Ende.  I  Ly  af  en  strandet  Isflage  trak  hun  sig 
saa  ud  af  Vandet  og  trykkede  sig  fladt  mod  Klippen 
indtil  hun  næsten  syntes  at  være  en  Del  af  den.  Ungen 
kopierede  ufortrødent  enhver  af  hendes  Bevægelser. 
Men  da  hun  rejste  sig  paa  Bagbenene  og  lagde  sit 
smalle  Hovede  i  en  Kløft  af  Isflagen  for  at  spejde  over 
den,  holdt  den  sig  i  Baggrunden  og  iagttog  hende 
spændt  med  Hovedet  paa  Siden. 

Hvalrosserne  var  fuldt  i  Sigte,  næppe  halvthundrede 
Meter  borte.  Trods  al  sin  glubende  Hunger  rørte 
Moderen  ikke  en  Muskel,  men  iagttog  dem  i  flere 
Minutter  og  undersøgte  Adgangen,  mens  Lugten  af  dem, 
baaret  paa  den  lette  Brise,  naaede  hendes  Næse.  Hun 
saa,  at  selve  Hjorden,  der  laa  vel  bevogtet  tæt  ved 
Vandet,  var  utilgængelig.  Dersom  hun  prøvede  paa  at 
styrte  sig  over  dem,  vilde  de  undslippe  ved  den  første 
Støj,  og  dersom  det  lykkedes  hende  at  fange  en  af 
Ungerne  i  Vandet,  vilde  hun  blive  overvældet  i  samme 
Øjeblik  —  fanget  af  de  mægtige  Stødtænder,  trukket 
tilbunds,  druknet  og  sønderrevet  til  en  uformelig  Masse. 
Men  hendes  Øjne  skinnede  da  hun  lagde  Mærke  til 
Koen  og  Kalven,  som  laa  længere  oppe  paa  Skraa- 
ningen.  Her  var  hendes  Chance,  den  var  farlig  nok, 
men  dog  en  Chance.    Omsider  lod  hun  sig  falde  ned 

paa  alle  fire,  trykkede  sig  atter  fladt  mod  Jorden  og 
begyndte  at  lirke  sig  opad  mellem  Klipperne,  mens  hun 
benyttede  det  mindste  Fremspring  og  den  mindste  For- 
højning til  Skjul.    Ungen  fulgte  hende  stadig. 

Det  var  vidunderligt  hvor  lille  det  store  Dyr  kunde 
gøre  sig  mens  hun  langsomt  krøb  frem  mod  sit  Bytte. 
Hendes  Bevægelser  var  lydløse  som  en  Kats.  Og  san- 
delig var  de  nødt  til  at  være  det,  thi  Hvalrossen 
har  en  skarp  Hørelse.  Der  var  ikke  en  Lyd  at  høre 
undtagen  Hjordens  Grynten  og  tunge  Aandedræt,  og 
af  og  til  en  svag  Klingren  og  Bragen  af  den  smul- 
drende Is. 

I  omtrent  tyve  Skridts  Afstand  fra  Byttet  standsede 
den  gamle  Bjørn  og  sendte  et  hurtigt  Blik  bagud  mod 
Ungen.  Øjeblikkelig  standsede  ogsaa  den  og  krøb  for- 
sigtigt sammen  bag  et  Klippestykke.  Saa  krøb  Moderen 
videre  alene.  Hun  vidste,  at  den  var  mere  end  hurtig 
nok  til  at  undgaa  en  hvilkensomhelst  Hvalros'  væltende 
Fremstød,  men  sammen  med  den  vilde  hun  ikke  tage 
nogen  Risiko. 

Pludselig  løftede  Hvalrossen  Hovedet  og  stirrede 
ængsteligt  omkring  sig,  som  om  et  eller  andet  Varsel 
om  Fare  var  slaaet  ned  i  den.  Der  var  ingen  Fare 
i  Sigte,  men  den  var  bleven  urolig.  Saa  lagde  den 
Hovedet  ned  mod  Kalvens  trinde  Flanke  og  be- 
gyndte at  puffe  den  ned  ad  Skrænten  mod  Resten  af 
Hjorden. 

Som  ved  Trolddom  rejste  en  vældig  Skikkelse  sig 
hvid  og  frygtelig  fra  det  bare  Fjeld  næppe  fire  Meter 
borte.  Der  kom  en  advarende  Gøen  fra  den  aarvaagne 
Tyr  nede  paa  Stranden.  Men  i  samme  Øjeblik  faldt 
den  hvide  Masse  over  den  skrækslagne  Kalv  og  knuste 

Nakken  paa  den,  før  den  anede,  hvad  der  var  paa 
Færde. 

Med  et  Brøl  snurrede  Hvalrossen  rundt  og  kastede 
sig  med  sin  vældige  Krop  lige  mod  Fjenden.  Den  var 
forfærdende  hurtig  i  Angrebet,  men  Isbjørnen  var  hur- 
tigere. I  samme  Øjeblik,  hun  gav  det  dræbende  Slag, 
havde  hun  med  utrolig  Kraft  og  Behændighed  skubbet 
sit  Bytte  afvejen  et  godt  Stykke  op  ad  Skraaningen. 
Og  idet  hun  krummede  sin  lange  Ryg  som  en  Bue, 
lykkedes  det  hende  delvis  at  undslippe  Moderens  Mod- 
angreb, der  ellers  vilde  have  slaaet  hende  ned  og  knust 
hende.  Men  de  huggende  Stødtænder,  der  faldt  med 
vældig  Kraft,  strejfede  dog  hendes  ene  Bagløb  og  efter- 
lod et  langt,  blodrødt  Mærke  paa  hendes  hvide  Pels.  I 
næste  Øjeblik  havde  hun  trukket  sit  Bytte  uden  for 
Rækkevidden  af  den  afsindige  Moders  næste  springende 
Angreb. 

Klippeskraaningen  var  nu  i  vildt  Oprør.  De  andre 
Køer  havde  øjeblikkelig  rullet  deres  forfærdede  Unger 
i  Havet  og  tumlede  selv  efter  dem  med  voldsomme 
Plask.  De  tre  store  Tyre  kom  med  rasende  Grynt 
væltende  i  store  Kast  op  ad  Skraaningen,  ivrige  efter 
at  komme  i  Slagsmaal.  Den  bestjaalne  Hvalroshun 
gispede  og  stønnede  under  de  uhyre  Anstrengelser 
mens  den  med  vældige  sprællende  Udfald  kastede  sig 
efter  Morderen.  Saa  hurtig  var  den,  at  Bjørnen  havde 
nok  at  gøre  med  at  holde  sig  udenfor  Rækkevidde, 
medens  hun  halvt  bar,  halvt  trak  Byttet  op  ad  Skraa- 
ningen. 

Til  sidst  blev  den  døde  Kalv  stikkende  fast  i  en  Kløft 
og  Bjørnen  maatte  standse  for  at  vride  den  løs.  Det 
var  kun  et  Øjeblik,  men  det  Øjeblik  kunde  nær  være 

blevet  hendes  sidste.  Hun  mere  følte  end  saa  Koens 
vældige  truende  Krop,  idet  den  kastede  sig  ind  over 
hende.  Som  en  Fjeder  der  slippes  løs,  sprang  hun 
tilside  og  de  to  Stødtænder  ramte  lige  hvor  hun  havde 
staaet  med  en  Kraft  af  en  Ton  Ben  og  Muskler 
bag  sig. 

Som  et  Lyn  vendte  den  rasende  Ko  sig  paany  for 
at  benytte  sig  af  sin  Fordel.  Men  denne  Gang  ramte 
Uheldet  den.  Dens  langt  intelligentere  Modstander  var 
smuttet  bagom,  og  idet  den  drejede  omkring,  blev  den 
ramt  af  et  forfærdeligt  Slag  paa  den  ene  Side  af  Nak- 
ken. Koen  tabte  Balancen,  snurrede  helt  rundt  og 
rullede  nedad  Skraaningen  før  den  kunde  faa  Fodfæste. 
Og  de  tre  Tyre  standsede  et  Øjeblik  midt  i  deres 
tumlende  Fart  op  ad  Bakken  for  at  se,  hvordan  det  gik 
den.  I  det  Øjeblik  lykkedes  det  Bjørnen  at  trække  sit 
Bytte  op  ad  en  Stejlhed,  hvor  Hvalrosserne  ikke  kunde 
gøre  sig  Haab  om  at  følge  hende.  Endnu  et  lille  Stykke 
og  hun  havde  naaet  en  rummelig  Afsats,  en  halv  Snes 
Meter  over  de  rasende  Hvalrosser.  Et  Par  Sekunder 
efter  kom  Ungen  paa  hendes  Kalden  hen  til  hende, 
forsigtigt  kravlende  over  Klippen  i  sikker  Afstand  fra 
Fjenden. 

Da  de  tre  Tyre  forstod,  at  Røveren  nu  var  undslup- 
pen deres  Hævn,  væltede  de  sig  omsider  snøftende 
tilbage  til  Havet.  Men  Moderen  vedblev  i  sin  utrøste- 
lige Raseri  og  Sorg  at  kaste  sig  mod  Klippevæggen. 
Forgæves  skrabede  den  med  sine  store  Luffer  og  slog 
saa  haardt  i  Stenene  med  Stødtænderne  at  det  var 
mærkeligt  de  ikke  gik  i  Stykker. 

Atter  og  atter  faldt  den  tilbage  for  at  forny  sine  for- 
gæves og  sørgelige  Anstrengelser  hver  Gang  den  kom 
til  Aande.    Og  mens  den  gamle  Bjørn  lod  sin  Unge 

patte,  kastede  hun  af  og  til  et  Blik  ned  og  saa  paa  den 
med  mild  Ligegyldighed. 

Omsider  kom  den  ulykkelige  Ko  en  Smule  til  For- 
nuft. Den  vendte  om  og  kravlede  tungt  med  lang- 
somme, slængende  Bevægelser  ned  ad  Skraaningen. 
Langsomt  og  med  et  mægtigt  Plask  kastede  den  sig  i 
Havet  og  svømmede  bort  for  at  forene  sig  med  Hjorden 
et  Par  Kilometer  ude  fra  Kysten. 


GRANSKOVENS  ISMAEL 


Han  var  sandelig  en  Ismael,  med  Tænder  og  Klør 
vendt  mod  alle  Skovens  Beboere,  baade  store  og 
smaa.  Og  alle  var  mod  ham,  de  smaa  og  svage  med 
søvnløs  Rædsel,  de  stærke  med  et  Had,  der  ikke  var 
ublandet  med  Frygt.  Selv  Bjørnen,  der  med  ophøjet 
Ro  foragtede  meget  større  Fjender,  nedlod  sig  til  at 
betragte  ham  med  aarvaagent  Had.  Kun  den  store  Elg 
oversaa  ham  fuldstændig  og  stolprede  gennem  Skoven 
uden  at  ane  hans  Nærværelse. 

Og  dog  var  denne  Granskovens  Ismael,  som  havde 
forstaaet  at  gøre  sig  saa  frygtet  og  hadet,  ikke  større 
end  en  Odder  eller  en  Ræv.  Mellem  Kolonisterne  og 
Fangerne  var  den  kendt  under  forskellige  Navne.  Det 
mest  almindelige  var  „Fiskeren",  skønt  det  var  noget  af 
et  Mysterium,  hvorfor  den  kaldtes  saaledes,  da  den  var 
langt  daarligere  som  Fisker  end  selv  Vadskebjørnen,  og 
selvfølgelig  aldeles  ikke  i  Dygtighed  kunde  sammen- 
lignes med  saadanne  Specialister  som  Flodilderen  og 
Odderen.  Den  var  ogsaa  kendt  som  „den  sorte  Kat", 
skønt  den  ikke  var  sort  og  heller  ikke  var  nogen  Kat. 
Men  at  den  havde  faaet  saa  mange  uvedkommende 
Navne  var  maaske  ikke  saa  mærkeligt  som  det  syntes 
ved  første  Øjekast  Den  udsatte  ikke  sin  Person  for 
nøjere  og  intimere  Iagttagelse,  og  de  Underretninger, 
Mennesker  var  istand  til  at  samle  med  Hensyn  til  den, 

viste  sig  som  oftest  i  det  lange  Løb  at  være  fejlag- 
tige. 

Som  Medlem  af  den  store  og  frygtelige  Mustela 
Familje  havde  denne  Grantykningens  Ismael  hele  sin 
lille  Fætter  Væselens  lynsnare  Hurtighed  og  rasende 
Mod.  Og  disse  Egenskaber  var  parret  med  den  ubarm- 
hjertige Listighed  og  meget  af  den  forbavsende  Muskel- 
styrke, som  er  ejendommelig  for  dens  større  Slægtning, 
den  forhadte  Jærv  eller  „indianske  Djævel".  Skønt  den 
næppe  var  mere  end  en  Meter  lang  fra  den  skarpe, 
grusomme  Snude  til  Spidsen  af  den  smukke,  buskede 
Hale,  kunde  den  paa  Grund  af  sin  utrolige  Hurtighed 
og  sit  Angrebs  Vildskab,  hamle  op  med  de  stærkeste 
Ræve  eller  med  en  hvilkensomhelst  Hund  af  den  dob- 
belte Størrelse. 

De  faa  Modstandere,  hvis  overlegne  Styrke  den  var 
nødt  til  at  anerkende,  kunde  den  i  Almindelighed  be- 
sejre ved  List. 

Denne  Ismael  havde  sit  Tilflugtssted  i  en  mørk  og 
forviklet  Granskov,  hvor  de  dunkle  stedsegrønne  Træer 
lukkede  for  Solen  baade  Vinter  og  Sommer,  og  hvor 
faldne,  smuldrende  Stammer  gjorde  Grunden  til  en 
Labyrint  af  krogede  Stier  og  uventede  Skjulesteder. 
Han  havde  valgt  dette  Sted,  for  han  klatrede  som  et 
Egern,  og  det  var  ham  ganske  det  samme  om  han  be- 
vægede sig  paa  Jorden  eller  i  de  svajende  Trætoppe. 
Men  paa  Grund  af  hans  altfor  virkningsfulde  Jagtmaade, 
var  der  ikke  mere  saa  rigeligt  med  Vildt  i  Granskoven, 
og  han  plejede  at  jage  langvejs  borte.  Da  han  var 
lydløs  som  en  Ilder  og  udholdende  som  en  Ulv,  kunde 
han  tilbagelægge  enorme  Vejlængder  fra  Aften  til  Mor- 
gen. Og  da  han  brød  sig  fejl  om  alle  Skranker,  stjal 
han  uden  Forskel  paa  fremmede  Revierer   og  udfor- 

drede  alle  Skovens  andre  Røvere  til  at  maale  sig  med 
ham  baade  i  Styrke  og  Listighed.  Og  hele  Dagen  sov 
han,  sammenrullet  som  en  fredelig  Huskat,  i  en  hul 
Træstamme  under  Granernes  mørkegrønne  Skygger. 
Han  elskede  at  sove.  Hans  store  Forbrug  af  Kræfter 
krævede  megen  Søvn,  hvad  der  var  heldigt  for  de 
andre  vilde  Dyr  i  Skoven,  som  derved  hele  Dagen 
uden  Frygt  kunne  færdes  gennem  Grantykningen  i 
deres  stjaalne  Ærinder.  Men  naar  Tusmørket  faldt  paa, 
skyede  selv  den  vævre  Skovmus  Omegnen,  og  de  vilde 
Kaniner,  som  var  Hovedretten  paa  Ismaels  daglige 
Bord,  flygtede  til  de  mere  aabne  Skovaaser,  hvor  de 
holdt  deres  Maaneskinsgilder.  Selv  den  uforsonlige  lille 
Morder  Væselen,  holdt  sig  fra  at  jage  i  Granskoven. 
Den  vidste,  at  Ismael  ikke  alene  vilde  gøre  Jagt  paa 
den  —  maaske  bare  fordi  den  vanskelige  Jagt  var  saa 
spændende  —  men  endogsaa  vilde  fortære  dens  ramme 
og  senede  Kød,  der  var  sejgt  som  Saalelæder,  og  som 
ingen  af  de  andre  Skovvandrere  vilde  røre  naar  ikke 
den  yderste  Hunger  drev  dem. 

En  Foraarsaften,  da  Maanen  stod  tidligt  op  og  kastede 
sine  Sølvstraaler  paa  Grantoppene  endnu  før  Solned- 
gangsrødmen  blegnede  paa  Himlen,  vaagnede  Ismael 
med  en  usædvanlig  Appetit.  Han  gled  skyndsomst  ned 
af  Træstammen  uden  som  sædvanlig  at  give  sig  Tid  til 
at  strække  Lemmerne  paa  den  lange  skraanende 
Stamme,  der  førte  ned  fra  hans  Hul.  Den  foregaaende 
Nat  havde  han  udelukkende  spist  Kanin,  og  der  er  det 
mærkelige  ved  Kaninkød,  at  man,  som  Skovmændene 
siger,  ikke  kan  gaa  ret  længe  paa  det!  Selv  efter  et 
nok  saa  rigeligt  Maaltid  er  man  snart  sulten  igen,  saa 
at  de,  som  lever  af  den  Slags  Kød,  maa  spise  ofte, 
hvilket  maaske  er  en  af  Naturens  vise  Anordninger  for 

at  den  frugtbare  Kaninfamilje  ikke  skal  brede  sig  over 
hele  Jorden. 

Idet  Ismael  kom  frem  paa  sin  Trappe  lød  der  en 
hul,  rungende  Stemme  gennem  Trætoppene.  Den  ræd- 
selsfulde Røst  lød  ganske  nærved,  men  var  saa  ube- 
stemmelig, at  det  var  umuligt  at  opdage  hvor  den  kom 
fra.  Ismael  kendte  godt  denne  truende  Stemme,  men 
han  løb  ned  ad  den  hældende  Stamme  uden  at  tage 
noget  Hensyn  til  den.  Den  store  Hornugle,  som  var 
alle  de  mindre  Natdyrs  Skræk,  betød  ikke  noget  for 
ham. 

Men  tilfældigvis  var  denne  vingede  Røver  en  Ny- 
ankommen —  en  Emigrant  fra  de  delvis  bebyggede 
Distrikter  Syd  for  Ottanoonsis-Dalen,  hvor  „Fiskerne", 
som  hader  al  Bebyggelse  og  Naboskab  med  Mennesker, 
aldrig  viser  sig.  Den  havde  ikke  noget  Kendskab  til 
Ismael.  Dens  store,  blege,  stirrende  Øjne  saa  en  pels- 
klædt Skikkelse  glide  ned  ad  Stammen,  og  da  den  pels- 
klædte kom  ud  i  Maanestriben,  foldede  den  sine  bløde 
Vinger  halvt  sammen  over  Ryggen  og  slog  ned  paa 
den.  I  samme  Øjeblik  saa  Ismael  op  og  snerrede  med 
blottede  Tænder.  Der  var  noget  saa  frygteligt  i  denne 
Snerren,  at  den  store  Ugle  opdagede,  den  havde  taget 
fejl.  Med  et  voldsomt  Vingeslag  svingede  den  til  Siden. 
Det  var  i  sidste  Øjeblik.  Ismaels  smidige  Hals  gjorde 
et  Stød  frem  og  hans  Tænder  sank  ind  i  Uglens  tæt- 
befjedrede  Laar.  Men  han  fik  ikke  fat  i  andet  end  en 
Mundfuld  dunede  Fjer.  Fuglen  flagrede  hastigt  bort  fra 
det  farlige  Naboskab,  og  Ismael  gned  sig  rasende  om 
Munden  for  at  komme  af  med  de  klæbrige,  irriterende 
Dun. 

Da  han  naaede  Jorden  var  han  i  ondt  Lune.  Han 
ventede  ikke  at  finde  Vildt  i  Nærheden  og  satte  derfor 

Farten  op  i  lange,  lydløse  Spring,  der  var  som  selve 
Legemliggørelsen  af  Kraft,  Hurtighed  og  Akkuratesse. 
Og  for  ikke  at  gaa  glip  af  noget  Bytte,  som  Jagtens 
Tilfældigheder  maatte  føre  ind  paa  hans  Vej,  holdt  han 
Næsen  højt  i  Vejret,  parat  til  at  fange  enhver  forbi- 
strejfende  Fært. 

Da  han  kom  ud  af  Grantykningen  smuttede  han  ind 
i  et  Strøg  af  yngre  Vækstskov,  hvor  Tykninger  af  halv- 
voksen Fyr  og  Gran  var  blandet  med  Pletter  af  Birk, 
Poppel,  Ahorn  og  Kirsebærtræer.  Her  strøg  pludselig 
en  stærk  Lugt  forbi  hans  Næse.  Han  standsede  med 
et  Ryk  og  stivnede  til  øjeblikkelig  Ubevægelighed  med 
krumme  Ben  og  Snuden  i  Vejret,  mens  hans  skarpe 
Næse  undersøgte  Luften  i  alle  Retninger.  Det  var  Fært 
af  Pindsvin,  og  den  var  saa  frisk  og  vedholdende,  at 
han  vidste  den  stikkende  Gnaver  maatte  være  lige  i 
Nærheden.  Hans  tætstillede,  skarpe  og  uforsonlige 
Øjne  undersøgte  Omegnen.  Ved  at  se  op  fik  han  ende- 
lig Øje  paa  en  sort  Kugle,  der  svajede  langt  ude  paa 
en  tynd  Gren  i  et  højt  Birketræ. 

Nu  er  Pindsvinet  et  Vildt,  som  de  andre  Skovjægere 
ikke  bryder  sig  om  at  have  med  at  gøre.  Dets  død- 
bringende Pigge  er  skarpe  som  Naale  og  bevæbnede 
med  smaa  Modhager,  som,  naar  de  éngang  har  faaet  fat, 
ubønhørligt  arbejder  sig  indefter  indtil  de  maaske  naar 
ædle  Dele.  De  er  saa  farlige,  at  kun  selve  Hungersnøden 
kan  drive  Væselen,  Ræven  eller  Lossen  til  at  binde  an 
med  dem.  Men  Ismael  havde  sin  Hemmelighed  angaa- 
ende  Behandlingen  af  Pindsvin,  og  han  vidste  at  Kødet 
bagved  de  farlige  Vaaben  var  kraftigt  og  velsmagende. 
Han  var  oppe  i  Birketræet  og  ude  paa  den  svajende 
Gren  før  det  tungnemme  Pindsvin  havde  nogen  Anelse 
om  hans  Komme.    Forsigtigt  krøb  Ismael  ud  langs  den 

De  vilde  Frænder.  9. 

tynde  Gren,  som  bøjede  sig  under  den  tiltagende  Vægt. 
Maaske  grundede  Pindsvinet  over  hvorfor  den  pludselig 
var  blevet  saa  meget  tungere,  thi  den  vendte  sig  langsomt 
for  at  kravle  tilbage  til  et  mindre  usikkert  Sted.  Men 
netop  som  den  havde  faaet  vendt  sig  halvt  rundt,  fandt 
den  sig  i  ganske  kort  Afstand  Ansigt  til  Ansigt  med  den 
tavse,  frygtelige  Ismael,  der  trykkede  sig  mod  Grenen. 

Øjeblikkelig  stod  hver  eneste  Pig  af  Pindsvinets  Vaa- 
ben  i  Vejret,  men  Stillingen  var  saa  kejtet,  at  den  ikke 
straks  kunde  rulle  sig  sammen  til  den  Kugle  af  Naale- 
spidser,  som  alle  dens  Fjender  var  saa  bange  for.  Kramp- 
agtig forsøgte  den  at  faa  sit  nøgne,  ubeskyttede  Ansigt  bøjet 
ned  mellem  Poterne,  men  Skæbnen  foran  den  slog  for 
hurtigt.  Lynsnart  og  sikkert  som  en  Slange  gjorde  Ismael 
et  Stød  med  Hovedet,  skød  ind  under  de  truende  Pigge 
og  satte  sine  ubønhørlige  Tænder  i  Pindsvinets  Snude. 

Ismael  kendte  hele  Faren  ved  Situationen  og  begyndte 
øjeblikkelig  at  trække  sig  hurtigt  baglænds  op  ad  Grenen. 
Pindsvinet  kæmpede  for  at  komme  til  at  vride  sig  rundt, 
saa  den  kunde  ramme  Fjenden  med  sin  stærke,  bevæb- 
nede Hale,  men  den  blev  trukket  altfor  voldsomt  afsted. 

Med  strittende  Klør  gjorde  den  Modstand  af  alle 
Kræfter  og  forsøgte  at  vride  sin  blødende  Snude  fri, 
men  den  blev  rykket  saa  vildt  fremad,  at  den  fuldstæn- 
dig tabte  sin  Smule  Forstand. 

Det  mystiske  Tusmørke  med  dets  Blanding  af  Sol- 
nedgang og  Maaneopgang  havde  indtil  nu  været  lydløst 
stille,  med  Undtagelse  af  en  tilfældig  Natfalks  højtideligt 
syngende  Skrig,  der  lød  ned  fra  den  violette  Himmel- 
kuppel. Men  nu  blev  Freden  afbrudt  af  en  uhyggelig 
Forvirring  af  undertrykte,  men  rasende  Lyde.  Kampen 
kunde  ikke  ses,  men  Kvistenes  voldsomme  Raslen,  de 
aandeløse  gryntende  Skrig,  de  rivende  Klør,  som  lyd- 

Med  et  pludseligt  Ryk  svingede  han 
Pindsvinet  ad  og  slog  det  voldsomt 
ind  imod  Grenen  underneden.  (pag.  139.) 

løst  blev  trukket  fra  deres  Tag  i  Barken,  fortalte  om 
Dramaet. 

Da  Ismael  naaede  helt  ind  paa  Grenens  tykke  Ende, 
spændte  han  sine  smidige  Bagben  fast  om  Stammen,  og 
med  et  pludseligt  Ryk  svingede  han  Pindsvinet  ud  og 
slog  det  voldsomt  ind  imod  Grenen  underneden.  Halvt 
bedøvet  og  fuldstændig  forvirret  lagde  det  sølle  Offer 
alle  Piggene  tilbage  og  fægtede  afsindigt  efter  Fodfæste. 
Ismael  lod  det  netop  faa  fat,  og  medens  det  hang  der 
udstrakt  og  forsvarsløs,  gav  han  Slip  paa  Snuden  og 
fangede  det  i  Struben.  Straks  blev  Offerets  Modstand 
svagere  og  et  Øjeblik  efter  var  det  fuldstændig  forbi. 
Da  det  hang  fuldstændig  livløst,  gav  Ismael  slip,  og 
Legemet  faldt  til  Jorden.  Ismael  fulgte  efter  som  et 
Lyn,  for  at  ingen  anden  Jæger  skulde  komme  ham  i 
Forkøbet,  og  da  han  kom  ned  vendte  han  omhyggelig 
Pindsvinet  om  paa  Ryggen  og  begyndte  at  æde  af  de 
bløde  og  ubeskyttede  Bugdele. 

Med  den  heldige  Jægers  sejersikre  Mine  tilendebragte 
han  sit  Maaltid  og  efterlod  ligegyldig  Resterne  til  mulige 
Omstrejfere,  hvorpaa  han  begav  sig  op  i  et  nærliggende 
Bøgetræ  og  fandt  en  høj  og  rummelig  Gaffelgren.  Her 
gjorde  han  omhyggeligt  Toilette  og  rensede  samvittig- 
hedsfuldt sin  fine  Pels  indtil  der  ikke  var  Spor  af  hans 
blodige  Æventyr  tilbage.  Fuldvaagen  og  jagtlysten,  som 
om  han  ikke  havde  faaet  noget  at  æde  i  mange  Timer, 
smuttede  han  derpaa  ned  fra  Bøgetræet  og  løb  ind 
gennem  den  maanebelyste  Skovstilhed. 

Straks  efter  hørte  han  gennem  Stilheden  den  svage 
Klunken  af  løbende  Vand.  Det  var  som  om  et  Minde 
strejfede  hans  Tanke,  han  drejede  skarpt  til  Siden  og 
kom  et  Øjeblik  efter  ud  paa  en  lille  græsbevokset  Eng 
langs  Bredderne  af  en  grundet  Bæk,  der  rislede  blødt 

over  Stenene.  Men  Ismael  var  ikke  tørstig.  Han  rørte 
ikke  Vandet,  men  gav  sig  til  at  snuse  rundt  mellem 
Planterne  og  fandt  snart  efter  hvad  han  søgte.  Øje- 
blikkelig begyndte  han  at  rulle  sig  rundt  i  det  og  bide 
efter  det  ligesom  i  en  Ekstase.  Hvad  han  havde  fundet 
var  en  Piet  Katurter,  en  Plante  han  havde  den  samme 
halvt  delirerende  Lidenskab  for  som  Katten. 

Da  han  var  mæt  af  denne  Nydelse,  blev  han  ved  op 
langs  Strømmen  med  Næsen  i  Vejret,  men  hans  skarpe 
Lugtesans  var  foreløbig  noget  sløvet  af  Katurternes 
skarpe  Lugt.  Maaske  var  det  derfor  at  han,  da  han 
strøg  rundt  om  en  mægtig  halvraadden  Træstub  løb  lige 
bardus  paa  en  stor,  sort  Bjørn,  som  rodede  efter  Biller 
i  Mulden.  Bjørnen  slog  et  rasende  Slag  efter  ham  med 
Labben,  men  med  et  lynsnart  Spring  til  Siden  undgik 
Ismael  at  blive  knust.  Overrasket  og  rasende  sprang 
han  rundt  om  Stubben  og  kom  til  Syne  paa  den  anden 
Side,  ondskabsfuldt  snerrende  som  om  han  vilde  springe 
i  Struben  paa  det  store  Dyr.  Men  han  var  ikke  saa 
dum,  og  da  Bjørnen  med  et  hadefuldt  Grynt  gjorde  et 
Udfald  imod  ham,  smuttede  han  som  en  Slange  bort  i 
Underskoven. 

Da  han  nogle  Minutter  efter  kom  hurtigt  krybende 
ind  under  en  tæt  Fyrretykning,  løb  han  lige  paa  noget 
varmt  og  levende,  der  laa  sammenkrøben  paa  Jorden. 
Hans  Næse  havde  ikke  varslet  noget  —  maaske  fordi 
de  vilde  Dyrs  Unger  undertiden  synes  at  have  en  be- 
skyttende Mangel  paa  Lugt  —  og  hans  Øjne  havde 
heller  ikke  varslet,  fordi  den  ubevægelige  lille  Skikkelse 
baade  i  Form  og  Farve  smeltede  sammen  med  Om- 
givelserne. Ismael  lod  sig  imidlertid  ikke  forbløffe. 
Hans  øvede  Tænder  for  øjeblikkeligt  og  ufejlbarligt  i 
Struben  paa  det  nye  Bytte.    Der  var  kun  en  gennem- 

trængende  Brægen  i  Skræk  og  Dødsangst  og  en  ynk- 
værdig kort  og  svag  Fægten  med  de  ubehjælpsomme 
Ben.  Saa  omhyggeligt  dens  ængstelige  Moder  end 
havde  skjult  den,  havde  Daakalven  dog  altfor  tidligt 
mødt  Naturens  Skæbne. 

Ismael  elskede  ung  Kalvesteg  endnu  mere  end  Pind- 
svin, og  skønt  han  ikke  var  sulten,  drak  han  graadigt 
det  varme  Blod  og  fik  sig  endogsaa  en  solid  lille  Des- 
sert. Mens  han  var  behagelig  optaget  hermed,  holdt 
han  imidlertid  skarpt  Udkig  efter  den  gamle  Daa,  hvis 
knivskarpe  Klove  og  moderlige  Raseri  kunde  gøre 
hende  farlig  selv  for  ham.  Pludselig  lød  der  en  hurtig 
Knagen  og  Hvislen  af  Grene.  Men  det  var  ikke  Daaen, 
der  kom  masende  gennem  Tykningen.  Det  var  den 
store,  sorte  Bjørn.  Den  havde  fulgt  efter  ham  og  nu 
kom  den  for  at  fratage  ham  Rovet. 

I  et  Par  Sekunder  geraadede  Ismael  i  blindt  Raseri. 
Han  krøb  sammen  over  sit  Bytte  og  mødte  den  ubudne 
Gæst  med  en  Vildskab  saa  hadsk,  at  det  ligesom  ud- 
jævnede Forskellen  i  deres  Størrelse.  Men  det  generede 
ikke  Bjørnen.  Den  labbede  frem  og  slog  hurtigt  efter 
det  lille  brune  Dyr,  der  var  saa  dumdristig  at  staa  den 
imod. 

Slaget  ramte  naturligvis  ikke,  Ismael  var  forsvundet 
som  en  Skygge.  Et  Øjeblik  efter  følte  Bjørnen  en 
borende  Smerte  i  de  store  Muskler  lige  over  Hælen. 
Den  vendte  og  slog  igen  som  et  Lyn.  Men  Ismael  var 
allerede  borte.  Undertrykt  snerrende  krøb  han  sammen 
i  nogle  Meters  Afstand  og  udfordrede  Bjørnen  til  For- 
følgelse. 

Men  trods  sin  Vrede  lod  Bjørnen  sig  ikke  lokke. 
Det  Saar  den  havde  faaet  var  ganske  vist  smertefuldt, 
men  ikke  alvorligt;   Modstanderens  Kæber  kunde  ikke 

gabe  højt  nok  til  at  gøre  alvorlig  Skade  paa  dens  tykt- 
behaarede  Ben.  Den  vidste,  at  den  i  Hurtighed  ikke 
kunde  hamle  op  med  den  ondskabsfulde  lille  Angriber. 
Og  desuden  var  den  sulten.  Den  havde  to  pudsige, 
klarøjede  Unger  i  Hulen  under  en  Klippekant  paa 
Fjeldryggen,  og  deres  Appetit  stillede  saa  store  For- 
dringer til  dens  Bryst,  at  den  vanskeligt  kunde  tilfreds- 
stille dem  paa  en  Kost  af  Skovbiller  og  vilde  Rødder. 
Kødet  af  Daakalven  var  et  uventet  Held.  Vredt  gryn- 
tende gav  den  sig  i  Færd  med  Maaltidet. 

Tilfældigvis  kendte  Ismael  godt  Hulen  paa  Fjeldryggen 
og  dens  dyrebare  Indhold.  Han  havde  iagttaget  den  i 
sikker  Afstand  og  skaaret  Tænder  af  Had,  uden  at 
turde  risikere  et  saa  farligt  Æventyr  som  at  trænge  der- 
ind. Men  nu  fortrængte  Raseriet  den  Smule  Forsigtig- 
hed, han  ellers  var  i  Besiddelse  af,  og  alligevel  tabte 
han  ikke  helt  sin  Listighed.  Han  gjorde  endnu  et 
truende  Udfald  mod  sin  store  Modstander  for  at  være 
sikker  paa  dens  udelte  Opmærksomhed,  og  sprang  saa 
bort,  som  om  han  endelig  var  kuet  af  Modangrebets 
Raseri.  Han  forsvandt  temmelig  langsomt  i  en  Retning, 
der  var  stik  modsat  den  som  førte  til  Hulen,  og  han 
holdt  sig  listeligt  til  de  aabne,  maanebelyste  Stier,  hvor 
Bjørnens  mistænksomme  Øjne  fulgte  ham  til  han  for- 
svandt i  Skyggernes  Forvirring.  Da  han  havde  forvisset 
sig  om,  at  han  var  udenfor  Synsvidde,  vendte  han, 
gjorde  en  kort  Omvej  for  at  føre  paa  Vildspor,  og 
skyndte  sig  hurtigt  til  Fjeldkammen. 

Den  gamle  Bjørn  havde  sin  Hule  i  en  lille  Klippe- 
revne med  en  snæver  Indgang,  hvor  et  hældende  Skifer- 
tag, der  dannede  Ydergrænsen  af  Blue  Ridge,  brød 
skarpt  af  og  hang  ud  over  en  dyb  Kløft.  I  den  blik- 
stille Luft  lød  der  op  fra  Kløften  en  spæd  Rislen  fra 

Blue  Ridge  Bækken,  en  ubetydelig  Biflod  til  den  vold- 
somme Ottanoonsis  Flod.  Omtrent  fem  Meter  langs 
Kanten  af  Afgrunden  løb  en  ujævn  Afsats,  der  førte  til 
Hulens  Munding.  Det  klare  Maaneskin  faldt  nu  lige  paa 
Indgangen  og  strømmede  hvidt  henover  Fyrretræernes 
Toppe  i  Dalen  underneden. 

Det  var  øjensynlig  en  farlig  cul-de-sac  uden  Bagdør 
til  Tilbagetog,  men  Ismael  tøvede  ikke.  Han  vidste,  at 
den  gamle  Bjørn  var  langt  borte  i  Tykningen  paa  den 
anden  Side  Klippekammen  ifærd  med  sit  stjaalne  Maal- 
tid.  Et  Øjeblik  var  hans  smidige  Skikkelse  synlig  i 
Maanelyset  idet  han  gled  langs  Afsatsen.  Saa  smuttede 
han  ind  i  Hulen. 

De  to  glinsende  Unger,  der  var  paa  Størrelse  med 
en  Huskat,  var  begyndt  at  blive  sultne.  Svagt  klynkende 
laa  de  sammenkrøbne  i  Baggrunden  af  Hulen.  Deres 
smaa,  spidse  Øren  var  løftede  for  at  lytte  efter  den 
skrabende  Lyd  af  den  tilbagevendende  Moders  Fodtrin, 
og  deres  smaa  klare,  pudsige  Øjne  var  ivrigt  fæstede  paa 
Lysstriben  i  Indgangen.  Pludselig  saa  de,  ikke  Moderens 
mægtige  Skikkelse,  der  altid  lukkede  Lyset  helt  ude, 
men  en  lav,  slank  Skabning,  som  kom  ind  med  et  ynde- 
fuldt Spring.  De  vidste  straks,  at  det  springende  Dyr, 
hvis  Øjne  mødte  deres  med  saa  fast  og  grusomt  et  Blik, 
var  dræbende.  Med  en  gennemtrængende  Hylen  kaldte 
de  efter  Hjælp. 

Som  det  saa  ofte  hænder  med  saa  uens  og  stærkt 
særprægede  Dyr  som  Bjørnene,  var  de  to  Unger,  meget 
forskellige  af  Karakter.  Den  ene  af  dem  imødesaa  tap- 
pert Faren  og  løftede  sin  Barnepote  til  Slag,  og  dens 
tynde,  sorte  Læbekanter  krængedes  udfordrende  tilbage 
fra  de  smaa  Tænder,  mens  den  anden  i  øjeblikkelig  For- 
færdelse over  de  truende  Øjne,  som  nærmede  sig,  faldt 

i  en  voldsom  Skælven  og  var  ude  af  Stand  til  at  be- 
væge sig. 

Den  ulykkelige  lille  fangede  først  Ismaels  Blik.  Han 
sprang  lige  i  Struben  paa  den,  rullede  den  om  paa  Ryg- 
gen og  begyndte  vildt  at  sønderrive  den.  Der  var  en 
tilfredsstillet  Hævnlysts  hele  Fryd  i  dette  Mord,  og  Ismael 
glemte  et  Øjeblik  sin  Kløgt. 

Straks  efter  blev  han  forstyrret  af  en  svag  Riven  og 
Biden  i  Bagbenet.  Den  anden  Unge  var  af  det  Stof, 
som  ikke  brød  sig  om  de  ulige  Vilkaar,  og  var  tappert 
kommen  sin  Slof  til  Undsætning.  Med  dryppende  Gab 
og  en  rasende  Snerren  snurrede  Ismael  rundt  for  at 
befri  sig  for  den  lille  Angriber.  Men  da  fangede  hans 
Øren  Lyden  af  hastige  Fodtrin  paa  Klippen  udenfor. 
Med  et  lynsnart  og  kraftigt  Spring  naaede  han  Mundingen 
af  Hulen. 

Men  der  stod  i  samme  Øjeblik  Bjørnemoderen,  aande- 
løs  af  sit  hurtige  Løb.  Lige  i  Begyndelsen  af  Maaltidet 
var  den  bleven  grebet  af  en  instinktiv  Frygt,  og  uden  at 
betænke  sig  havde  den  skyndt  sig  afsted.  Med  et  fejende 
Slag  faldt  dens  vældige  Lab  lige  i  Synet  paa  Ismael,  saa 
Hovedet  blev  slaaet  helt  tilbage  mellem  Skuldrene  og 
han  nagledes  til  Klippen.  Saa  faldt  den  anden  Lab  som 
en  Rambuk  paa  hans  smækre  Bagkrop.  Selv  i  Døds- 
kampen arbejdede  Ismaels  Tænder,  vildt  og  blindt  snap- 
pede de  rundt.  Men  i  et  Par  Sekunder  var  det  hele 
forbi.  Som  en  formløs  Masse  af  Blod  og  Skind  laa  han 
uden  en  Trækning  under  Hævnerens  Fødder. 

Den  gamle  Bjørn  betragtede  et  Øjeblik  Liget  og  skyndte 
sig  saa  bekymret  klynkende  ind  i  Hulen.  Den  uskadte 
Unge  kom  den  sprællende  imøde.  Den  slikkede  og 
snuste  hastigt  til  den  for  at  overbevise  sig  om  at  den 
ikke  var  saaret  og  vendte  sig  saa  mod  den  døde. 

Hylende  snuste  den  til  Liget,  slikkede  det  og  trillede 
det  rundt  med  Labben.  Det  varede  næsten  et  Minut 
før  den  helt  kunde  gøre  sig  klart  at  Ungen  var 
død.  Da  den  ikke  længere  kunde  være  i  Tvivl  om 
Sandheden,  holdt  den  op  med  at  hyle.  Saa  tog  den  det 
livløse  lille  Legeme  mellem  Tænderne,  bar  det  udenfor 
Hulen  og  lagde  det  nølende  paa  den  stejle  Klippeskraa- 
ning.  Som  om  det  netop  var  Hensigten,  gled  det  lang- 
somt ned  fra  Stedet,  rullede  rundt  og  faldt  udbredt  ned 
indtil  det  fangedes  af  Grenene  paa  en  gammel  Gran  en 
Snes  Meter  nede. 

Moderen  ventede  ikke  for  at  se  efter  det.  Den  vendte 
øjeblikkelig  tilbage,  kastede  sig  endnu  engang  over  Liget 
af  Ismael,  slog  og  sønderrev  det  med  sine  Klør,  indtil 
det  ikke  havde  fjerneste  Lighed  med  nogen  af  dem, 
som  strejfer  om  i  Naturen.  Kræsen  som  den  paa  sin 
Vis  var  —  en  Elsker  af  Honning,  Frugter  og  fint  Kød 
—  vilde  den  ikke  nedlade  sig  til  at  æde  det  ramme, 
senede  Kød.  Da  den  havde  tilfredsstillet  hele  sin 
Hævntørst  paa  Ismaels  Lig,  slyngede  den  det  foragteligt 
langt  ud  over  Afsatsen  og  trak  sig  saa  tilbage  til  Hulen 
for  at  amme  den  tilbageblevne  Unge.  Det  som  var  til 
Rest  af  Ismael  faldt  ned  til  Bunden  af  Kløften,  hvor  en 
eller  anden  Ræv  eller  Vildkat  maaske  kunde  afgøre  et 
gammelt  Mellemværende  paa  det,  eller,  endnu  mere 
forsmædeligt,  tjene  til  et  langt  Festmaaltid  for  Aadsel- 
biller  og  Spyfluer. 

Det  første  Daggry  gød  sig  rødmende  og  i  dugget 
Kølighed  over  Fjeldryggens  nøgne  Top.  Langsomt 
krøb  det  ned  ad  de  furede  Sider,  strømmede  blødt  hen- 
over de  sammenfiltrede  Buskadser  og  skød  omsider  sit 
fine,  farvestraalende  Lys  ned  over  Sumpene  og  ind  under 
Askens,  Kastaniens  og  Ahornens  Grene,  der  netop  havde 
klædt  sig  i  deres  spæde  Foraarsdragt. 

Tilsidst  naaede  det  en  lille  dyb  Lavning,  hvis  Bund 
var  beklædt  med  tørre  Kviste.  Den  var  bevokset  med 
Vildvin  og  Brombærranker  og  overskygget  af  to  mægtige 
Kastanietræers  Grene. 

Lavningen  var  saa  skjult,  at  Lysets  lange,  røde  Straaler 
kun  med  Vanskelighed  fandt  derind  og  maatte  famle  en 
Stund  før  de  fandt  noget  at  afsløre.  Og  da  de  endelig 
fandt  noget,  skyllede  de  ligesom  i  Glæde  over  Opdagelsen 
en  Strøm  af  gyldenrødt  ind  og  oplyste  den. 

Det  som  afsløredes  var  en  lille  Daakalv,  der  med 
store,  milde,  svømmende  Øjne  forundret  mødte  det  blæn- 
dende Skær.  Som  den  laa  der  sammenrullet  under  en 
Busk,  var  den  med  sin  gulplettede,  rødgyldne  Lød  næsten 
ikke  til  at  skelne  fra  det  visne,  brunplettede  Løv.  Men 
det  tidlige  Daggrys  mærkelige  krystalliske  og  kulørte  Lys 
gjorde  den  pludselig  iøjnefaldende.  Da  dens  Forundring 
over  Lyset  tog  af,  var  det,  som  om  den  blev  klar  over, 
at  den  ikke  længere  var  usynlig.  Dens  lille  Hoved  faldt 

ned  mellem  Forbenene  og  den  skrumpede  sammen  i  for- 
sigtig Ubevægelighed.  Det  var  næsten  som  om  dens 
Farver  ved  en  ubevidst  Viljesytring  blev  mindre  klare 
og  den  af  lutter  Stilhed  atter  blegnede  og  gled  over  i 
Omgivelserne. 

Men  den  lille  Bevægelse  idet  den  lagde  Hovedet 
ned,  havde  været  tilstrækkelig  til  at  volde  Fortræd.  Ved 
den  øvre  Ende  af  Lavningen  var  et  Par  grusomme  og 
aarvaagne  Øjne  bleven  opmærksom  paa  den.  En  lu- 
skende, skyggegraa  Skabning,  lydløs  som  selve  Daggryets 
Listen,  trykkede  sig  pludselig  fladt  mod  Jorden  og  stir- 
rede ufravendt  ned  paa  den  rødspættede  lille  Fyr  under 
Busken.  En  anden  skyggeagtig  Skabning  med  de  samme 
blege,  gennemtrængende,  maanegule  Øjne  sneg  sig  op  og 
trykkede  sig  ved  Siden  af  den  første. 

De  to  Losser  var  et  Par  skummelt  udseende  Dyr, 
hver  af  dem  vejede  henved  tyve  Kilo,  deres  Poter  var 
store  som  en  Panters  og  under  den  lange  løse  Pels  be- 
vægede de  staalhaarde  Muskler  sig  med  lynsnar  Hurtig- 
hed. Sammenlignet  med  Forlemmerne  var  Baglemmerne 
overdreven  store  og  kraftige  og  var  krummede  ind  under 
Kroppen,  rede  til  Spring  paa  en  Maade,  saa  at  man  kom 
til  at  tænke  paa  en  vældig  Rovdyrhare.  Halerne  var 
afstumpede  og  tykke  og  øjensynlig  ganske  unyttig  til  det 
almindelige  Brug  af  Haler.  Deres  runde,  ondskabsfulde 
Fjæs  bar  et  bistert  Børsteskæg  og  var  omringet  af  en 
Slags  Pelskrave,  der  krusede  sig  frem  under  Kæberne, 
og  Ørespidserne  havde  lange,  stive  Totter.  Farven  var 
lysegraa,  svagt  pudret  med  blegt  gulbrunt,  saa  de,  naar 
undtages  de  blege  Øjnes  mærkelige  Skinnen,  næsten  var 
usynlige  i  de  skyggefulde  Skove. 

Begge  Losser  stirrede  i  et  Par  lange  Sekunder  paa 
den  intetanende  Daakalv,  hvis  milde  Øjne  var  vendt  i 

en  anden  Retning,  længselsfuldt  paa  Udkig  efter  Moderens 
Tilbagekomst.  Skønt  ikke  en  Lyd,  ikke  en  Hvisken 
havde  naaet  dens  Øre,  rislede  der  pludselig  en  Advarsels- 
fornemmelse  gennem  dens  Barnenerver,  og  den  vendte 
Hovedet  for  at  se  sig  om. 

To  utydelige  graa  Tingester,  hvis  skrækkelige  Øjne 
var  fæstede  paa  den,  krøb  ned  i  Lavningen. 

Kalven  var  ikke  mange  Timer  gammel.  Den  havde 
endnu  ikke  lært  noget,  hverken  om  Losser  eller  om 
Døden.  Men  den  behøvede  ingen  Belæring  for  at  vide 
at  de  to  taagede  Skabninger  betød  Ulykke.  Den  aabnede 
sin  lille  Mule  og  skreg  efter  sin  Moder  —  et  mærkeligt 
skingrende  Skrig,  halvt  Brægen,  halvt  Bjæffen,  men  ikke 
til  at  tage  fejl  af  i  dets  Skræk  og  Anraaben. 

Skriget  blev  straks  besvaret  af  en  klar  Brægen  i  Nær- 
heden, og  i  næste  Sekund  kom  Moderdaaen  med  et 
vældigt  Spring  over  de  nærmeste  Buske.  Det  var  ikke 
den  sædvanlige  Vej,  hun  kom  hjem  ad.  Ved  andre  Lej- 
ligheder drev  hun  stille  ind,  uden  at  saa  meget  som  en 
Kvist  knækkede.  Men  naar  Faren  truede  hendes  Lille,  gav 
hun  Pokker  i  Forsigtigheden  og  kom  ad  den  korteste  Vej. 

Med  en  ømt  beroligende  Mumlen  rørte  hun  ved  Kalven 
med  Mulen  og  snuste  hen  over  den,  som  om  hun  vilde 
spørge,  hvad  der  fejlede  den. 

Ved  Daaens  pludselige  voldsomme  Ankomst,  standsede 
begge  Lossene  med  et  Sæt  og  trykkede  sig,  parat  for 
hvad  der  maatte  hænde.  Da  de  saa  Moderen  bøje  Ho- 
vedet og  være  fuldt  optaget  af  Kalven,  sneg  de  sig  atter 
frem.  Men  de  var  nu  adskilte,  den  ene  krøb  tilhøjre, 
den  anden  tilvenstre.  De  vidste,  at  en  Daahind,  der 
forsvarede  sin  Unge,  var  for  farlig  en  Modstander  at 
give  sig  i  Kast  med  for  en  enkelt  Los,  men  naar  de  an- 
greb hende  fra  begge  Sider  paa  en  Gang,  kunde  de  maaske 

forvirre  hende  og  undgaa  de  lynsnare  Hug  af  hendes 
farlige,  knivskarpe  Klove. 

Da  Daaen  løftede  Hovedet  for  at  se  sig  om,  fik  hun 
Øje  paa  Hanlossens  uforsonlige  Øjne.  I  knap  fem  Me- 
ters Afstand  samlede  den  sig  netop  til  Spring.  Med  sin 
Erfaring  i  Kamp  ventede  hun  ikke  paa  det  dødelige  Ned- 
slag, men  sprang  med  en  skarp,  trodsig  Snøften  frem 
for  at  møde  det.  Med  ubeskrivelig  Lethed  dansede  hun 
frem  og  de  blanke,  spidse,  staalhaarde  Klove  slog  vildt 
foran  hende. 

Lossen  turde  ikke  møde  Slagene  og  sprang  tilbage 
med  en  Snerren.  Instinktivt  saa  Daaen  sig  om  for  at 
se  om  Kalven  var  i  Sikkerhed.  Hunlossen  var  lige  ved 
at  springe  paa  hende.  Det  var  for  sent  at  undvige 
Springet,  men  hun  mødte  det  saa  betids,  at  hun,  omend 
kun  med  ringe  Virkning,  tilføjede  den  et  kort,  skærende 
Slag.  Slaget  kunde  ikke  standse  den  store  Kats  Spring, 
men  det  rev  en  lang  rød  Flænge  ned  ad  dens  graa  Side 
og  afledede  Angrebet,  saa  at  Lossens  Klør  ramte  hende 
i  Skulderen  i  Stedet  for  i  Struben. 

Med  en  skarp  Brægen  sprang  Daaen  op  i  Luften  og, 
søgte  at  ryste  Angriberen  af  sig.  Da  det  var  forgæves 
skød  hun  sig  ind  under  en  Gren  i  Haab  om  at  skrabe 
den  skæbnesvangre  Rytter  fra  dens  Plads.  Det  lykkedes 
hende,  men  før  hun  kunde  faa  sig  vendt  om  til  For- 
svar, havde  hun  Hanlossen  i  Struben.  I  næste  Øjeblik 
var  Hunlossen  atter  paa  Skulderen  af  hende  og  flaaede 
i  hendes  Nakke  og  oprev  hendes  Flanker  med  Bag- 
poternes frygtelige  Kløer.  Hun  brægede  kvalt  og  kæm- 
pede med  fortvivlede,  tumlende  Spring.  Men  i  Løbet 
af  et  Par  Minutter  havde  Lossene  faaet  hende  til  Jorden, 
og  faa  Sekunder  efter  strømmede  hendes  Hjerteblod 
varmt  og  skarlagenrødt  ud  over  det  visne  Løv. 

II 

Mac  Tavish  sad  lige  paa  Toppen  af  Bjergryggen  og 
stirrede  med  rolige  Øjne  ud  over  Daggryets  fremvan- 
drende  Mirakel.  I  hans  venstre  Arms  Albue  laa  en  nem 
lille  303  og  blinkede  med  sit  blaa  Løb  i  de  tynde,  rene 
Solstraaler.  Med  sin  store,  højre  Haand  fingrede  han 
veltilfreds  i  sit  røde  Fuldskæg.  Saadan  skulde  en  Sol- 
opgang være!  De  svage  Farver  i  Rosa,  Rav  og  Guld 
var  af  en  ubeskrivelig  og  næsten  utrolig  Gennemsigtig- 
hed, og  de  spillede  paa  hans  haarde,  men  fintstemte 
Nerver  med  samme  Inderlighed  som  de  lange,  lang- 
somme Fedeltoner  ved  et  stille  Vand  under  Midsommer- 
nattens Maane. 

Den  Blanding  af  skotsk,  vallisisk  og  engelsk  Blod, 
der  flød  i  Mac  Tavish's  Aarer,  gjorde  ham  saa  sammen- 
sat i  Karakter,  at  han  ofte  var  en  Gaade,  endogsaa  for 
sig  selv.  Skønt  han  krympede  sig  for  at  tilføje  noget 
Væsen  Skade,  var  han  en  ivrig  Jæger  og  elskede  et 
godt  Slagsmaal.  Paa  Vejen  fra  sin  Hytte  til  Settlemen- 
tet, der  laa  paa  den  anden  Side  Dalen  i  en  Afstand  af 
tredive  Kilometer,  var  han  gaaet  op  ad  den  vestlige 
Skraaning  en  halv  Time  tidligere  end  han  havde  haft 
nødig.  Han  var  sandelig  taget  hjemmefra  i  Mørke  blot 
for  oppe  fra  Klippekammen  at  se  Solopgangens  himmel- 
ske Strøm  bryde  ud  over  den  brede  Dal  dernedenunder. 
Men  overfor  sig  selv  vilde  han  ikke  indrømme,  at  det 
var  Grunden  til,  han  var  saa  tidlig  paa  Færde.  Han 
havde  adskillige  andre  Grunde  paa  rede  Haand,  men  i 
sit  Hjerte  vidste  han,  de  ikke  betød  det  mindste.  Han 
brugte  dem  kun  til  overfor  sig  selv  at  skjule  sin  dumme 
Passion  for  Solopgange  og  Solnedgange  og  andre  smukke, 
men  praktisk  unyttige  Sager. 


De  vilde  Frænder.  10 

I  frydefuld  og  inderlig  Nydelse  sad  Mac  Tavish  og 
trak  i  sit  røde  Skæg.  Aldrig  havde  den  vide  Udsigt  fra 
Bjergkammen  været  saa  vidunderlig,  aldrig  havde  en 
Solopgang  været  mere  fuldendt  fortryllende.  Han  turde 
næppe  aande,  at  det  ikke  pludselig  skulde  forandre  sig 
til  en  anden  og  mindre  straalende  Farvesammensætning. 
Den  fuldkomne  Stilhed  var  næsten  ængstende  —  som 
var  en  uendelig  stor  Sæbeboble  blæst  op  til  sin  yderste 
Grænse  farvespillende  ved  et  Mirakel. 

Og  saa  brast  den.  Fra  Lavningen  underneden  lød 
der  en  Forvirring  af  rasende  Lyde  —  Snerren,  Skrig, 
Kamp  —  den  ufejlbarlige  Tilkendegivelse  af  et  Sammen- 
stød paa  Liv  og  Død.  Det  mystiske  Skær  over  Bjergene, 
Tykningerne  og  de  grønne  Trær  forandrede  sig  pludselig 
og  blev  mere  kendt  og  almindeligt.  Det  lignede  en 
ganske  sædvanlig  Morgen.  Mac  Tavish  trak  Vejret  dybt, 
som  en  der  er  løst  af  en  stærk  Fortryllelse.  Han  snap- 
pede sin  Riffel  og  sprang  hurtigt  men  forsigtigt  ned  ad 
Skraaningen  mod  den  buskede  Lavning,  hvor  Lydene 
syntes  at  komme  fra. 

Den  trofaste  Moders  Kamp  var  forbi.  Lossene  var 
endnu  ikke  helt  sikre  paa  deres  Sejr  og  laa  begge  og  rev 
vildt  i  Halsen  paa  hende  da  Mac  Tavish  kom  til  Syne. 

Rasende  ud  over  al  Forstand  over  denne  Indgriben 
i  deres  Sejr  vendte  Lossene  sig  med  en  hæs  Snerren 
om  imod  ham,  som  om  de  havde  i  Sinde  at  springe 
paa  ham.  Men  Mac  Tavish's  lille  Riffel  var  i  et  Nu  ved 
Skulderen  og  Hanlossen  sprang  lige  i  Vejret.  Med  alle 
fire  Ben  stift  udstrakte  faldt  den  livløs  ned  tværs  over 
sit  Bytte.  Før  den  havde  naaet  Jorden  var  Hunnen 
væk,  simpelthen  forsvundet,  som  om  Riffelknaldet  havde 
blæst  den  bort.  Han  saa  ikke  andet  af  den  end  et 
Glimt  af  Graat  mellem  to  Buskadser. 

Mac  Tavish  samlede  sin  Trofæ  op,  vurderede  den 
med  et  kyndigt  Blik  til  at  være  et  godt  Skind  og  ka- 
stede den  saa  skødesløst  fra  sig,  en  lille  Smule  ærger- 
lig over,  at  han  ikke  havde  været  hurtig  nok  i  Ven- 
dingen til  at  sikre  sig  begge  de  graa  Røvere.  Han  un- 
dersøgte Daaen  og  overbeviste  sig  om,  at  den  var  helt 
død,  trak  derpaa  nogle  Meter  stærkt  Reb  op  af  sin 
rummelige  Lomme  og  hængte  Kroppen  op  ved  Bag- 
benene i  en  Gren,  saa  Rævene  ikke  kunde  naa  den. 
Saa  vendte  han  sig  om  mod  Daakalven. 

Fra  sin  Plads  havde  det  lille  Dyr  med  store,  blanke 
Øjne  forstenet  iagttaget  Scenen.  Den  var  bleven  stum 
af  Ufattelighed  overfor  saa  megen  pludselig  Forfærdelse. 
Da  Mac  Tavish  varsomt  nærmede  sig  til  den  og  strakte 
Haanden  ud,  trak  den  sig  ikke  engang  tilbage.  Men  da 
han  uden  at  tænke  derover  rørte  ved  dens  Mule,  blev 
den  skrækslagen  over  den  frygtede  Lugt  af  Menneske. 
Den  tumlede  op  paa  Benene  og  atter  lod  den  høre  det 
gennemtrængende  og  ynkeligt  bønfaldende  Skrig  efter 
Moderen,  som  nu  ikke  mere  kunde  høre.  Paa  sine 
svage  Ben  forsøgte  den  at  komme  bort.  Men  Mac  Tavish 
havde  fat  i  den.  Han  holdt  fast,  men  han  klappede  den 
blidt  og  kløede  den  paa  Ryggen  og  Nakken.  Forvirret, 
men  delvis  beroliget  ved  den  Lugt  af  Moderen,  som  var 
saa  mærkelig  blandet  med  Menneskelugten  i  Mac  Tavish's 
Klæder,  holdt  den  pludselig  op  med  at  skrige  og  laa 
stille  i  Jægerens  Arm  og  saa  paa  ham  med  ængsteligt 
spørgende  Øjne. 

„Stakkels  lille  Pus!"  mumlede  Mac  Tavish,  og  holdt 
den  ømt  ind  til  sig,  som  var  den  et  lille  Barn.  Saa 
kom  han  i  Tanker  om  Bums,  hans  elskede  Digter,  og 
tilføjede: 

10« 

„Wee,  sleekit,  quiverin',  timorous  beastie!"*) 
I  et  Par  Sekunder  stod  han  og  vidste  ikke,  hvad  han 
skulde  gøre.  Han  havde  tænkt  at  aflægge  en  Visit  i 
Settlementet,  og  han  havde  ikke  let  ved  at  forandre 
sine  Planer.  Men  det  lille  Dyrs  Nød  stillede  uafviselige 
Krav  til  hans  forstaaende  Hjerte.  Han  kunde  gaa  til 
Settlementet  en  anden  Dag.  Saa  kastede  han  den  døde 
Los  over  Skulderen,  satte  Daakalven  saa  godt  som 
muligt  til  Rette  i  sin  venstre  Arm  og  begav  sig  tilbage 
til  Hytten  paa  den  anden  Side  af  Bjergryggen. 

III 

I  Mac  Tavish's  lune  Hytte  blev  Kalven  plejet  og 
kælet  for  og  glemte  hurtigt  de  Rædsler,  som  havde  om- 
ringet den  ved  dens  Indtræden  paa  Livets  Scene.  Den 
lærte  snart  at  drikke  varm  Komælk  og  lidt  senere 
ogsaa  at  æde  Grønt,  ikke  alene  paa  Mac  Tavish's  græs- 
groede  Markrydninger,  men  ogsaa  af  de  mest  udsøgte 
Grønsager  i  den  lille  Have.  Mac  Tavish  forkælede  den 
forfærdeligt,  men  den  lønnede  ham  med  en  Hunds 
Hengivenhed,  der  til  Tider  kunde  være  besværlig  nok. 
Den  hang  ham  i  Hælene  overalt,  og  da  den  tilsyne- 
ladende af  Naturen  var  ude  af  Stand  til  at  lære  Lydig- 
hed, maatte  han  laase  den  sikkert  inde  i  Stalden,  naar 
han  ikke  vilde  have  den  til  at  følge  efter,  og  saa  vende 
det  døve  Øre  til  dens  øresønderrivende  Bønner. 

I  Løbet  af  nogle  Maaneder  tabte  Kalvens  Pels  sine 
gule  Prikker  og  blev  af  en  jævn,  varm  rødbrun  Farve, 
der  gik  over  i  blegt  brungult  paa  Bugsiden,  og  samtidig 
voksede  den  op  til  en  ualmindelig  smuk  og  kæk  ung 

*)  »Du  stakkels,  nøgne,  skælvende,  rædde  Pus.«  Begyndelseslinien 
til  Robert  Burns'  Digt:     >Til  en  Mus«. 

Buk.  Saa  var  det  dens  Navn  forandredes  fra  „Pus" 
til  „Røde  Laps".  Nu  kom  den  efterhaanden  paa  en 
nogenlunde  god  omend  ikke  venskabelig  Fod  med  den 
brogede  Ko,  den  aargamle  Kalv  og  de  to  store,  røde, 
søvnige  Okser,  som  Mac  Tavish  brugte  til  Pløjning  og 
Kørsel.  Det  var  nærmest  en  Slags  nedladende  Bevaa- 
genhed  fra  Røde  Laps's  Side.  Da  dens  første  Horn 
begyndte  at  bryde  frem,  oprettede  den  gradvis  et  ube- 
stridt Overherredømme  over  alle  disse  godmodige  Dyr 
paa  Stedet.  Tiltrods  for  sin  Slankhed  og  Lidenhed 
havde  den  fuldstændig  Overtaget.  Den  kunde  altid 
prikke  til  dem  hvor  den  lystede  eller  sparke  dem  gru- 
somt med  sine  Forklove  og  saa  undslippe  deres  Vrede 
med  spottende  Lethed.  For  at  undgaa  Vrøvl  gav  de 
saa  efter  for  dens  Tyranni  indtil  det  blev  dem  en  Vane. 
Dette  Herredømme  havde  den  udentvivl  saameget  lettere 
ved  at  tillægge  sig  paa  Grund  af  den  Yndest,  den  nød 
hos  Mac  Tavish.  Den  tilbragte  Halvdelen  af  sin  Tid  i 
Hytten  trippende  i  Hælene  paa  Mac  Tavish  eller  ved 
Siden  af  ham  med  hans  Arm  over  Ryggen.  De  andre 
Dyr  kom  let  til  at  anse  den,  som  om  den  havde  nogen 
Del  i  Mac  Tavish's  Autoritet.  Det  var  sikkert  et  Held, 
at  der  ikke  var  nogen  Hund  eller  Kat  i  Hytten  til  at 
dele  Mac  Tavish's  Hengivenhed,  for  Røde  Laps  var  saa 
skinsyg  som  en  spansk  Zigøjner. 

Efterhaanden  som  den  voksede  op  til  en  fuldvoksen 
Daahjort  med  store  Takker,  udviklede  den  ogsaa  to 
Slags  Modvilje  mod  Grisen  og  mod  alle  Slanger.  Hvad 
den  første  angik,  var  det  umuligt  at  opdage  nogen 
Grund,  og  hver  Gang  den  blev  grebet  i  voldsomme 
Ytringer  i  den  Retning,  fik  den  Pisken  at  smage.  Saa 
stejlede  den  snøftende  om  bagved  Stalden  og  surmulede 
en  ti  Minutters  Tid.   Den  plejede  at  stille  sig  op  foran 

Svinestien  og  sparke  mellem  Gærdestaverne  ind  paa 
den  sagesløse  Gris.  For  at  afværge  Ulykker  byggede 
Mac  Tavish  Gærdet  op  til  en  mistrøstende  Højde  og 
sømmede  Sprækkerne  mellem  Staverne  til. 

Efter  den  Tid  havde  Røde  Laps  øjensynlig  glemt 
Grisens  Eksistens.  Men  Slanger  var  den  altid  paa  Jagt 
efter.  Den  sneg  sig  op  paa  de  smaa  Højder  for  at 
overraske  dem,  naar  de  baskede  i  Solen,  eller  den  slog 
med  sine  Takker  ind  i  Bregnebuskadserne  for  at 
skræmme  dem  frem  i  aaben  Mark,  hvor  den  kunde 
trampe  dem  ihjel  med  sine  skarpe  og  vævre  Klove.  I 
denne  Modvilje  tog  dens  Herre  hjertelig  Del.  I  Mac 
Tavish's  noget  barnlige  Øjne  var  alle  Slanger  Djæve- 
lens Yngel,  lige  fra  de  lyse,  uskadelige  smaa  Baand- 
slanger  til  de  dødelige  Moccasinslanger  eller  Kobber- 
hoveder. Og  Røde  Laps  havde  ganske  den  samme 
Mening.  Den  jagede  en  lille  uskyldig,  bleggrøn  Græs- 
snog paa  en  Snes  Centimeter  med  det  samme  lystige, 
dansende  Raseri  som  naar  den  ødelagde  en  to  Meters 
Sortslange  eller  Blaaløber.  Men  gjaldt  det  en  Hugorm 
eller  en  Kobberhovede,  var  den  saa  koldblodig  og  for- 
sigtig som  en  trænet  Fægter.  Mac  Tavish  havde  aldrig 
oplært  den,  saa  det  er  ikke  godt  at  sige  hvorledes  — 
men  den  kendte  udmærket  Forskellen  mellem  de  Slan- 
ger, hvis  Bid  betød  Døden,  og  de  som  ikke  havde 
Gifttænder. 

Bjergkammens  sydlige  Skrænter,  som  var  skærmede 
for  de  barske  Storme,  var  fulde  af  solbeskinnede  Af- 
satser, hvor  Kobberhovederne  havde  deres  Yndlings- 
tilholdssteder.  De  fandtes  ellers  ikke  saa  langt  mod 
Nord.  Naar  en  eller  anden  af  og  til  blev  bidt,  kunde 
der  komme  Bevægelse  mellem  de  spredte  Kolonister  i 
begge  Dalene  for  at  faa  ordnet  et  Felttog  til  Udryddelse 

af  den  ondartede  Plage.  Men  Kobberhovederne  holdt 
for  det  meste  til  paa  de  afsides  Afsatser  og  i  utilgænge- 
lige Kløfter  og  undgik  saaledes  Opmærksomheden.  De 
bejlede  ikke  til  Berømmelsen  og  var  derfor  udsat  for  at 
blive  glemt. 

Som  Regel  tænkte  Mac  Tavish  ikke  paa  dem.  Men 
han  kom  pludselig  i  Tanker  om  dem  en  Morgen,  da 
den  Klippekant,  han  stod  paa  for  at  nyde  Udsigten,  paa 
en  Gang  gav  efter  under  hans  Vægt,  og  han  faldt  ned 
ad  den  nøgne,  frygtelige  Skrænt.  Skrænten  var  næsten 
lodret,  og  han  faldt  hurtigt  midt  i  en  Hvirvel  af  Støv 
og  Sten,  og  med  Solens  hede  Glød  i  Ansigtet  lige  ned 
mod  Jorden.  Da  han  skramlede  ned  over  et  smalt 
Fremspring,  klamrede  han  sig  vildt  til  en  Busk,  der 
groede  frem,  men  blev  mødt  med  en  rasende  Hvislen, 
der  lød  lige  i  Øret  paa  ham.  Haaret  rejste  sig  paa 
Hovedet  af  ham  og  han  gav  Slip.  Det  var  med  et  Øje- 
bliks virkelig  Lettelse,  han  følte  hvorledes  han  faldt 
videre.  Saa  slog  hans  Hovede  mod  en  fremspringende 
Rod,  han  tumlede  ud  paa  endnu  en  Afsats,  tabte  Be- 
vidstheden, mens  Faldet  blev  hurtigere,  og  rullede  ned 
ved  Foden  af  Klippen  med  et  brækket  Ben  og  i  Sel- 
skab med  en  Hagl  af  Sten  i  forskellige  Størrelser. 

Han  vidste  naturligvis  ikke  noget  af  det,  men  de 
næsten  altfor  opmærksomme  Sten  blev  hans  Beskyttere 
og  foreløbig  med  god  Virkning.  En  Familje  af  Kobber- 
hoveder, som  badede  sig  i  Solen,  blev  hvæsende  og 
arrigt  raslende  slaaet  paa  Flugt  af  denne  Byge  af  Sten- 
projektiler. Lidt  efter  lagde  Støvet  sig  og  de  sidste 
Sten  laa  stille.  Det  samme  gjorde  Mac  Tavish.  Han 
var  bleven  ordentlig  forslaaet  under  den  ualmindelige 
Nedfart,  og  det  Slag  han  havde  faaet  i  Hovedet  var 
slemt 

Da  Mac  Tavish  faldt,  stod  Røde  Laps  lige  bagved 
ham  og  snuste  med  sin  fløjelsbløde  Mule  ved  hans 
Lommer  for  at  se  om  der  var  noget  til  den.  Den 
sprang  tilbage  med  et  Snøft  af  Forbavselse,  da  han  for- 
svandt og  spankede  krænket  videre.  Den  var  ikke  vant 
til  at  se  sin  Herre  opføre  sig  saa  underligt  og  forsvinde 
uden  at  give  den  Tid  til  at  følge  med.  I  nogle  Minutter 
spankulerede  den  frem  og  tilbage  med  Næsen  i  Vejret 
og  et  skuffet  Udtryk  i  Øjnene.  Saa  begyndte  den  at 
føle  sig  ensom  og  gik  hen  til  Kanten  af  Afgrunden  og 
kiggede  forsigtigt  ned.  Dens  Klove  skød  nogle  Smaa- 
sten  af  Lave,  som  raslede  ned  og  ramte  Mac  Tavish. 
Hjorten  ventede  at  se  ham  springe  op  i  Vrede  derover. 
Men  i  Stedet  for  blev  han  liggende  ganske  stille. 

Røde  Laps  begyndte  at  ane  Uraad.  Den  gik  tæt  hen 
til  Kanten  og  skubbede  endnu  et  Par  Sten  ned  paa  Mac 
Tavish.  Det  saa  et  Øjeblik  ud  som  den  havde  faaet 
den  fjantede  Ide  at  prøve  paa  selv  at  glide  bagefter  dem. 
Det  vilde  uden  Tvivl  være  lykkedes,  men  en  Tvivl  om 
hvordan  den  vilde  naa  ned,  fik  den  til  at  standse.  Den 
snøftede  uroligt,  trak  sig  tilbage  fra  Skrænten  og  efter 
et  Øjebliks  ængstelig  Utaalmodighed  skyndte  den  sig 
saa  langs  med  Klippehældet  for  at  finde  en  lettere 
Nedgang. 

Da  der  i  nogen  Tid  havde  været  fuldstændig  roligt 
ved  Foden  af  Skrænten,  kom  flere  af  Kobberhovederne 
forsigtigt  glidende  tilbage  til  deres  Soleplads.  Stammens 
Patriark,  en  tyk,  fintmønstret  Fyr  paa  omtrent  to  Meters 
Længde  var  i  Spidsen.  Da  den  naaede  i  faa  Skridts 
Afstand  fra  Mac  Tavish,  klaprede  den  advarende  med 
Halen  og  rullede  sig  op  til  Slag.  Dens  Efterfølgere 
trak  sig  tilbage  med  en  irriteret  Hvislen  og  overlod  den 
gladelig  Æren. 

Men  Hjorten  var  for  hurtig  for 
Slangen.  En  knivskarp  Klov  skar 
ned  med  hævngerrig  Kraft. 

Da  Mac  Tavish  ikke  bevægede  sig,  slog  Slangen 
hellerikke.  Den  ventede  fuldt  kampberedt  med  sine 
smalle,  mørke  Øjne  fæstede  paa  det  mystiske  Væsen, 
som  paa  en  saa  underlig  Maade  havde  vist  sig  iblandt 
dem.  Den  ventede  i  omtrent  ti  Minutter.  Da  den  saa 
havde  overbevist  sig  om  at  Genstanden  ikke  var  levende 
og  ikke  farlig,  sænkede  den  Hovedet  og  begyndte  at 
glide  bort. 

I  samme  Øjeblik  var  Mac  Tavish  ved  at  komme  til 
Bevidsthed.  Han  bevægede  en  Arm.  Han  prøvede  paa 
at  bevæge  sit  højre  Ben.  Han  stønnede.  Lynsnart 
rullede  Slangen  sig  atter  op,  og  afleverede,  som  den 
Gentlemankæmper  den  var,  sin  lydelige,  advarende 
Klapren. 

Ved  den  ildevarslende  Lyd  kom  Mac  Tavish  til  fuld 
Bevidsthed.  Han  bevægede  ikke  en  Muskel,  men  aab- 
nede  langsomt  Øjnene.  Lige  foran  hans  Ansigt,  inden- 
for Rækkevidde,  rejste  Kobberhovedet  sig  med  svagt 
svingende  Hoved  parat  til  at  slaa. 

Mac  Tavish'  Hjerne  arbejdede.  Han  vidste  at  Fjen- 
den ikke  vilde  slaa  saalænge  han  holdt  sig  fuldstændig 
stille.  Men  han  forstod  ogsaa,  at  Slangen  nu  vidste, 
han  var  levende,  og  derfor  maaske  vilde  vente  i  en 
uendelig  Tid.  Hvor  længe  kunde  han  holde  sig  stille? 
Det  brækkede  Ben  smertede  forfærdeligt.  Andre  Slan- 
ger vilde  snart  komme  frem  af  deres  Skjul.  Hvorledes 
skulde  han  faa  slæbt  sig  af  Vejen  uden  at  faa  dem  over 
sig.  Den  kolde  Sved  sprang  ham  af  Porerne.  Han 
følte,  hvorledes  det  atter  svimlede  for  ham  og  han  var 
ved  at  tabe  Bevidstheden.  Men  i  isnende  Rædsel  og 
Angst  for,  at  han  skulde  komme  til  at  bevæge  sig  der- 
som han  atter  besvimede,  samlede  han  med  en  Kraft- 
anstrengelse sine  Tanker.    Svag  som  han  var,  begyndte 

han  dog  at  omgaas  saadanne  vanvittige  Planer  som  at 
gribe  en  Haandfuld  Sten  og  slaa  efter  Fjenden,  skønt 
han  meget  godt  vidste,  at  den  kunde  faa  ham  ramt  en 
tre-fire  Gange  før  han  fik  fat  i  Stenene. 

Fortvivlelsen,  Spændingen  og  Forvirringen  var  atter 
ved  at  faa  Magt  over  ham,  da  Lyden  af  lette  Klove  bag- 
ved naaede  hans  Øre.  Han  turde  ikke  vende  Hovedet 
om  for  at  se,  men  han  følte  hvem  det  var,  og  hans 
Hjerne  klaredes  paany.  Han  saa  Slangen  dreje  Hovedet 
og  give  Svingkurven  en  anden  Retning. 

Et  Øjeblik  efter  kom  Røde  Laps  trippende  tilsyne, 
dansende  den  yndefulde  Krigsdans,  hvormed  den  plejede 
at  udfordre  Grisen.  Den  drejede  om  til  den  ene  Side 
og  drog  Kobberhovedets  Opmærksomhed  bort  fra  Mac 
Tavish.  Saa  præsenterede  den  forsigtigt  Spidsen  af  sine 
Takker  lige  indenfor  Rækkevidde.  To  Gange  huggede 
Slangen  som  et  Lyn  og  spildte  Giften  uden  Skade  paa 
de  uigennemtrængelige  Horn.  Drillet  indtil  Forbitrelse 
slog  den  atter  og  atter  indtil  den  ikke  havde  en  Draabe 
Gift  tilbage.  Saa  kom  den  pludselig  til  Klarhed  over, 
at  det  var  ude  med  dens  Kræfter,  sænkede  hurtigt 
Hovedet  og  smuttede  efter  Ly. 

Men  Hjorten  var  for  hurtig.  En  knivskarp  Klov  skar 
ned  med  hævngerrig  Kraft  og  ramte  den  i  Nakken  lige 
bag  Hovedet.  Slaget  kløvede  de  sejge  Skæl  og  klippede 
Rygsøjlen  helt  over. 

Det  døde  Hovede  faldt  fuldstændig  kraftesløst  ned, 
men  Kroppen,  som  var  ladet  med  Liv  og  Kraft,  vred 
sig  i  uhyggelige  piskende  Krumninger.  Med  endnu  et 
Slag  knuste  Røde  Laps  det  uskadelige  Hovede,  og  saa 
stampede  og  trampede  den  paa  de  vridende  Spiraler  til 
de  var  skaaret  i  Smaastumper  og  dens  pæne  smaa 
Hovskæg  drev  af  Blod.   Saalænge  der  endnu  var  noget 

der  vred  sig,  opgav  den  ikke  Arbejdet  og  ansaa  Sejren 
for  fuldstændig. 

Mac  Tavish,  der  nu  følte  sig  sikker  med  Hensyn  til 
Slangen,  gav  sig  over  en  Stund.  Da  han  atter  kom  til 
sig  selv,  var  han  bedre  tilpas  og  Røde  Laps  stod  ved 
Siden  af  og  snuste  ham  ind  i  Ansigtet.  Han  kærtegnede 
den  smalle,  bløde  Mule  og  udtrykte  sin  ubetingede  Be- 
undring for  sin  Redningsmands  Mod  og  Dygtighed. 

Saa  bed  han  Tænderne  sammen  og  gav  sig  til  lang- 
somt og  smertefuldt  at  kravle  ned  til  den  nærmeste 
Bebyggelse. 

Fra  Syden  og  de  blaa,  palmekransede  Laguner  kom 
de  vældige  hvide  Flokke  flyvende  paa  Vinger,  der 
førte  dem  gennem  Luftens  Højder  med  en  Fart  paa 
henved  et  Par  Kilometer  i  Minuttet.  De  kom  over  de 
frodige,  lyse,  mystiske  Prærier  og  Sumpsteppernes  gylden- 
grønne  Dampe,  og  støt  kløvede  deres  blinkende  Kile 
Luften.  Solen  havde  først  for  en  Time  siden  hævet  sig 
over  Horisonten,  og  under  Flugtens  kraftige,  hamrende 
Takt  lynede  hver  enkelt  af  de  mægtige,  hvide  Vinger  et 
Øjeblik  som  Sne  mod  den  stærke  blaa  Himmel  naar 
de  ramtes  af  de  vandrette  Straaler. 

I  denne  højtgaaende  Flugt  fulgtes  femfen  Svaner  af 
den  store,  hvide  Art  med  Klarion-Stemmer,  som  er  kendt 
under  Navnet  „syngende  Svaner".  De  fløj  i  streng 
Orden,  fire  i  Kilens  korte  Side  og  elleve  i  den  lange, 
og  med  den  klogeste  og  kraftigste,  den  ubestridte  Fører 
flyvende  i  Spidsen. 

De  første,  fjerne  Varsler  om  Nordens  Foraar  havde 
pludselig  naaet  ham  i  Florida- Lagunernes  blaa  og  gyldne 
Farvepragt,  og  skønt  han  vidste,  at  Foraaret  endnu  var 
dybt  indhyllet  i  Is,  omsuset  af  de  vilde,  arktiske  Storme, 
havde  han  kun  tøvet  et  Par  Dage  før  han  havde  fulgt 
Kaldet.  I  nogle  Dage  var  Svanerne  stærkt  ophidsede, 
de  svømmede  frem  og  tilbage,  pudsede  nervøst  Fjerene, 
og  de  gule  Kyster  genlød  af  deres  skurrende,  gennem- 
trængende Skrig. 

Det  var  ikke  let  for  dem  at  rive  sig  løs  fra  de  mælke- 
varme asurgrønne  Vande,  der  var  saa  rige  paa  Føde. 
Men  omsider  var  en  Flok  Vildgæs  i  det  kølige  Daggry 
skræppende  fløjet  hen  over  deres  Hoveder  med  Hudson 
Bugten  som  Maal.  Det  var  netop  den  Spore,  han  havde 
nødig.  Som  om  han  kun  havde  ventet  paa  disse  For- 
løbere til  at  vise  Vejen,  satte  han  med  en  lang  trom- 
petende Kalden  op  i  Luften  med  vældige  Vingeslag.  Og 
i  et  Virvar  af  Vinger  og  Skrig  rejste  Flokken  sig  efter 
ham  som  en  Snestorm.  Efter  en  Del  skinsygt  Kævl 
dannede  Kilen  sig  mens  de  med  hamrende  Vingeslag 
fløj  opad  i  en  lang,  skraa  Linje.  Da  de  endelig  havde 
riaaet  Skyhøjderne,  strøg  de  nordpaa  i  Gæssenes  Spor. 

De  „syngende  Svaner"  var  omtrent  halvanden  Meter 
lange,  og  med  et  vældigt  Vingefang,  og  Nordamerika 
kunde  ikke  opvise  stateligere  Fugle.  Deres  Fjerdragters 
straalende  Hvidhed  var  uden  Plet  og  Lyde,  kun  var 
der  paa  hver  Side  af  Hovedet  en  gul  Plet.  Ben  og 
Næb  var  kulsorte.  Deres  højthvælvede  Hoveder  røbede 
Intelligens,  og  de  vilde  Øjne  havde  et  Udtryk  af  for- 
nemt Overmod. 

De  drejede  hurtigt  ind  over  Land  som  om  de  vilde 
undgaa  Atlanterhavskysten,  og  strøg  ind  over  Mississippi 
Dalen.  Med  en  forfærdelig  Plasken  og  et  Spektakel, 
som  var  de  et  Musikkorps  med  Horn  og  Trommer, 
styrtede  de  sig  undertiden  ned  fra  deres  Højder  for  at 
finde  Føde.  Altid  søgte  de  de  ensomme  Søer  og  Sumpe. 
Deres  store  Legemer  krævede  megen  Føde,  og  den 
uhyre  Kraft,  de  forbrugte  til  deres  voldsomme  Fart, 
tvang  dem  til  ofte  at  søge  mod  Jorden  for  at  æde. 

Fra  den  Højde,  hvori  Svanerne  fløj,  saa  de  ned  paa 
alle  de  andre  vandrende  Skarer,  maaske  med  Undtagelse 
af  Gæssene,  der  fløj  i  omtrent  samme  Højde.  Oven- 

over  dem  i  det  stærke  Blaa  saa  de  kun  af  og  til  en 
majestætisk  kredsende  Ørn,  en  svævende  Gribs  ube- 
vægelige sorte  Vinger  eller  en  højtjagende  Falk,  parat 
til  at  slaa  ned  paa  sit  Bytte.  Men  Svanerne  frygtede 
ikke  nogen  af  dem.  De  uskadelige  sorte  Gribbe  kunde 
ikke  en  Gang  faa  Bugt  med  en  Unge,  og  hverken  Ørnen, 
den  hurtige  Jagtfalk  eller  Duehøgen  vilde  udenvidere 
risikere  et  Vingeslag,  der  kunde  kaste  dem  hvirvlende 
til  Jorden.  Derfor  tog  Svanerne  ikke  megen  Notits  af 
mulige  Fjender  paa  deres  luftige  Vej. 

Men  tiltrods  for  Tilliden  til  deres  eget  Mod  og  Kraft 
maa  de  store  Svaner  dog  have  haft  bange  Anelser  da 
Duehøgens  smukke  og  skumle  Skikkelse  kom  glidende 
henover  deres  Flugtlinje.   De  fløj  med  en  Hurtighed  af 
over  halvandethundrede  Kilometer  i  Timen,  og  Vingernes 
taktfaste  Slag  tilkendegav  tydeligt  deres  glimrende  og 
hensigtsmæssige  Kraft.   Men  Duehøgen  overhalede  dem 
hurtigt  uden  at  bevæge  sine  langsomtslaaende  letformede 
Vinger  hurtigere.   Lige  ovenover  Føreren  standsede  den 
sine  Slag  og  gled  videre  paa  de  udspændte  Vinger,  mens 
Vinden  fløjtede  i  de  stive  Fjer,  og  den  strakte  sit  flade, 
grusomme  Hovede  nedad,  som  om  den  vilde  slaa.  Kilens 
lange  Arm  blev  noget  kortere,  idet  enkelte  af  de  yngre 
Fugle  i  Bagtroppen  ængsteligt  trak  tættere  ind  paa  deres 
Kammerater.   Men  Føreren  og  de  andre  ældre  Fugle 
skænkede  ikke  Truselen  anden  Opmærksomhed  end  at 
de,  mens  de  fløj,  vendte  et  fast  og  vagtsom  Blik  opad. 
Et  Øjeblik  efter  var  den  prægtige  Røver  tilsyneladende 
uden  Anstrengelse  langt  foran,  og  nogle  Minutter  senere 
havde  den  indhentet  Gæssene.    Den  gjorde  et  Slag  ned 
over  den  bageste,  greb  den  ved  den  udstrakte  Hals  med 
sine  sønderrivende  Kløer  og  rev  Struben  op  paa  den. 
Men  da  Fuglen  var  for  tung  for  den,  maatte  den  efter  et 

Par  Sekunders  voldsom  Flagren  lade  den  falde.  Hjælpe- 
løst faldt  Gaasen  nedad  og  vendte  sig  mange  Gange  i 
Luften  før  den  med  et  Brag  landede  i  Toppen  paa  et 
tykt  gammelt  Cedertræ.  Med  halvt  sammenfoldede  Vinger 
faldt  Høgen  lodret  som  en  Sten  efter  den  og  fangede 
den  atter  med  et  sikkert  Greb,  netop  som  den  naaede 
Grenene,  og  med  tunge  Vingeslag  bar  den  Gaasen  til 
en  Gren,  hvor  den  bekvemt  kunde  fortære  sit  Bytte. 
Da  Svanerne  paa  deres  Vej  kom  hen  over  Scenen, 
stirrede  de  ned  paa  den  med  alvorlige  ligegyldige  Øjne. 

Efter  at  de  havde  passeret  Sukkermarkernes,  Fyrre- 
hedernes  og  Cypressumpenes  Belter,  kom  de  hen  over 
Tennessee  Bjergenes  barske  og  umilde  Kæder,  hvor  de 
vilde  Bjergboeres  Rifler  lurede  paa  dem.  I  denne  far- 
lige Passage  mistede  de  tre  af  Flokken,  men  Føreren 
trak  dem  fremad  uden  at  tillade  Ordenen  at  blive  brudt. 
Kun  et  Par  Sekunder  blev  der  en  Smule  Forvirring,  da 
en  kraftig  Fugl  lige  ved  Kilens  Spids  blindt  kæmpede 
for  at  holde  ud,  efter  at  den  var  bleven  dødeligt  saaret. 
Men  et  Øjeblik  efter  styrtede  den  ned  og  Rækken  slut- 
tede op. 

Den  Himmel,  de  nu  krydsede,  var  ikke  længere  saa 
skinnende  blaa,  men  oftere  af  en  mat  Graaning  eller 
dækket  af  sorte  og  stormflængede  Skyer.  Iskolde  Regn- 
byger brast  ud  over  dem,  og  de  vilde  Storme,  som  for- 
søger at  kaste  det  nordlige  Foraars  forknytte  Fortropper 
tilbage,  slog  imod  dem.  De  Floder,  som  nu  rullede 
hvirvlende  under  dem,  var  kolde  og  opsvulmede  og  tunge 
af  Mudder.  De  brede  Sletter,  der  strakte  sig  hinsides 
Horisonten,  blev  efterhaanden  underligt  spættede  med 
Striber  af  graa,  smeltende  Sne.  Snart  forsvandt  den 
brune  Jord  og  alt  blev  Sne,  hvidt  og  uendeligt,  kun  af- 
brudt af  de  blaasorte  Vandstrømme,  som  rullede  afsted 

med  deres  Byrder  af  Bjælker  og  Is,  eller  af  mørke- 
grønne, forrevne  Belter  af  Granskove.  De  spredte  Byer, 
som  passerede  hen  under  dem,  lagde  de  næppe  Mærke 
til,  hvis  det  ikke  netop  var  Nat  og  det  var  en  stor  By. 
Saa  trak  det  langtrækkende  Lysskær  dem  til  sig,  og  hos 
de  unge  Fugle  kunde  der  komme  en  Tilbøjelighed  til  at 
dale  for  at  undersøge  nøjere,  men  Føreren  satte  altid  en 
ubønhørlig  Stopper  derfor  og  undertiden  svang  han  Flok- 
ken op  til  en  større  Højde. 

Saadan  rejste  de  Dag  efter  Dag  mod  stadig  mere 
ugæstfri  Lande  og  Himle  og  kom  omsider  til  de  aabne, 
utroligt  øde  Vidder  af  Hedemarker  der  strækker  sig 
langs  Hudsonsbugtens  nordvestlige  Kyster.  I  en  blæn- 
dende Snestorm  ankom  de  til  en  lille  Sø,  nogle  faa 
Kilometer  fra  Havet.  Den  havde  været  Førerens  Maal 
lige  siden  de  forlod  de  solbeskinnede  Laguner  i  Florida. 
Men  han  var  kommen  det  træge  Foraar  i  altfor  stort 
Forspring,  og  den  lille  Sø  var  endnu  ikke  aaben.  Da 
de  havde  kredset  over  den  med  høje  Skrig  af  Skuffelse, 
fløj  de  ned  langs  Løbet  af  den  grundede,  oprørte  Strøm, 
der  kom  kogende  frem  under  Isen  og  flød  ud  mellem 
de  mudrede  og  bølgebrudte  Isflager,  som  kantede  Bugtens 
Kyster. 

I  næsten  tre  Uger  forblev  Flokken  samlet  og  holdt 
sig  til  ved  Kysten.  De  fandt  Tilflugt  i  en  snever  og 
grundet  Bugt,  paa  hvis  Bredder  Isflagerne  havde  ophobet 
sig,  hvilket  gav  dem  noget  Læ  for  de  jagende  Storme. 
Der  var  rigelig  med  Føde,  saa  de  klarede  sig  godt,  men 
de  var  rastløse  og  længselsfulde  efter  at  komme  i  Gang 
med  at  bygge  Reder. 

Paa  Grund  af  Fralandsvind  var  Vandet  temmelig  roligt 
i  Læ  af  de  ophobede  Ismasser.  Og  her  sov  de,  blødt 
vuggede  af  Moddønningen.   Og  her  var  de  som  oftest 

sikre  paa  alle  Fjender.  Men  en  Nat,  da  de  som  taagede, 
blege  Pletter  sov  paa  det  dunkle,  skyggede  Vand,  kom 
der  en  anden  bleg  Skikkelse,  lydløs  som  en  Luftning 
ned  til  Vandkanten  og  standsede  mellem  Isblokkene. 
Ubevægelig  stirrede  den  ud  paa  de  sovende  Svaner. 
Saa  trak  den  sig  forsigtigt  tilbage  og  gik  ud  i  Vandet  et 
halvthundrede  Meter  borte,  svømmede  endnu  omtrent 
et  halvthundrede  Meter  og  nærmede  sig  de  sovende  fra 
Søsiden,  den  Retning,  hvorfra  de  mindst  frygtede  Angreb. 
Svømmende  saa  dybt  i  Vandet,  at  kun  en  skarp  sort 
Snude  kom  til  Syne  over  Vandfladen,  kom  den  luskende 
Skikkelse  pludselig  og  uden  Varsel  over  Svanerne.  Saa 
løftede  den  sig  halvt  op  af  Vandet,  greb  en  af  de  Sovende 
ved  Halsen  og  dræbte  den  med  et  eneste  voldsomt  Slag. 

Øjeblikkelig  fuldvaagen  kastede  Flokken  sig  op  i 
Luften  med  forfærdede  Skrig,  mens  den  store  Isbjørn 
plaskede  ind  mod  Kysten  med  sit  Bytte.  Flokken  steg 
til  en  stor  Højde  og  fløj  ud  over  Havet,  hvor  den  i 
næsten  en  Time  kredsede  rundt  i  det  flimrende  Tus- 
mørke før  den  genvandt  Fatningen.  Saa  kom  den  da- 
lende tilbage  i  Tavshed  med  hvert  eneste  Øje  paa  Vagt 
og  slog  atter  ned  paa  Vandet  nogle  hundrede  Meter  fra 
det  gamle  Sovested.  Endnu  en  halv  Times  Tid  flød  de 
rundt  med  oprejste  Hoveder,  undersøgende  hver  Isflage, 
hver  lille  skvulpende  Bølge.  Og  siden  var  der,  saalænge 
Flokken  vedblev  at  være  samlet,  altid  en  vaagen  Skild- 
vagt naar  de  sov. 

Det  var  henved  en  Uge  senere,  da  der  kom  en  For- 
andring i  Vejret,  en  Forandring  saa  pludselig,  at  alle 
Kuldens  Magter  blev  slaaet  paa  Flugt  i  en  eneste  Nat. 
Vaaren,  der  saa  længe  holdt  sig  tilbage,  kom  med  et 
blødt,  lifligt  Kast.  Der  var  ikke  mere  nogen  Hylen  af 
Storm  og  Brølen  af  Bølger  langs  Yderrevene,  men  istedet- 

for  blide  Luftninger,  som  aandede  af  vaadt  Mos,  og  store 
stille  Vande  straalende  under  en  øde  men  rolig  Himmel. 
I  lange,  klare  Dage  strømmede  Solen  ødselt  ned,  Sneen 
forsvandt  som  drivende  Taager,  og  Isen,  der  brød  sam- 
men med  sølvklingende  Brag  og  Ringlen  faldt  tilbage  til 
de  Strømme,  der  fødte  den.  En  Bølge  af  Grønt,  høj, 
fin  og  usigelig  blød,  strømmede  paa  én  Dag  ind  over 
alle  de  grænseløse  Dyndvidder.  Endnu  en  Dag  og  det 
grønne  var  besaaet  med  Blomster. 

Flokken  spredtes  straks  og  fløj  bort  parvis  til  deres 
ensomme  Rugepladser.  Føreren  og  hans  Mage  havde 
ikke  lang  Vej  at  vandre,  deres  Plads  var  allerede  valgt. 
I  mange  Aar  havde  de  haft  Tilhold  paa  en  bitte  0  i 
den  nærliggende  Sø,  hvis  Kyster  var  et  Morads,  som 
beskyttede  dem  mod  de  fleste  Fjender.  Deres  Rede  var 
naturligvis  ufravigelig  ødelagt  af  Vinterorkanerne,  men 
de  havde  ikke  noget  mod  Arbejdet  med  at  bygge  den  op. 

Øen  var  ikke  andet  end  en  Haandfuld  Mos  og  Pile- 
kvas, der  var  fanget  af  en  Hob  sammenvæltede  Klippe- 
stykker, og  den  hævede  sig  kun  lidt  over  Vandfladen 
Svanerne  arbejdede  sammen  og  den  prægtige  Han  var 
lige  saa  flittig  som  sin  Mage.  I  deres  kraftige  Næb 
samlede  de  visne  Grene  og  Kvas  sammen  fra  Søens 
Kyster,  hvor  Stormen  havde  drevet  det  sammen  i  Dyndet. 
De  vævede  et  solidt  Fundament  og  hævede  Øen  til  om- 
trent en  halv  Meter,  saa  at  Redens  dyrebare  Indhold 
kunde  være  sikker  for  Vandets  Stigning. 

Endnu  før  Reden,  var  helt  færdig  begyndte  Hunnen 
at  lægge  Æg  og  at  fylde  dens  rummelige  Hulhed  med 
Dun.  Æggene  var  store,  mørkfarvede  Tingester,  som 
maalte  godt  en  Snes  Centimeter!  den  største  Omkreds 
og  med  en  mat,  ru  Overflade.    Hun  lagde  hele  det  An- 

tal  som  det  er  hendes  Arts  Sædvane,  ialt  seks,  og  be- 
gyndte at  ruge. 

I  dette  langvarige  og  besværlige  Arbejde  tog  Hannen 
ikke  Del.  Men  det  var  ikke  paa  Grund  af  manglende 
Sympati.  Han  var  uafladelig  paa  Vagt  og  fulgte  med 
hengiven  Opmærksomhed  sin  yderst  optagne  Mage.  Og 
naar  han  var  paa  Ekspedition  efter  Føde,  vovede  han 
sig  aldrig  langt  fra  Reden.  Naar  Hunnen  forlod  Reden 
for  at  søge  Føde,  holdt  han  Vagt  over  Æggene,  og  hvis 
en  eller  anden  nysgerrig  Svartbag  eller  Sildemaage  fløj 
forbi  og  graadigt  siirrede  ned  paa  de  eftertragtede  Kugler 
i  Reden,  løftede  han  truende  Vingerne  og  bad  dem  med 
en  rasende  og  skærende  Hvæsen  om  at  forføje  sig  bort. 

I  et  Par  Ugers  Tid  lagde  denne  ufortrødne  Bevogt- 
ning ikke  Beslag  paa  andet  end  hans  Taalmodighed. 
Der  var  ikke  nogen  alvorlig  Fare  for  Haanden.  Et  Par 
store,  hvide  og  graa  arktiske  Fjeldugler,  næsten  paa 
Størrelse  med  Ørne  og  langt  vildere,  havde  bygget  Rede 
paa  Mosen  omtrent  en  Kilometer  borte.  Men  disse 
graadige  Røvere  havde  for  Øjeblikket  ingen  Interesse 
for  Svanereden. 

De  havde  ikke  saadan  som  Maagerne  Smag  for  Æg, 
og  kun  den  forfærdeligste  Hunger  kunde  have  faaet  dem 
til  at  vove  sig  i  Kast  med  Redevogternes  kraftige  Vinger 
og  Næb.  Naar  Svaneungerne  var  udrugede,  vilde  de 
maaske  begynde  at  faa  Interesse  for  Reden,  men  for 
Øjeblikket  kom  de  aldrig  saa  nær,  at  den  aarvaagne 
Vogter  fik  Brug  for  sin  Advarsel. 

Foruden  Fjelduglerne  var  der  i  Mosen  Væseler  og 
Hermeliner,  nogle  faa  Ildere  og  mange  af  de  smaa,  blaa 
Polarræve  og  enkelte  af  den  større  langt  farligere  røde 
Art.  Men  de  kunde  kun  naa  ud  til  Reden  ved  Svøm- 
ning, og  Svanerne  vidste,  at  ingen  af  disse  Luskepetere, 

uden  maaske  netop  en  meget  forvoven  rød  Ræv,  turde 
vove  at  nærme  sig  saalænge  en  af  Vogterne  var  i  Nær- 
heden. Og  der  var  heller  ingen  Ulve  at  nære  Frygt 
for,  de  hadede  nemlig  Søens  halvtflydende  Kyster  og 
havde  desuden  fulgt  de  vandrende  Caribouhjortes  Spor 
til  fjerne  Distrikter.  Der  var  ganske  vist  den  store, 
graa  Los,  som  de  af  og  til  saa'  forsigtigt  trippe  rundt 
mellem  de  tørre  Dele  af  Mosen  og  undertiden  standse 
for  at  kaste  et  sultent  Blik  over  Vandet  til  den  statelige, 
hvide  Redevogter.  Men  Svanerne  vidste,  at  paa  denne 
Aarstid,  hvor  der  var  god  Jagt,  var  selv  ikke  Lossen  saa 
rovgridsk,  at  den  brød  sig  om  at  gøre  sin  velholdte  Pels 
vaad  ved  Svømning. 

Men  en  Dag  kom  der  en  smuk,  mørkebrun  Fremmed 
af  et  ulykkessvangert  Udseende  glidende  hen  over  Mo- 
sen. Af  og  til  standsede  den  og  lurede  bag  de  lave 
Buske.  Den  havde  et  spidst,  grusomt  Hovede,  var  lav- 
benet og  lang  i  Kroppen  og  bugtede  sig  som  en  Slange. 
Den  lagde  Vejen  ned  mod  Vandkanten,  hvor  den  stand- 
sede og  stirrede  vedholdende  over  paa  den  rugende 
Moder  paa  Reden. 

Den  aarvaagne  Skildvagt  havde  aldrig  før  set  en  Fisker, 
som  den  kanadiske  Ædelmaar  kaldes,  men  han  vidste 
straks,  at  det  var  en  Fjende  og  at  den  var  farlig.  Han 
spredte  sine  store  Vinger  ud,  strakte  sin  lange  Hals 
frem  langs  med  Jorden  og  hvæsede  som  en  Dampventil, 
mens  han  stolprede  rundt  indtil  han  havde  dækket  sin 
Mage  for  de  dødbringende  Øjne  paa  Bredden.  Der  blev 
han  staaende  ved  Randen  af  Reden  og  balancerede,  en 
prægtig,  skinnende  snehvid  Skikkelse,  og  i  nogle  Se- 
kunder stod  de  to  mærkelige  Modstandere  og  mønstrede 
hinanden  med  de  tyve  Meter  Vand  imellem  sig. 

Fiskeren  var  ikke  just  særlig  sulten,  men  den  var  som 

sædvanlig  i  Humør  til  at  myrde.  Det  var  ikke  af 
Ængstelse  den  standsede,  men  simpelthen  fordi  den  al- 
drig før  havde  set  en  Svane,  og  som  den  listige  Tak- 
tiker den  var,  gjorde  den  sig  Rede  for  sin  Modstanders 
Egenskaber  før  den  angreb. 

Straks  efter  gled  den  lydløst  ned  i  Vandet  og  svøm- 
mede hurtigt  ud  mod  Øen. 

I  Almindelighed  vilde  Svanen  maaske  have  valgt  at 
afvente  Angrebet  paa  sin  egen  Tærskel.  Men  en  eller 
anden  hurtig  Indskydelse  tilskyndede  ham  til  at  optage 
Kampen  i  det  Element,  hvor  han  var  bedst  hjemme. 

Saa  blødt  som  Olje  lod  han  sig  glide  ned  paa  Vandet, 
og  hans  kraftige  Svømmefødder  førte  ham  uden  An- 
strengelse glidende  hen  over  Overfladen  med  en  Hurtig- 
hed, der  var  langt  større  end  Fiskerens.  Men  han  gik 
ikke  direkte  mod  Fjenden.  For  Fiskeren  saa  det  næsten 
ud  som  om  han  søgte  at  stikke  af  fra  Kampen.  Han 
svømmede  ud  i  en  Kurve,  som  om  han  var  i  Tvivl  om, 
hvad  der  var  at  gøre  i  saadant  et  Tilfælde. 

Fiskeren  var  omtrent  kommen  udfor  ham,  da  han 
lynsnart  drejede  rundt  og  idet  han  næsten  løftede  sig  op 
af  Vandet,  kastede  han  sig  lige  mod  Svømmerens  Hovede. 
Fiskeren  dykkede,  men  i  sin  Overraskelse  var  den  ikke 
hurtig  nok  til  at  undgaa  et  bedøvende  Hug  af  Fuglens 
stærke  Næb  lige  over  det  højre  Øje.  Skønt  den  i  Øje- 
blikket var  blindet  paa  den  Side,  blev  den  samtidig  fyldt 
af  et  vanvittigt  Raseri.  At  saadan  en  befjeret  Tingest 
vovede  at  kæmpe  mod  den,  var  utroligt!  Den  dukkede 
øjeblikkelig  op  til  Overfladen,  kastede  sig  ud  af  Vandet 
og  snappede  rasende  med  sine  lange,  hvide  Tænder. 
Men  den  kom  op  i  et  ubegribeligt  Virvar  af  vældige 
Vingeslag  og  Skum,  en  eksempelløs  Hvæsen  og  blæn- 
dende, stive,  hvide  Fjer,  og  det  lykkedes  kun  dens  far- 

I  lige  Kæber  at  faa  fat  i  et  Par  enkelte  Fjer.  Halvkvalt 
i  og  fortumlet  faldt  den  tilbage  med  sin  Mundfuld  Fjer,  og 
I  da  den  atter  dykkede,  for  at  se  at  komme  op  paa  et 
I  mere  passende  Angrebssted,  blev  den,  netop  som  den 
var  kommen  under  Vandet,  grebet  i  Nakken  af  det 
staalhaarde  Næb.  Svanen  havde  kastet  sin  lange,  slange- 
agtige  Hals  under  Vandet,  som  naar  han  fiskede  efter 
Liljerødder,  og  da  han  havde  faaet  godt  fat,  ruskede 
han  sin  Fjende  som  en  Terrier  rusker  en  gammel  Sko. 
Hans  Hals  og  Næb  var  udmærket  skikkede  til  det  Ar- 
bejde, thi  Liljerødderne,  som  han  var  vant  til,  er  sejge 
og  sidder  godt  fast. 

Paa  Land  vilde  denne  Fremgangsmaade  naturligvis 
have  været  absolut  skæbnesvanger  for  Fuglen.  Med  sin 
smidige  Styrke  og  Hurtighed  vilde  Fiskeren  have  vredet 
sig  omkring  og  sat  Tænderne  i  sin  Modstanders  Strube, 
hvorefter  Kampen  havde  været  slut.  Men  i  Vandet 
kunde  den  ikke  komme  til  at  bruge  sine  Kræfter.  Den 
kunde  kun  slaa  og  vride  sig  i  forgæves  i  Raseri.  Da 
den  desuden  ikke  var  vant  til  at  bevæge  sig  under  Vandet, 
kom  den  til  at  aabne  Gabet  og  var  snart  ved  at  kvæles. 
Hvis  Svanen  havde  forstaaet,  hvor  fordelagtigt  et  Greb 
han  havde,  kunde  han  nu  have  druknet  sin  Angriber 
uden  videre  Vrøvl,  og  befriet  Omegnen  for  en  af  dens 
blodigste  Svøber.  Men  den  vrede  Fugl,  som  ikke  selv 
følte  noget  Besvær  med  at  holde  Hovedet  under  Vandet 
adskillige  Minutter  ad  Gangen,  havde  ingen  Anelse  om, 
at  det  kunde  være  skæbnesvangert  for  dens  Fjende. 
Han  slap  sit  frygtelige  Greb  og  trak  sig  hurtigt  tilbage 
for  at  afvente  Fjendens  Tilbagekomst  til  Overfladen  og 
der  hilse  den  med  en  ny  Tumult  af  de  store  Vinger, 
som  han  satte  sin  Lid  til. 
I  Almindelighed  er  Fiskeren  den  sidste  til  at  give  op 

eller  tabe  Modet  under  en  hvilkensomhelst  Medfart.  Men 
denne  Behandling  var  noget  saa  mystisk  og  utænkeligt, 
at  den  for  et  Øjeblik  helt  forandrede  dens  Natur.  Det 
er  overordentlig  sandsynligt,  at  en  god  Dukkert  vilde 
afkøle  selv  en  Flodhests  Kamplyst.  Det  afkølede  ihvert- 
fald  Fiskerens.  Skønt  dens  Lunger  var  bristefærdige  og 
Sol  og  Stjerner  dansede  den  for  Øjnene,  havde  den 
Aandsnærværelse  nok  til  saa  snart  den  kom  løs  at  blive 
endnu  nogle  faa  Sekunder  under  Vandet,  mens  den  for- 
tvivlet svømmede  ind  mod  Kysten.  Da  den  endelig  blev 
tvunget  til  at  hæve  Hovedet  over  Vandet,  var  den  kun 
et  Par  Meter  fra  Buskene,  men  Fjenden  var  der  ogsaa. 
Ligesom  første  Gang  blev  den  modtaget  med  en  be- 
døvende Hvirvelvind  a^Vinger  og  Slag  og  frygtelige  Lyde. 
Den  slugte  den  Mundfuld  Luft,  som  den  pinefuldt  be- 
høvede, dykkede  atter,  dennegang  saa  dybt  den  kunde, 
og  undgik  som  ved  et  Mirakel  det  fornyede  flyvende 
Greb  af  Sejrherrens  Næb.  Den  kom  ikke  op  igen  før 
den  var  helt  inde  under  de  skærmende  Rødder  og  Grene, 
og  saa  var  det  for  at  luske  sig  uset  igennem  dem  til 
den  var  kommen  en  Snes  Skridt  fra  Vandkanten.  Saa 
sneg  den  sig  bort  uden  at  standse  for  at  nyde  Situationen. 
Det  var  den  mest  kujonerede  Fisker,  som  nogensinde 
havde  besøgt  Mosen.  Svanen,  der  fik  et  Glimt  af  dens 
Flugt  fyldte  Ensomheden  med  gjaldende  Triumfsignaler 
og  svømmede  stolt  tilbage  til  Reden. 

Da  de  fem  lange  Rugeuger  næsten  var  til  Ende  for 
den  taalmodige  Moder,  kom  der  en  usædvanlig  Tørke- 
tid til  Vidderne.  De  utallige  Strømme,  som  gennemløb 
de  vaade  Mosestrækninger,  var  saa  grundede  som  de 
ingensinde  før  havde  været  saa  længe  de  gamle  Svaner 
huskede.  Under  den  lange,  solsvangre  Varmetid  tørrede 
Søen  forfærdeligt  ind,  og  til  Indehavernes  Fortrædelig- 

hed  ophørte  Øen  med  at  være  en  fuldstændig  0.  Den 
Gruppe  af  sammenhobede  Klippestykker,  den  var  dan- 
net af,  løftede  sig  saa  højt  op  af  Vandet  at  en  smal- 
toppet  Rad  af  Sten  kom  til  Syne  og  forbandt  den  med 
Kysten.  Det  var  kun  en  Række  vidtadskilte  og  usikre 
Sten,  som  det  mindste  Bølgeslag  kunde  skylle  over, 
men  det  var  nok  til  at  gøre  det  muligt  for  en  tilstrække- 
lig rapfodet  Vandrer  at  komme  tørskoet  til  Øen.  Sva- 
nerne betragtede  den  med  voksende  Uro. 

Endelig  kom  den  Dag  da  den  utaalmodige  Ruger  hørte 
Bevægelser  og  Banken  og  svage  smaa  Skrig  fra  de  seks 
dyrebare  Æg  ved  hendes  Bryst.  Af  og  til  bøjede  hun 
Hovedet  ned  imellem  dem  for  henrykt  at  lytte  og  svare 
med  bløde,  opmuntrende  Strubetoner.  Hannen  kom 
nærmere  til  Reden  og  glemte  at  æde,  men  aldrig  glemte 
han  at  holde  skarpt  og  vagtsomt  Øje  med  Stenrækken, 
der  forbandt  den  med  Bredden. 

Snart  havde  en  af  Svaneungerne,  med  smaa  bestemte 
Slag  af  sit  lille  skarptknoppede  Næb,  faaet  Skallen  delt 
i  to  Halvdele.  Den  skubbede  den  øverste  Halvdel  af, 
som  om  det  var  et  Laag  og  kravlede  frem  fuldstændig 
vaad  ind  til  Moderens  nøgne,  varme  Bryst.  Moderen 
skubbede  den  ene  Halvdel  af  Skallen  ind  i  den  anden, 
saa  de  tog  mindre  Plads,  og  kastede  dem  lidt  efter  ud 
af  Reden,  for  at  de  ikke  skulde  sætte  sig  fast  paa  et 
andet  Æg  og  kvæle  Ungen  derinde. 

Straks  efter  bristede  to  andre  Æg  omtrent  samtidig. 
Den  glædesdrukne  Moder  stod  nu  halvt  op  i  Reden  for 
at  give  Plads  til  de  fugtige  Smaafyre.  Omtrent  ved 
denne  Tid  kom  den  gamle  graa  Los  paa  sit  Strejftog 
nærmere  til  Vandet  end  den  plejede,  bemærkede  Trin- 
stenene, og  besluttede  at  gaa  over.  Han  havde  længe 
haft  Lyst  til  de  store,  hvide  Fugle. 

Under  almindelige  Omstændigheder  kan  selv  den  kraf- 
tigste Svane  ikke  hamle  op  med  Lossen,  men  er  et 
fuldstændig  hjælpeløst  Bytte  for  den  vilde  og  stærke 
Røver.  Men  naar  Naturens  Skabninger  forsvarer  deres 
Unger,  udviser  de  ofte  en  Kraft  og  et  Heltemod,  som 
ellers  er  utænkeligt.  I  saadanne  Perioder  tager  de  al- 
deles ikke  Hensyn  til  Overmagten,  og  saadan  en  Hef- 
tighed kan  undertiden  udrette  det  umulige.  Desuden  er 
det  noget  andet  at  forsvare  en  Bro  end  at  kæmpe  i 
aaben  Mark. 

Svanerne  var  fuldstændig  klare  over  den  dødelige  Fare. 
De  kendte  Lossene.  Moderen  rejste  sig  fra  Æg  og 
Unger  og  traadte  forsigtigt  ud  af  Reden,  hvæsende  og 
baskende  med  Vingerne.  Begge  Fuglene  var  kloge  nok 
til  ikke  at  angribe  denne  Fjende  hverken  i  Vandet  eller 
paa  Land.  Med  hadefulde  Skrig  rejste  de  sig  tungt  i 
Luften. 

Lossen  havde  naaet  den  anden  Trinsten,  der  var  skarp 
og  smal,  og  saa  forsigtigt  som  en  Huskat,  der  var  angst 
for  at  faa  vaade  Fødder,  balancerede  den  før  den  gjord 
det  næste  Spring.  Netop  som  den  samlede  sig  til  Springet 
ramte  Hansvanen  den  haardt  paa  Siden  af  Hovedet 
saa  den  næsten  tabte  Fodfæstet.  Dens  Forpoter  og 
skæggede  Snude  kom  i  Vandet,  men  dens  store  Bagpoter, 
der  havde  godt  Fæste  til  Springet,  beholdt  Plads  paa 
Stenen.  Bistert  hvæsende  i  sin  Overraskelse  kravlede 
den  tilbage  i  sin  Stilling.  Men  i  næste  Øjeblik  var  den 
saa  taabelig  og  selvsikker  at  løfte  sig  paa  Bagbenene 
og  slaa  efter  sin  Angriber  i  Haab  om  at  kaste  ham  ned. 
Lige  i  det  Øjeblik  da  dens  Balance  var  mest  usikker, 
kastede  Hunsvanen  med  Dødsforagt  hele  sin  hvirvlende 
Vægt  imod  den.    Uimodstaaeligt  rev  hun  Lossen  ned 

/  et  bedøvende  Sekund  slog  den  efter  Hunsvanen, 
rev  de  stærke  hvide  Fjer  af  og  saarede  hende 
frygteligt  paa  Bryst  og  Laar.    (Pag.  174). 

fra  Stenen  og  faldt  selv  ovenpaa  og  drev  den  dybt  ned 
i  Vandet. 

I  et  bedøvende  Sekund  slog  den  efter  hende,  rev  de 
stærke  hvide  Fjer  af  og  saarede  hende  frygteligt  paa 
Bryst  og  Laar.   Men  det  var  kun  et  Øjeblik.    Kvalt  og 
forskræmt  slap  den  hurtigt  sit  Tag  og  baskede  op  mod 
Overfladen.  Da  den  skramlede  op  paa  Stenen  var  begge 
Fugle  øjeblikkelig  over  den,  men  der  var  ikke  en  Draabe 
Kamplyst  tilbage  i  den.   Den  var  slet  ikke  sulten,  den 
hadede  Svaner,  og  den  længtes  efter  at  komme  afsted 
til  en  rolig,  solbeskinnet  Plet  og  blive  tør.  Højlydt 
spyttende  og  hvæsende,  med  Hovedet  mellem  Benene, 
Ørene  flade  og  med  den  stumpede  Hale  fast  presset 
ind  mellem  Bagfjerdingerne,  flygtede  den  med  Skam  og 
Skændsel  gennem  et  Pandæmonium  af  Vinger,  Næb  og 
Skrig.    Da  den   var  fuldstændig  ude  af  Rækkevidde, 
rejste  Svanerne  sig  i  deres  fulde  Højde,  spredte  Vingerne 
vidt  ud  og  trompetede  en  hæs  Advarsel  til  alle  Over- 
trædere.  Saa  skyndte  de  sig  tilbage  til  Reden  som  de 
var  saa  udmærkede  Forsvarere  for.    Hunnen,  der  til- 
syneladende ikke  ænsede  sine  Saar,  genoptog  ivrigt  sin 
Rugning  og  mumlede  blødt  til  Ungerne  som  kom  frem. 
Hannen,  der  var  saa  rolig,  som  om  der  slet  ikke  var 
sket  noget  usædvanligt,  gav  sig  til  at  pudse  sin  forpjuskede 
Fjerham. 

Det  var  en  frygtelig  Vinter,  den  frygteligste  han 
havde  kendt,  og  af  en  Bjørn  at  være  havde  han 
kendt  ikke  saa  faa.  Den  var  begyndt  tidligt  med  en 
Frost,  der  bed  ind  til  Knoglerne,  Træerne  overraskedes 
med  alt  for  megen  Saft  i  Grenene  og  brækkede  sam- 
men, og  den  fugtige  Jord  med  dens  Rødder  og  Knolde 
og  Vækster  blev  forseglet  under  et  staalhaardt  Panser. 
Saa  var  der  kommet  Storm  paa  Storm  uden  at  Frosten 
mildnede.  De  medførte  Byger  af  haard  og  tør  Sne,  der 
var  som  hvidt  Sand,  og  ikke  vilde  lægge  sig.  Sneen 
samledes  saa  dybt,  at  selv  den  langbenede  Elg,  der 
havde  Klove  som  Snesko,  plumpede  i  til  Bugen.  Selv 
Dybderne  af  de  gamle  Fyrreskove  ydede  kun  daarligt 
Læ  for  de  rasende  Storme.  Kulden  aad  sig  Vej  ind  til 
Hjertet  af  den  tætteste  Tykning,  hvor  de  hungrende 
Vildkatte  frøs  ihjel  paa  Lejet. 

Fra  sin  elskværdige  og  behagelige  Ungdom  havde 
den  store,  sorte  Bjørn  været  vant  at  huske  sin  Moders 
Lærdom  om  at  gaa  i  Hi  om  Vinteren.  Godt  stoppet 
med  Blaabær  og  andre  Efteraarsfrugter,  med  Honning 
og  stivelseholdige  Rødder  og  al  Sensommerens  vrim- 
lende, fede  Yngel,  havde  hans  Fedme  altid  gjort  ham 
døsig  naar  Kulden  kom.    Saa  havde  han  rullet  sig  sam- 

men  i  et  eller  andet  Hul  under  et  Klippestykke  eller 
en  Granrod  og  lagt  sig  til  at  sove,  medens  det  tætte 
Snelag  begravede  ham  indtil  Foraaret.  Men  som  han 
med  Alderen  blev  hvileløs  og  vranten  og  mere  forfalden 
til  blodigt  Kød  end  til  Ungdommens  ublodige  Kost, 
havde  han  mistet  sin  lykkelige  Tilbøjelighed  til  at  gaa  i 
Dvale.  Medens  hans  Slægts  Hunner  og  de  blanke 
unge  Hanner  sov  de  bitre  og  fjendske  Stormmaaneder 
bort,  strejfede  han  hvileløs  rundt  i  Vildnisset,  aarvaagen 
af  Hunger,  jagende  med  hele  sin  Dygtighed,  og  fangede 
dog  knap  nok  tilstrækkeligt  af  de  langbenede  Kaniner 
til  at  holde  Kødet  paa  de  magre  Ribben. 

Henimod  Midten  af  Februar  da  alle  Distriktets  ind- 
fødte Rovdyr  —  Bjørne,  Losser,  Ræve,  Maare  og  Zo- 
beler —  allerede  følte  Hungersnøden,  kom  der  en 
Sværm  af  nye,  glubende  Røvere  og  gjorde  Fordring 
paa  Vildtet.  Strejfende  ned  nordfra  i  Flokke  kom  de 
store,  graa  Skovulve,  som  i  det  sidste  halvthundrede 
Aar  kun  havde  været  et  Sagn  paa  den  Kant  af  Verden. 
Siden  sin  Barndom  havde  den  gamle  Bjørn  ikke  vidst 
hvad  det  var  at  være  bange,  men  nu,  da  han  hørte 
Flokkenes  frygtelige  Gøen  og  Hylen  dirre  hen  over 
Sneen  under  den  tavse  Maane,  blev  han  forsagt.  Og 
naar  han  tilfældigvis  traf  Sporene  af  en  af  Flokkene  og 
lagde  Mærke  til  Antallet  af  de  fremmede  Fodspor  rejste 
Haaret  sig  paa  Nakken  af  ham  i  Skræk  og  rasende 
Afsky.  Han  var  sikker  paa,  at  han  kunde  hamle  op 
med  et  halvt  Dusin  af  disse  blegøjede  Plyndrere,  som 
uretmæssigt  havde  trængt  sig  ind,  og  regnede  derfor  ud, 
at  de  næppe  vilde  vove  sig  i  Kast  med  ham.  Men  han 
indsaa,  at  det  vilde  være  klogest  om  han  undgik  at 
krydse  deres  Veje. 

Bjørnen  holdt  til  i  en  udstrakt  Fyrreskov,  hvor  de 

tætte  Krat  begunstigede  Jagten  og  gav  en  Smule  Læ  for 
Vinden.  Men  en  Dag  da  han  var  ualmindelig  gnaven 
over  Mangelen  paa  Vildt,  begav  han  sig  tværs  over 
nogle  Heder  for  at  prøve  Lykken  i  det  afvekslende 
Landskab  med  blandede  Skove  langs  Foden  af  Fjeldene. 

Hederne  var  flade  og  aabne,  men  bevoksede  med 
utallige  Pletter  af  Buskvækst,  hvor  han  tænkte  der 
maaske  kunde  være  gemt  nogle  Ryper,  eller  maaske 
nogle  store  Sneharer  gnavende  i  Poppelkvistene.  Langt 
borte  opdagede  han  en  sort  Klippeforhøjning  med  en 
Bunke  store  Sten  i  en  Række  ud  til  Siden.  Han  satte 
Kursen  derimod  med  den  Tanke,  at  den  rimeligvis  i  en 
Krog  skjulte  en  eller  anden  behageligere  Hule,  der 
bedre  kunde  holde  Vinden  ude  end  hans  Fyrretykning. 
Skulde  det  vise  sig,  at  Hulen  allerede  var  optaget,  saa 
meget  desto  bedre.  Det  vilde  sige  det  samme  som  et 
Leje  og  et  fyldt  Spisekammer  i  Forening. 

Langsomt  arbejdede  han  sig  frem  over  de  graahvide 
Flader  under  den  tomme,  lave,  hvidlige  Himmel.  Hans 
sorte  Skikkelse  var  stærkt  iøjnefaldende  mod  Sneen. 
I  den  frygtelige,  hvide  Ensomhed  saa  Markerne  ud  som 
nøgen  Granit,  de  spredte,  halvtbegravede  Buskadser 
viste  her  og  der  smalle  Strimler,  Pletter  og  Spidser  af 
mørkegraat.  En  storvinget,  hvid  Polarugle  svævede 
lavt  hen  over  Snedriverne  og  fulgte  Sporet  af  en  Væsel, 
som  selv,  pint  af  Sult,  var  paa  Jagt  efter  en  rædsels- 
slagen Mus.  Hunger,  Fortvivlelse  og  ubønhørlig  Kulde 
hvilede  over  alt. 

Mens  Bjørnen  travede  gennem  Ødet  havde  han  i 
nogen  Tid  hørt  svage,  fjerne,  dirrende  Ulvehyl.  Op- 
taget af  sit  eget  Behov  havde  han  ikke  taget  nogen 
Notits  deraf,  udover  at  han  paa  en  ubestemt  Maade 
misundte  Jægerne  det  Bytte,  de  var  efter  —  maaske 

en  Caribouhjort  eller  en  stor  Elgtyr,  som  ganske  vist 
vilde  give  dem  en  lang  Jagt,  men  ogsaa  tilsidst  et  til- 
fredsstillende Maaltid.  Og  mens  hans  sultne  Øjne 
undersøgte  Sneen,  travede  han  videre.  Endelig  kom 
han  paa  et  frisk  Kaninspor,  der  førte  henimod  et  dybt 
begravet  Buskads  et  hundrede  Meter  tilhøjre.  Hans 
Sanser  skærpedes  til  det  yderste,  han  trykkede  sig  fladt 
ned  indtil  han  næsten  var  ude  af  Syne  i  den  dybe  Sne, 
og  begyndte  saa  at  snige  sig  lydløst  op  ad  Sporet. 

Men  nu  da  hans  Sanser  var  bleven  vækkede,  lagde 
han  Mærke  til  en  usædvanlig  Tone  i  det  mangestem- 
mede  Hyl  langt  bag  ham.  Det  var  ikke  det  samme 
som  naar  Flokken  forfulgte  let  Bytte.  Der  var  en 
hadefuld  Klang,  en  dødelig  Udfordring  og  Trods  i  det. 
Og  desuden  var  det  nær,  det  kom  utvivlsomt  nærmere. 

Pludselig  rejste  Bjørnen  sig  helt  op  i  Sporet  og  saa 
sig  med  et  lavt  Brøl  tilbage.  Hans  Hjerte  gav  et  Hop 
af  Raseri  og  stod  saa  et  Øjeblik  stille.  Dennegang  var 
det  ham  selv  der  blev  jaget. 

Han  var  en  Stridsmand  til  sidste  Trevl  og  i  nogle 
Sekunder  overvejede  han,  om  han  skulde  holde  Pladsen 
og  slaas  med  de  uforskammede  Fjender,  hvor  han  var. 
Han  saa  sig  endogsaa  om  til  Tykningen,  hvor  Kaninen 
laa  skjult  og  tænkte,  om  han  maaske  skulde  fange  den 
og  stille  sin  Hunger  før  den  hylende  Flok  naaede  op. 
Men  i  det  samme  fik  han  Øje  paa  Flokken,  som  kom 
til  Syne  i  Udkanten  af  Fyrreskoven  og  svingede  ned 
paa  hans  Spor  uden  et  Øjebliks  Tøven.  Hvilken  Horde 
det  var  I  Synet  fik  ham  til  at  tage  sin  Beslutning.  Han 
vilde  blive  omringet  og  ude  af  Stand  til  at  levere  nogen 
Kamp.  Atter  vendte  han  omkring  og  i  en  lang,  rullende 
Galop  satte  han  Kursen  mod  det  opstikkende  Klippe- 
stykke.   Kunde  han  naa  det,  vilde  han  nok  finde  en 

eller  anden  fordelagtig  Stilling,  hvor  Kampen  vilde  være 
mindre  ulige. 

Tiltrods  for  sin  svære  Krop  og  sin  tilsyneladende 
Tunghed  løb  Bjørnen  hurtigt.  Hans  store  Styrke  satte 
ham  i  Stand  til  for  en  Tid  at  overvinde  Sneens  besvær- 
lige Blødhed,  der  jo  ogsaa  belemrede  Forfølgerne  lige 
saa  stærkt  som  ham  selv.  Mager  og  sejg  som  han  var, 
havde  han  et  Par  gode  Lunger,  og  hans  Vilje  til  at 
naa  Klippen  var  uovervindelig.  Flokken  løb  nu  i  en 
uhyggelig  Tavshed,  der  var  endnu  mere  truende  end 
dens  Korhyl,  som  gik  til  Marv  og  Ben.  Den  halede 
hurtigt  ind,  men  Flygtningens  Forspring  havde  været 
tilstrækkelig.  Den  var  et  halvthundrede  Skridt  bag  ham, 
da  han  naaede  Klippen. 

Klippevæggen  var  paa  det  Sted  lodret  og  fuldstændig 
glat.  Selv  for  en  saa  øvet  Klatrer  som  en  Bjørn  var 
det  utænkeligt  at  komme  op.  Men  den  gav  ham,  hvad 
han  fremfor  alt  søgte  :  Sikkerheden  mod  at  blive  over- 
vældet bagfra.  Han  vendte  sig  som  et  Lyn,  kastede 
Ryggen  op  mod  Klippen,  og  rejste  sig  kampberedt  paa 
Hug.  Med  begge  de  bevæbnede  Forlabber  løftede, 
Læberne  trukket  tilbage  fra  de  gule  Tænder  og  de 
smaa,  dybtliggende  Øjne  blaagrønt  flammende,  mødte 
han  i  Tavshed  sine  Forfølgere. 

Ulvene  satte  Forpoterne  dybt  i  Sneen  og  standsede 
brat  i  omtrent  tre  Meters  Afstand.  Saadan  et  Stykke 
Vildt  havde  de  aldrig  før  jaget.  De  spredte  sig  i  en 
Halvcirkel  foran  ham,  nogle  uroligt  trippende  frem  og 
tilbage,  andre  siddende,  men  alle  med  de  frygtelige  Øjne 
stift  rettede  mod  ham.  Føreren  som  var  lidt  foran 
de  andre,  stod  som  om  den  overvejede,  og  Bjørnen 
ventede,  svingende  sit  store  Hoved  fra  den  ene  Side  til 
den  anden. 

Frygtelig  som  Vinteren  var  for  alle  Skovens  vilde 
Dyr,  gav  dens  Trusler  i  Begyndelsen  ikke  Fangeren 
Job  Thatch  nogen  Grund  til  Ængstelse  i  hans  halvt 
begravede  Hytte  bag  Klippeforhøjningen.  Hytten  var 
lun,  han  havde  tilstrækkeligt  Brænde  opstablet  rundt 
om  den,  og  fra  Settlementet  havde  han  faaet  sammen- 
stuvet et  godt  Forraad  af  Mel,  Flæsk,  Te  og  Sirup  til 
at  supplere  det  ferske  Kød,  som  han  kunde  gøre  Reg- 
ning paa,  hans  Riffel  vilde  forsyne  ham  med.  Vildtets 
tiltagende  Sparsomhed  betød  mindre  for  ham  end  for 
Vildmarkens  andre  Madsøgende,  thi  ingen  af  de  fir- 
benede pelklædte  Jægere  kunde  maale  sig  med  ham 
i  Udøvelsen  af  deres  egen  Haandtering.  Med  Und- 
tagelse af  Lugtesansen  var  han  i  alt  en  bedre  Jæger 
end  de  bedste  af  dem.  Han  hørte  lige  saa  godt  som 
den  lyttende  Elg,  han  saa'  lige  saa  langt  som  en  Los 
og  med  langt  større  Skelneevne.  Paa  sine  Snesko  løb 
han  let  og  utrætteligt,  mens  de  tumlede  i  Driverne,  og 
med  sin  Riffel  kunde  han  dræbe  paa  saadan  en  Afstand, 
at  det  forsigtigste  Vildt,  hvis  Spor  han  fulgte,  ikke 
havde  nogen  Anelse  om  hans  Forfølgelse,  før  hans 
Dum-Dum  Kugle  ramte  det  under  Løbet.  Mange  af 
de  mindre  Røvere  havde  opdaget  dette  Fortrin,  og  skønt 
de  frygtede  og  hadede  ham,  fulgte  de  hemmeligt  efter 
ham  for  at  kunde  holde  Maaltid  paa  det,  han  efterlod 
sig. 

Men  det  ømme  Punkt  i  Job  Thatchs  selvtillidsfulde 
Dygtighed  var,  at  han  aldrig  tænkte  paa  at  samle  For- 
raad for  det  Tilfælde,  at  han  skulde  have  Uheld.  Han 
sørgede  kun  for  frisk  Kød,  naar  Nødvendigheden  kræ- 
vede det,  og  han  skød  kun  det  Vildt,  han  traf  paa,  naar 

han  gjorde  sin  daglige  Runde  til  sine  vidtspredte  Fælder. 
Da  Uheldet  saa  naaede  ham  og  gjorde  ham  til  Fange 
i  Hytten,  havde  han  kun  den  sidste  lille  Halvdel  af  en 
Hjorteskinke  og  et  Par  magre  Kaniner  i  sit  primitive 
Forraadskammer. 

Og  det  var  paa  denne  Maade,  at  Ødets  mørke  Mag- 
ter, som  han  altid  saa  sikkert  havde  troet  at  være 
Herre  over,  pludselig  vendte  sig  imod  og  slog  ham  ned. 
Mens  han  løb  let  hen  over  Sneen  langs  Kanten  af  et 
Flodleje  fik  hans  Snesko  fat  i  en  Gren  under  Sneen  og 
kastede  ham  til  Jorden.  Han  rullede  rundt  med  et  Ryk 
og  faldt  paa  Hovedet  ned  ad  den  lille  Skraaning.  Idet 
han  faldt  hørte  han  det  højre  Ben  give  efter  med  et 
dumpt,  ækelt  Knæk,  og  der  gik  et  Stød  af  Skræk  og 
Fortvivlelse  igennem  ham. 

I  et  Par  Sekunder  syntes  han,  at  nu  var  det  forbi. 
Han  var  ganske  klar  over,  hvad  det  betød,  thi  han 
kendte  tilfulde  Naturens  ubønhørlige  Magter,  som  nu 
havde  vendt  sig  imod  ham  og  sat  ham  i  en  saa  haab- 
løs  Stilling.  De  jagende  Smerter  sløvede  et  Øjeblik 
hans  Vilje,  og  hans  syntes,  det  var  bedst  at  blive  lig- 
gende hvor  han  var  og  lade  den  dødelige  Kulde  gøre 
sit  Arbejde  saa  hurtigt  som  muligt.  Med  en  Temperatur 
paa  det  Punkt  hvor  Kvægsølvet  fryser  i  Kolben,  vilde 
det  ikke  vare  saa  længe  før  Smerterne  mildnedes  og 
forsvandt,  og  han  faldt  i  den  uendelige  Søvn. 

Saa  blev  hans  Hjerne  klar  og  den  gamle  Myndighed 
vaagnede  i  hans  Vilje.  Den  hvide  Død,  som  han  saa 
længe  og  trøstigt  havde  narret,  skulde  ikke  komme 
ham  paa  tværs  og  gøre  en  Ende  paa  ham  nu.  De 
haarede  Omstrejfere,  som  han  havde  jaget  og  fanget, 
skulde  ikke  nu  komme  og  holde  Maaltid  paa  hans  Kød 
og  trække  hans  Ben  fra  hinanden.     Med  en  Vilje- 

anspændelse  sendte  han  atter  Blodet  tappert  strøm- 
mende gennem  Aarerne,  og  han  lo  højt  og  hæst  ad 
Smerten  i  Benet.  Saa  begyndte  han  at  slæbe  sig  tilbage 
til  Hytten. 

Først  maatte  han  den  stik  modsatte  Vej,  for  at  finde 
Udgangen  af  Kløften,  hvis  stejle  Sider  han  var  ude  af 
Stand  til  at  klatre  op  ad.  Sneskoene  benyttede  han  nu 
paa  Hænderne  istedetfor  paa  Fødderne  og  slog  med 
dem  en  fast  Vej,  ad  hvilken  han  langsomt  kunde  krybe 
frem.  Hver  Tomme*  var  en  Kamp,  men  hans  Vilje 
svigtede  ikke.  Han  havde  Lunger  som  en  Ulv  og 
hans  Muskler  var  lige  saa  utrættelige  som  Væselens 
Senetove.  Frosten  sank  og  lukkede  sig  forgæves  om 
ham.  Kampen  holdt  ham  i  Glød,  og  ved  hver  Bevæ- 
gelse skurede  det  brækkede  Ben  og  pirrede  ham  frem 
til  rasende  Anstrengelser.  Efter  syv  Timers  kæmpe- 
mæssig Kamp  med  Døden  naaede  han  Hyttens  Dør, 
løftede  sig  op  paa  Sneskoene  for  at  naa  Laasen  og  faldt 
ind  over  Tærskelen. 

Nu  da  han  havde  sejret,  var  han  i  et  Øjeblik  ved 
at  miste  alt.  Overvældet  af  Udmattelse  følte  han  sig  i 
Sikkerhed  og  var  lige  ved  at  falde  i  Søvn  med  Døren 
halvt  aaben.  Var  det  sket,  vilde  Ilden  snart  være  døet 
hen,  den  hvide  Død  vilde  krybe  ind  over  ham  hvor 
han  laa,  og  senere  vilde  Omstrejferne  komme  til  det 
uventede  Maaltid.  Men  dybt  i  hans  Hjerne  lød  der  et 
Advarselsraab,  og  han  vaagnede  op.  Han  lukkede 
Døren,  stablede  Brænde  paa  Gløderne  i  Ovnen  og  saa 
til  at  det  fængede.  Saa  lukkede  han  Spjældet  og  sov  i 
en  Time  paa  Gulvet.  Da  han  vaagnede,  lavede  han  en 
stærk  Kop  Te  og  følte,  at  han  atter  var  Herre  over  sin 
Skæbne. 

Hans  første  Frygt  var,  at  han  vilde  blive  en  Krøb  - 

ling  for  Resten  af  sit  Liv  dersom  det  brækkede  Ben 
ikke  blev  sat  sammen.  Det  var  ikke  meget  han  kendte 
til  Lægekunsten,  men  en  dygtig  Skovmand  forstaar  lidt 
af  alt.  I  sin  Hukommelse  fremdrog  han  hver  Stump 
han  kunde  huske  eller  havde  lært  eller  kunde  tænke 
sig  til  med  Hensyn  til  Benbrud,  og  opdagede,  at  der 
var  adskillige  saadanne  Stumper  spredt  i  hans  Hjerne. 
Derpaa  gav  han  sig  til  at  forarbejde  en  Række  raa 
Skinner  af  Bark  og  let  Træ,  som  han  brugte  til  Op- 
fyring.  Saa  bandt  han  Foden  af  det  brækkede  Ben 
godt  fast  til  Stolpen  af  Standkøjen,  lagde  Skinnerne 
løst  bundne  omkring  Benet  og  gav  sig  til  at  trække 
Brudstykkerne  paa  Plads.  Det  kostede  ham  svære  An- 
strengelser. Pinslerne  drev  Sveden  frem  paa  hans 
graablege  Pande  og  hans  Aande  hvæsede  gennem  de 
sammenbidte  Tænder.  Med  en  dump,  kvalmende  Lyd 
smækkede  Stumperne  omsider  sammen.  Med  Opby- 
delsen af  al  sin  Vilje  snørede  han  derpaa  Skinnerne 
fast  og  bandt  dem  forsvarligt.  Saa  tabte  han  en  Stund 
Bevidstheden. 

I  et  Par  Uger  var  der  ikke  andet  som  plagede  ham 
end  de  voldsomme,  jagende  Smerter  i  Benet,  det  lang- 
sommelige Besvær  med  at  lirke  sig  rundt  i  Hytten 
uden  at  forrykke  Skinnerne  og  Ensformigheden  i  det 
stille,  indskrænkede  Liv  mens  Blodet  bankede  i  Aarene. 
Han  havde  Tid  nok,  og  i  sin  Skræk  ved  Tanken  om, 
at  han  maaske  kunde  komme  til  at  gaa  gennem  Livet 
med  et  ubrugeligt  Lem,  forekom  det  ham  en  Bagatel, 
at  han  maatte  bruge  to  Timer  for  at  faa  fire  Stykker 
Brænde  i  Ovnen. 

Men  i  al  den  Tid  maatte  han  have  noget  at  spise, 
og  hans  Appetit  var  ikke  videre  berørt  af  hans  tyngende 
Uvirksomhed.    Da  hans  lille  Forraad  af  fersk  Kød  fik 

en  Ende,  levede  han  endnu  nogle  Dage  højt  paa  Flæsk 
og  Pandekager.  Saa  opdagede  han  til  sin  Forfærdelse, 
at  hans  Forraad  skrumpede  ind  med  frygtelig  Hurtig- 
hed. 

Han  satte  sig  straks  paa  bestemte,  indskrænkede 
Rationer,  og  regnede  saa  ud,  hvor  mange  Uger  For- 
raadet  kunde  strække  til.  Og  hans  Hjerte  sank  omkap 
med  Termometret,  da  han  opdagede,  at  der  kun  var 
nok  til  at  holde  Livet  skælvende  i  Kroppen  i  godt  tre 
Uger.  Han  havde  ingen  Idé  om,  hvor  længe  det  vilde 
vare  før  Benet  kom  sig,  men  var  sikker  paa,  at  tre 
Uger  ikke  var  tilstrækkeligt. 

Her  var  den  tavse  Modstander  efter  ham  igen,  og 
denne  Gang  var  det  ikke  med  et  Stormangreb,  men 
med  den  langsomme  Belejring  og  uforsonlige  Taalmodig- 
hed,  som  han  indsaa  var  en  langt  farligere  Angrebs- 
maade.  Han  blev  ikke  kuet,  men  han  begyndte  at  føle, 
at  han  var  trængt  op  med  Ryggen  mod  Muren. 

Til  alt  Held  var  hans  Brændeforraad  praktisk  talt 
uudtømmeligt,  thi  han  brændte  nu  hensynsløst  væk  ved 
at  ligge  i  den  aabne  Dør  med  sin  Riffel  til  han  næsten 
var  stivfrossen,  i  Haab  om,  at  et  eller  andet  Dyr  eller 
en  Caribouhjort  skulde  komme  indenfor  Skudvidde. 

Efter  at  dette  Haab  i  flere  Dage  kun  havde  bragt 
ham  Skuffelse,  gjorde  han  det  Vovestykke  at  vrikke 
sig  frem  i  Sneen  og  med  utroligt  Besvær  sætte  nogle 
faa  Fælder  bag  Hytten.  Men  trods  al  sin  Skovkyndig- 
hed kunde  han  ikke  faa  sit  haabløst  tunge  Spor  helt 
udslettet,  og  Vildtet,  som  derved  i  Tide  blev  advaret, 
spottede  de  unyttige  Snarer.  Paa  to  Uger  var  en  Kanin 
hans  eneste  Fangst,  og  den  naaede  han  først  i  sidste 
Øjeblik  at  frelse  fra  en  sulten  Jærvs  Tænder. 

Det  varede  ikke  længe  før  det  gik  op  for  ham,  at 

der  foruden  Vinterens  Strenghed  var  en  særlig  Grund 
til  Vildtets  usædvanlige  Sparsomhed.  Forstaaelsen  kom 
til  ham  en  maanelys  Nat,  da  hans  Øren  gennem  den 
uhyre  Tavshed  fangede  Lyden  af  det  langtrukne,  høje 
Kor,  som  han  ikke  havde  hørt  siden  de  Dage  da  han 
var  Fanger  ved  Mackenziefloden.  „Skovulve"  mumlede 
han.  Han  slæbte  sig  besværligt  hen  til  Vinduet  og  kom 
tidsnok  til  at  se  Flokken,  tæt  sammentrængt  og  i  god 
Orden,  stryge  forbi  langt  ud  over  den  skinnende  Flade. 

Derefter  besluttede  han  at  ligge  paa  Lur  efter  Ulve 
i  Døraabningen.  Kunde  han  faa  Skud  til  en  og  frelse 
Liget  fra  Resten  af  Flokken,  vilde  han  faa  Føde,  der 
ganske  vist  ikke  var  efter  hans  Smag,  men  god  nok  til 
at  holde  Livet  oppe  i  ham. 

Efter  at  han  havde  taget  den  Beslutning,  kom  der  i 
flere  Dage  intet  indenfor  Syns-  eller  Hørevidde,  ikke 
engang  en  omstrejfende  Polarugle.  Og  med  kun  tre 
Dages  sparsomme  Rationer  tilbage  paa  Hylderne  sagde 
Job  Thatch  til  sig  selv,  at  det  var  paa  Tide  at  tænke 
paa  de  Forhold,  han  kunde  møde  Hinsides.  Da  han 
gjorde  sit  Regnebrædt  op  kom  han  til  den  Slutning,  at 
da  han  aldrig  havde  vist  sig  som  en  Kryster  i  dette 
Liv,  var  det  ikke  sandsynligt  han  vilde  møde  noget, 
som  skulde  faa  ham  til  at  vise  Fejghed  i  det  andet. 
Endvidere  regnede  han  ud,  at  naar  han  i  dette  Liv 
altid  havde  gjort  sit  bedste  for  at  være  hæderlig  i  sin 
Adfærd  overfor  Medmennesker,  vilde  den  ukendte  Magt, 
som  han  halvt  bevidst  anerkendte  og  ærede,  sikkert 
sørge  for,  at  han  fik  sin  Del  i  den  næste.  Sin  retfær- 
dige Andel  var  alt  hvad  han  fordrede,  og  han  satte  sin 
Lid  til,  at  han  kunde  spille  sine  Kort. 

Midt  i  disse  koldsindige  men  opstrammende  Betragt- 
ninger, blev  han  vækket  af  Hylene  fra  en  Ulveflok,  der 

nærmede  sig.  Han  snappede  sin  Riffel  og  slæbte  sig 
hen  til  Døren. 

Der  var  intet  at  se.  Ulvene  var  bag  ved  Klippen. 
Hans  øvede  Øre  var  ikke  længe  om  at  komme  paa 
det  Rene  med,  at  de,  skønt  de  endnu  var  langt  borte, 
nærmede  sig  i  en  Retning,  der  vilde  føre  dem  tilhøjre 
langs  det  kuperede  Terræn  og  ikke  bringe  dem  indenfor 
Skudvidde  fra  Hytten  eller  blot  i  Sigte  fra  den. 

Et  Øjeblik  tøvede  han.  Det  frygtelige  Kor  sagde 
ham,  at  det  var  en  stor  Flok,  og  at  han  med  sit  ubruge- 
lige og  besværlige  Ben  næppe  var  i  god  Kampform. 
Men  han  tog  en  hurtig  Beslutning.  Det  var  i  hvert 
Fald  bedre  at  dø  i  Kamp  end  at  sulte  ihjel.  Han  kas- 
tede et  Blik  paa  sin  Repeterwinchester,  for  at  se  om 
Magasinet  var  fuldt,  snappede  et  Patronbælte  og  sin 
Økse  og  halede  sig  afsted  rundt  om  Klippepynten  til  et 
Sted,  hvorfra  han  kunde  overskue  Situationen. 

Han  saa  Bjørnens  store,  udmagrede  Skikkelse  jagende 
af  alle  Kræfter  hen  mod  Klippen  et  hundrede  Meter 
borte,  og  den  glubende  Ulveflok  tæt  bagefter.  Hans 
første  Indskydelse  var  at  skyde  Bjørnen  med  det 
samme.  Bjørnekød  er  godt!  Men  gjorde  han  det,  vilde 
han  aldrig  smage  en  Bid,  Ulvene  vilde  faa  det  bragt 
ud  af  Verden  i  et  Øjeblik.  Han  talte  Flokken,  og  fik 
Øje  paa  en  anden  og  langt  større  Flok,  som  langt  borte 
halede  ind  for  at  gøre  Fordring  paa  Del  i  Byttet.  Han 
indsaa,  hvor  haabløst  et  Vovestykke  han  havde  givet 
sig  i  Kast  med,  og  besluttede  med  barsk  Humor,  at 
Ulvene  i  hvert  Fald  skulde  komme  til  at  betale  en  høj 
Pris  for  hans  Liv. 

Saa  løftede  han  sig  ind  i  en  Niche,  hvor  han  havde 
Støtte  til  at  holde  sig  oprejst  og  paa  det  sidste  have 
frit  Spillerum  for  sin  Økse. 

Kampen  vedblev  endnu.  Endnu 
hævede  Bjørnens  sorte  Hoved  sig 
rasende  og  uforfærdet  over  den 
snappende  Bande.  (Pag.  205.) 

Da  han  var  færdig  med  det,  saa  han  Bjørnen  naa  op 
til  Klippen,  hvirvle  omkring  og  barskt  møde  Forfølgernes 
Horde. 

—  Det  var  et  Held  for  dig,  gamle  Kammerat!  mum- 
lede Thatch.    Det  glæder  mig,  jeg  ikke  skød! 

III 

I  nogle  Øjeblikke  sad  Bjørnen  der  paa  Bagbenene 
med  Øjnene  fæstede  paa  sine  frygtelige  Modstandere. 
Det  var  kostbare  Sekunder  for  ham,  for  de  satte  ham 
i  Stand  til  atter  at  komme  til  Aande,  men  det  tænkte 
Ulvene,  med  deres  Staalsener  og  Læderlunger  ikke  paa. 
Der  var  ingen  synlig  Raadslagning  imellem  dem,  og  saa- 
vidt  baade  Bjørnen  og  Spejderen  i  Klippen  kunde  skelne, 
var  der  heller  ingen  Forbindelse  mellem  Føreren  og 
den  øvrige  Del  af  Flokken.  Men  som  paa  et  givet  Signal 
kastede  Føreren  sig  pludselig  frem,  og  hele  Flokken 
fulgte  den  tavs  i  Hælene. 

Føreren  var  i  Spidsen,  men  den  var  ikke  Fører  alene 
i  Kraft  af  sin  overlegne  Størrelse  og  Styrke.  Den  var 
overlegen  i  Kløgt.  Den  vidste,  hvad  der  ufejlbarlig  vilde 
hænde  den  første  i  det  Sammenstød.  I  sidste  Øjeblik 
svingede  den  til  Siden  og  sank  ned.  Den  Ulv,  som  var 
lige  bag  efter,  kom  nu  forrest  og  blev  modtaget  af  Bjørnen 
med  et  Dask  af  den  højre  Lab  der  smadrede  Hovedet 
ned  mellem  Skulderbladene  paa  den  og  slyngede  den 
som  en  livløs  Masse  langt  ud  over  Hovederne  paa  Flok- 
ken. Dér  blev  den  straks  grebet  og  sønderrevet  af  de 
Ulve,  som  ikke  havde  kunnet  trænge  sig  frem  foran  i 
Kampen. 

Det  var  dog  ikke  af  Fejghed,  at  Føreren  var  veget 
tilbage    for  det  skæbnesvangre  Slag.    Føreren  for  en 

Ulveflok  kan  ikke  være  fejg.  I  samme  Øjeblik  Slaget 
var  faldet,  sprang  den  ind  under  Bjørnens  opløftede 
Forben  og  rev  en  morderisk  Flænge  i  hans  bløde  blot- 
tede Flanke.  Med  saa  lange  og  stærke  Kæber  som 
dens  blev  det  et  frygteligt  Saar.  Men  dens  Forvovenhed 
blev  øjeblikkelig  straffet.  Før  den  kunde  springe  tilbage 
faldt  Bjørnens  venstre  Lab  med  alle  Kløerne  udspredte 
i  et  lynsnart,  kløvende  Slag  ned  over  den,  og  med  knust 
Ryg  faldt  den  ned  for  Fødderne  af  sine  Kammerater. 

Da  den  forsvandt,  forsvandt  ogsaa  Bjørnens  sorte 
Masse,  bogstavelig  talt  oversvømmet  af  en  Bølge  af  Ulve. 
Men  i  næste  Sekund  løftede  Bølgen  sig,  brød  sammen 
og  rullede  tilbage.  Som  fra  en  Eksplosion  blev  flere  af 
Ulvene  slyngede  flyvende  bort  med  Benene  i  Vejret  og 
krummet  Ryg  som  var  de  Hvalpe,  og  Bjørnen  kom  atter 
tilsyne  med  flammende  Øjne,  og  Kæber  og  Skuldre 
strømmende  af  Blod,  der  ikke  altsammen  var  hans  eget. 

—  Bravo,  Kammerat!  skreg  Thatch,  som  i  sin  Spæn- 
ding over  den  smukke  Kamp  glemte  alt. 

Den  begejstrede  Opmuntring  gik  øjensynligt  tabt  for 
Bjørnen,  der  nu  var  fuldt  optaget  med  at  tilbageslaa  den 
Strøm  af  Angribere,  som  atter  væltede  imod  ham.  Men 
Ulvene  hørte  den  —  de  mere  eller  mindre  ubeskæftigede 
Omstrejfere  i  Slagets  Udkanter  blev  opmærksomme.  De 
smalle,  grønne  Flammer  i  deres  Øjne  vendtes  nu  alle 
imod  Manden,  som  havde  raabt.  Saa  kastede  de  sig, 
imod  ham  i  et  Antal  af  henved  tyve.  Job  Thatch  gav 
sig  ikke  Tid  til  at  tælle  dem  ordentlig.  Han  lagde  Mærke 
til  at  den  anden  Flok  nu  var  begyndt  at  komme  nær. 

Riflen  begyndte  at  tale  næsten  lige  saa  hurtigt  han 
kunde  røre  Aftrækkeren,  og  de  forreste  Ulve  faldt  til 
Jorden.  De  fleste  af  de  andre,  hvis  vanvittige  glubende 
Hunger  overdøvede  alle  andre  Instinkter,  standsede  for 

at  sluge  det  Maaltid,  der  paa  den  Maade  var  beredt  for 
dem,  men  tre  Ulve  røg  videre.  Den  ene  af  dem  blev 
ligefrem  blæst  ud  fra  Mundingen  af  Thatchs  Riffel,  men 
de  andre  var  paa  ham  før  han  kunde  tage  dem  paa 
Kornet.  Den  ene  slog  han  med  Riffelkolben  tilside  med 
en  knust  Skulder,  men  den  anden  greb  ham  i  Benet. 
Det  var  det  brækkede  Ben  og  Job  Thatch  lo  højt  da  de 
frygtelige  Tænder  spildte  deres  Raseri  paa  Skinnerne. 
Hans  Økse  faldt  med  et  Sidehug,  Blodet  sprøjtede  til- 
vejrs og  Ulven  faldt  med  krampagtige  Vridninger  ned  i 
det  uhyggelige  Slagsmaal  underneden. 

Med  Hjertet  bankende  af  Triumf  kiggede  Thatch  sig 
om  for  at  se,  hvorledes  det  gik  Bjørnen.  Kampen,  ved- 
blev endnu.  Endnu  hævede  hans  sorte  Hoved  sig  ra- 
sende og  uforfærdet,  strømmende  af  Blod,  over  den 
snappende  Bande,  endnu  tærskede  hans  tunge  Forlabbers 
mægtige  Plejle.  Men  nu  strøg  de  Nyankomne  op  til 
deres  modløse  Brødres  Forstærkning  og  Thatch  saa,  at 
den  tapre,  gamle  Kæmper  snart  vilde  blive  overvunden. 
Atter  snappede  han  Riflen,  fyldte  lynsnart  Magasinet,  og 
begyndte  at  pumpe  Bly  i  de  Ankommende.  De  forreste 
af  dem  var  allerede  standset  for  at  fortære  deres  saarede 
Frænder. 

Virkningen  var  næsten  øjeblikkelig,  hvad  Bjørnen  an- 
gik. Hans  mest  nærgaaende  Angribere,  der  allerede 
vaklede,  blev  skræmt  ved  Lyden  af  Riffelskuddene,  og 
trak  sig  skummelt  tilbage,  et  Øjeblik  nølende  for  at  rive 
et  Par  Mundfulde  af  deres  døende  Kammerater.  Bjørnen, 
der  pludselig  saa  sig  som  Sejrherre,  knugede  den  sidste 
af  Angriberne  i  et  Dødens  Favntag  og  gav  sig  saa  til 
at  flaa  i  den  med  en  Blanding  af  Sult  og  Raseri. 

Den  nye  Flok  blev  straks  fuldt  optaget  med  at  til- 
fredsstille Hungeren  og  syntes  i  Begyndelsen  ikke  at 

lægge  Mærke  til,  hvorledes  Døden  gjorde  lyst  iblandt 
dem.  Men  da  det  første  vilde  Begær  var  tilfredsstillet, 
fik  de  atter  Øjnene  op  for  andre  Betragtninger.  En  af 
dem,  der  netop  blev  ramt  af  en  Kugle,  skreg  og  bed 
efter  Saaret.  Og  paa  en  Gang  saa  det  ud  til,  at  alle 
de  tiloversblevne  blev  klar  over  det  Faktum,  at  deres 
Kammerater  faldt  rundt  omkring,  nogle  til  øjeblikkelig 
Tavshed,  andre  i  sparkende  og  vridende  Krampe.  De 
vendte  Ørene  mod  de  skraldende  Riffelskud  og  med 
pludselig  Frygt  stirrede  alle  Øjne  paa  Skikkelsen  af 
Manden,  der  stod  oprejst  i  sin  Niche.  Saa  sank  de  graa, 
buskede  Haler  ned  mellem  Bagløbene,  hurtigt  løb  de 
sammen  som  drevne  af  en  truende  Stemme,  og  hele 
Flokken  fejede  afsted  langs  Randen  af  Plateauet  uden 
at  se  sig  tilbage. 

Da  Bjørnen  havde  tilfredsstillet  den  værste  Sult,  løftede 
han  sit  magre,  blødende  Hoved  og  stirrede  trodsigt  paa 
Job  Thatch.  Var  det  endnu  en  Fjende  — Well!  han  var 
parat  til  en  ny  Kamp.   Thatch  hævede  langsomt  Riflen. 

—  Bjørnekød  er  en  Smule  bedre  end  Ulv,  mumlede  han. 
Saa  sænkede  han  atter  Vaabnet. 

—  Nej,  gamle  Kammerat,  vedblev  han  og  talte  højt 
og  direkte  til  Dyret,  som  tvivlende  saa'  paa  ham,  det 
vilde  være  at  spille  dig  et  tarveligt  Puds,  saadan  som 
vi  har  kæmpet  Skulder  mod  Skulder,  saa  at  sige.  Og 
det  er  et  nydeligt  Stykke  Arbejde  du  har  gjort.  Held 
og  Lykke,  min  Dreng,  og  lad  mig  se,  du  holder  dig  klar 
af  mine  Fælder! 

Bjørnen,  der  tilsyneladende  blev  urolig  ved  den  menne- 
skelige Stemme,  trak  sig  langsomt  tilbage.  Han  slæbte 
paa  en  af  de  døde  Ulve  og  saa  sig  om  efter  et  Skjul  i 
Klipperne,  hvor  han  kunde  være  i  Fred  for  Menneskets 
foruroligende  Øje.   Saa  lod  Thatch  sig  glide  ned  fra  sin 

De  vilde  Frænder.  18 

Forsvarspost.  Han  udvalgte  tre  af  de  yngste  og  mindst 
radmagre  Ulvekroppe,  bandt  dem  sammen  ved  Benene, 
og  begyndte  langsomt  at  slæbe  dem  hen  imod  Hytten. 
Naar  han  havde  faaet  Middagsmaden  paa  Ilden  vilde 
han  vende  tilbage  efter  mere.  Han  skammede  sig  lidt 
over  sin  Svaghed  med  at  lade  Bjørnen  gaa  fri,  men  efter 
en  Del  Overvejelse  fandt  han  tilstrækkeligt  Forsvar  for 
sin  Handlemaade. 

—  Den  Bjørn  var  jo  ikke  andet  end  en  Bensæk, 
mumlede  han.  Han  var  gammel  og  sejg,  og  det  der 
var  tilbage  af  ham,  vilde  være  blevet  en  stram  Kost. 
Men  ung  Ulv,  naar  den  er  godt  kogt,  kan  vel  ikke  være 
værre  end  Hund! 

Saa  slæbte  han  sig  langsomt  ind  i  Hytten  med  sine 
Trofæer,  og  hans  barske  Ansigt  glødede  af  Sejersglæde. 
Naturens  tavse,  mægtige,  usynlige  Magter  havde  lumskt 
sammensvoret  sig  imod  ham,  men  nu  havde  han  i  sin 
Fantasi  en  ubestemt  og  mystisk  Fornemmelse  af,  hvor- 
ledes de  alvorligt  trak  sig  tilbage  med  Nederlaget. 

